ועדת הפנים והגנת הסביבה, כנסת 25, פרוטוקול מספר 35, 2023-04-16 00:00

יעקב אשר: אני פותח את ישיבת ועדת הפנים והגנת הסביבה הראשונה בין הכנסים

יעקב אשר:  על סדר-היום פרק כ"ב תכנון ובנייה, בחלק של התכנון ובנייה, מתוך הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023 (מ/1612)

יעקב אשר:  זה במסגרת חוק ההסדרים

יעקב אשר:  אנחנו היום נדון בסעיפים בין 89 ל-91

יעקב אשר:       אני רוצה לומר כמה מילים

יעקב אשר:  קודם כל שיהיה לכולם קיץ טוב ובריא ושנזכה כולנו לשנים ארוכות וטובות כמו שקוראים לזה

יעקב אשר:  ההתכנסות שלנו בנושאים הללו, מבחינתי יש לה מטרה אחת: טיפול במשבר הדיור, טיפול במצוקת הדיור, טיפול בהורדת מחירי הדיור

יעקב אשר:  הכול משתלב אחד בשני

יעקב אשר:  לנושא הזה יש שלושה או ארבעה מקומות, שותפות

יעקב אשר:  אתם יודעים, בדרך כלל אצלנו אוהבים תמיד שאלה שאחראים על משהו אחד, תמיד אוהבים לייעץ על דבר אחר

יעקב אשר:  מה שהם צריכים לעשות, זה פחות

יעקב אשר:  אלה שמתעסקים בעניין השני אוהבים להגיד לשלישי מה לעשות

יעקב אשר:  אני אגיד קודם כל מי האבות של העניין

יעקב אשר:  אנחנו סיימנו לא מזמן שלוש האבות וארבע האימהות, אז אני אגיד פחות או יותר מה אני רואה כאן בעניין הזה

יעקב אשר:       הנושא הזה של התכנון והרישוי הוא נושא חשוב מאוד שאמור לגרום לכך שגלגלי התכנון וגלגלי הרישוי, כי זה מילים יפות

יעקב אשר:  תכנון, רישוי זה נשמע משהו כזה מעולם ההייטק

יעקב אשר:  זה שנים, זה חודשים מיותרים, זה ביורוקרטיה מיותרת

יעקב אשר:  זה המון דברים שהם חסמים

יעקב אשר:  זה נושא אחד וזה באחריות של משרד הפנים ומינהל התכנון שנמצאים איתנו כאן, שאנחנו איתם ביחד צריכים גם ברעיונות הקיימים וגם להוסיף עליהם כהנה וכהנה, לבוא ולהגיע למצב, באמת לגרום לכך שהדברים ירוצו עם מינימום ביורוקרטיה

יעקב אשר:  כמובן שלא נשכח שמדובר בתכנון ובנייה שמאחוריה יש יזמות וכסף גדול

יעקב אשר:  צריך לראות שהדברים ייעשו בצורה נכונה, אבל אם הדבר הזה, הכלים האלה לא משתכללים ולא הופכים להיות יותר משומנים, שזה עובד בצורה מהירה, הנה יש לנו חסם מספר אחד

יעקב אשר:  מדינת ישראל יודעת להיות מהמובילות בחסמים האלה לדעתי, עד כמה שאני יודע

יעקב אשר:  זאת נקודה אחת

יעקב אשר:       החלק הנוסף, האב הנוסף בנושאים הללו נשאר עדיין במשרדי ממשלה, במשרד השיכון שהוא צריך לדאוג לתכלל, לקרוא את השוק, לקרוא את המפה, לדעת מה הצרכים כדי לבוא למינהל התכנון בדרישות ולדעת לאן לטייב את הדברים

יעקב אשר:  לגרום לתוכניות נכונות, לגרום לסיבסודים נכונים, זכאויות נכונות וכל הדברים שמשתרשרים בעניין הזה: קידום של התחדשות עירונית ודברים מהסוג הזה

יעקב אשר:  זה חלק נוסף, זה אב נוסף שנקרא משרד השיכון

יעקב אשר:       יש עוד שותף אחד לממשלה שהוא שותף מאוד בכיר

יעקב אשר:  את המצגות הם אוהבים לתת בדרך כלל על תכנון ובנייה, ותיכף נשמע אותם גם כן

יעקב אשר:  הם מביאים הרבה רעיונות על עודף רגולציה ודברים כאלה

יעקב אשר:  תבורכו על זה, זה מצוין, אבל יש לכם תפקיד נוסף והתפקיד הנוסף זה להביא את המשאבים לדברים הללו

יעקב אשר:  יש דברים שאם אנחנו נתקדם איתם ברגולציה, נתקדם איתם בתוכניות של משרד השיכון, נעשה את הדברים נכון, אבל כדי לחסל את משבר הדיור צריך כסף והרבה כסף ובזמן מוגבל

יעקב אשר:  אני למדתי מניסיוני שכשאתה מטפל במשהו מכמה חזיתות בצורה נכונה, תוקף את זה מכמה חזיתות, מביא את היתרונות של מה שאתה יכול להביא, אתה משנה תהליך, ממשנה מומנטום, גורם לשוק להיראות אחרת והדברים אחר כך יכולים לרוץ הרבה יותר טוב

יעקב אשר:  זה האב השלישי

יעקב אשר:       עכשיו יש תוספת, רשויות מקומיות

נאור שירי: אבל יש רק שלושה אבות

יעקב אשר: עכשיו עברנו לאימהות

יעקב אשר:  אם אתה תלחץ אותי נגיע לסבתות גם כן, אבל בואו נגיע עכשיו לשותפים, רשויות מקומיות

יעקב אשר:  ראשי הרשויות המקומיות, הוועדות המקומיות הם חלק מהשולחן הזה, הם חלק מהתהליך הזה

יעקב אשר:  לפעמים קשה איתם אבל אי אפשר בלעדיהם, ולכן צריך לשתף פעולה וצריך להיות מה שנקרא התכנסות של כולם לעניין הזה כולל שלהם

יעקב אשר:  יש פה נגיעות בכל מיני נושאים שהרשויות המקומיות הם חלק מהעניין הזה, במיוחד במה שקשור לרגולציה, במיוחד למה שקשור למהירות התגובה, במיוחד למה שקשור שצריך לתת להם את העצמאות שלהם, המקומות שאפשר לתת, ואפשר

יעקב אשר:  צריך לעשות את זה חכם אבל יש להם חלק מרכזי בעניין

יעקב אשר:       אני רוצה להוסיף עוד קבוצה או גוף שמייצג

יעקב אשר:  אמרתי את זה גם בישיבות קודמות ואני אומר את זה על השולחן

יעקב אשר:  לפעמים יש כאלה פופוליסטים שיגידו, מה, מו, מה פתאום

יעקב אשר:  הבונים, היזמים הם חלק מהשולחן הזה, לא יעזור כלום

יעקב אשר:  זה נכון שהם עושים את זה לפרנסתם, אבל גם האדריכלים עושים לפרנסתם וגם ראשי עיר עושים לפרנסתם וגם פקידים ממשרד האוצר עושים לפרנסתם

יעקב אשר:  הנושא הזה של הגופים הבונים, בסופו של דבר הם שותפים כי אם אנחנו נעשה הכול והם לא בעניין, ואם הם לא מרוויחים אין פרויקט

יעקב אשר:  אני למדתי את זה מאוד מהר

יעקב אשר:  יש הרבה מאוד ערים שלא התקדמו כי אמרו, מה פתאום נעשה עכשיו פרויקטים גדולים, ההוא עוד ירוויח חס ושלום כמה לירות? מה פתאום

יעקב אשר:  אתה יכול להישאר ככה בסטגנציה

יעקב אשר:  אלה האבות והאימהות של העניין הזה של משבר הדיור, ואנחנו מכונסים פה ביחד לעניין הזה

יעקב אשר:  כל אחד יצטרך לתרום את חלקו וכל אחד יצטרך להתמודד עם דברים שהוא יצטרך להתמודד איתם

יעקב אשר:  לא כולם מרוצים מכל הרעיונות שיש כאן וגם אני לא מרוצה מכל הרעיונות, ויש גם עוד רעיונות

יעקב אשר:       אני אשמח ורוצה לשמוע אבל אנחנו נהיה תכליתיים

יעקב אשר:  אנחנו נגיע לכיוונים ונתחיל לרוץ איתם קדימה כדי באמת להביא מזור לבעיה הכי גדולה של הציבור הישראלי במדינת ישראל, הכי גדולה, by far, הנושא הזה של מצוקת הדיור

יעקב אשר:  זה כולם צריכים, כל אחד בחלק שלו, ולא כל אחד שיסתכל על החלק של השני

יעקב אשר:  זה מה שאני מצפה מהישיבות האלה ואנחנו נעשה ישיבות והמשך של הישיבות

יעקב אשר:  ייצא סדר-יום היום של המשך הדיונים

יעקב אשר:  לצערי הרב השבוע אין לנו כמעט ימי דיונים, גם בשבוע הבא, ולא יודע, החלטות חדשות של ועדת הכנסת לגבי ערב-ערב ימים כאלה ואחרים

יעקב אשר:  אני מקבל את החלטתם אבל אני לא בטוח שזה הדבר הנכון

יעקב אשר:  אנחנו חוזרים מפגרה, נמצאים עדיין בפגרה, תיכף ניכנס לתקופה קצרה ויש לנו דד-ליין של תקציב, אז אנחנו נעשה את ההשתדלות שלנו למקסימום שנוכל להגיע בעניין הזה

יעקב אשר:  היום אנחנו נתחיל לטפל בנושאים שקשורים באותו פרק כ"ב, אבל בחלק של התכנון ובנייה

תומר רוזנר: הפרק הנוכחי כולל הרבה נושאים אבל מבחינת האבות יש לנו שני אבות, חלק שנוגע לתכנון וחלק שנוגע לרישוי

תומר רוזנר:  היושב-ראש ביקש שהיום בעצם אנחנו נתמקד בחלק שעוסק בתכנון, שגם שם יש שורה של נושאים, ונשאיר כרגע לדיון אחר את הנושא של החלק שעוסק ברישוי, זאת אומרת מתן היתרי הבנייה

יעקב אשר: החלק האחר אמור להיות בימים הקרובים

יעקב אשר:  ייצא היום סדר-יום

יעקב אשר:       האוצר, תיתנו אתם את ההקדמה שלכם על הכול, פירוט של הנושאים שאנחנו אמורים לדבר עליהם היום

מתן יגל: צוהריים טובים לכולם, אני מאגף התקציבים

מתן יגל:  חשוב לנו לפני שבאמת צוללים לתכנון ורישוי, להראות רגע לחברי הוועדה את התמונה הכוללת מבחינתנו של טיפול במצוקת הדיור

מתן יגל:  בסוף אנחנו מאוד מתחברים לדברים שנאמרו פה על ידי יו"ר הוועדה

מתן יגל:  המצוקה היא גדולה, המחירים בתקופה האחרונה עלו בצורה דרמטית

מתן יגל:  אני חושב שכן אנחנו מתחילים לראות איזה סימן חיובי ראשוני בנושא, בערב חג שראינו לראשונה - - -      

יעקב אשר: סימן חיובי שמגיע מצעדים שליליים של העלאת ריבית וכו'

יעקב אשר:  זה לא סימן חיובי של היצע גדול יותר

יעקב אשר:  זה לא סימן חיובי

מתן יגל: אין ספק שהסיפור של עליית הריבית משפיע בצורה דרמטית על המחירים, אבל אני חושב שגם הגידול בהיצע שקרה בשנתיים האחרונות הוא בטח גם משפיע על הדבר הזה

מתן יגל:  בסוף ראינו התחלות בנייה בשיעורים שלא ראינו לפני, שיווקים של רמ"י ומשרד השיכון, אבל כאמור - - -     

יעקב אשר: התחלות בנייה, אני לא בטוח שאתה צודק כל כך

תומר רוזנר: הייתה עלייה אבל עכשיו שוב פעם יש ירידה

מתן יגל: אנחנו במספרים שלא נראו מתקופת אריק שרון

מתן יגל:  נכון שברבעון האחרון הייתה טיפה ירידה, אבל עדיין ברמה השנתית אנחנו - - -      

נאור שירי: אלקין, שמעת?     

זאב אלקין: אני שותק

נאור שירי: לא, כי היו"ר לא היפנה

נאור שירי:  אפשר מחמאות

יעקב אשר: כן, האינפלציה זה גם מחמאה, אז אתה יכול לקחת למישהו - - -

יעקב אשר:  תעזבו חבר'ה, בחייכם

יעקב אשר:  יש חדר מיוחד לדברים האלה, שם, בצד ההוא

מתן יגל: אני רוצה שנייה אחת לדבר על התמונה הגדולה לפני שבאמת ניכנס לתכנון ורישוי, שזה באמת עיקר הדברים שיעלו פה בוועדה

מתן יגל:  בסוף מבחינתנו הסיפור של תוכנית הדיור היא כוללת כמה וכמה אלמנטים

מתן יגל:  באמת תכנון ורישוי, יש פה צעדים מאוד משמעותיים שעוד מעט נפרט עליהם וכמובן נדון עליהם פה בוועדה, סיפור של הוועדות המחוזיות, האצת תכנון בקרקע פרטית, מורשה להיתר, כל נושא ההיתרים שבאמת כבר תקוע המון זמן

מתן יגל:  אנחנו מקווים לבוא עם בשורה נוספת בדבר הזה

מתן יגל:  כנ"ל לגבי רשות רישוי ארצית

יעקב אשר: מה הבשורה הנוספת?      

מתן יגל: בנושא הרישוי, לעשות בעצם דברים שיגרמו לקיצור זמנים משמעותי

מתן יגל:  נושאים קטנים של ועדות ערר ועוד פרק שיגיע לפה בהמשך בנושא התחדשות עירונית

מתן יגל:  חשוב לי להגיד שמעבר לנושאים הללו יש גם צעדים שקורים ברשות מקרקעי ישראל בעיקר דרך החלטות מועצה שחלקם גם עברו כבר בממשלה, אם זה תקנות שיגיע לפה לוועדה בנושא הפחתת הריכוזיות במקרקעין, נושא של דחיית תשלומים לרשות מקרקעי ישראל באמת בשביל להקל על היזמים, ותוכנית דירה בהנחה שכרגע עוד שר השיכון עובד עליה ואני מעריך שבשבועות הקרובים הוא ייצא איתה בצורה מסודרת לציבור

יעקב אשר: למרות שהיום הבנתי שיצאה הגרלה נוספת לפני גיבוש של המדיניות

מתן יגל: כי הרצון היה בכל מקרה, מה שכבר בתהליך, להוציאו אותו כדי לא להיתקע עם זה, ואני מעריך שהתנאים החדשים ששר השיכון יגבש - - -     

יעקב אשר: ייכנסו לתוך זה גם?     

מתן יגל: ייכנסו בהמשך

מתן יגל:  מה שיוצא עכשיו, כבר יוצא

מתן יגל:  לא רצו לתקוע בעצם את ההגרלות

זאב אלקין: הרי אתה לא יכול להשפיע על מכרזים שכבר נסגרו, כי התנאים שלהם נסגרו

יעקב אשר: אני מדבר על ההנחות

תומר רוזנר: זה הגרלה

זאב אלקין: ההגרלה היא תוצאה של המכרז שנסגר

זאב אלקין:  לדעתי גם ההגרלה הבאה, רוב הסיכוי שתהיה לפי הכללים - - -      

מתן יגל: יכול להיות

מתן יגל:  זה תלוי בשר השיכון ומתי הוא באמת יכניס לתוקף את - - -

מתן יגל:      הנדבך האחרון זה נושאים שגם במסגרת התוכנית הכלכלית

מתן יגל:  הם יידונו בוועדת הכספים אבל הם גם חלק מתוכנית דיור, כמובן נושא ארנונה שבעינינו הוא נדבך מאוד משמעותי לעולם הדיור

מתן יגל:  בסוף נושא התמריצים של ראשי הערים מושפעים מזה בצורה דרמטית

מתן יגל:  אנחנו מביאים פה צעד שאמור ממש להפוך את סדרי העולם בנושא הזה

יוסף עטאונה: מה זה, קרן הארנונה

מתן יגל: נכון

יעקב אשר: קרן הארנונה לא נידונה כאן

מתן יגל: היא בוועדת הכספים

מתן יגל:  יש לנו עוד שני נושאים שבוועדת הכספים

זאב אלקין: מה הקשר בין ארנונה ודיור לוועדת הפנים?      

יעקב אשר: הכול נשאר במשפחה

נאור שירי: גם במשפחה אפשר לריב, רק אני אומר

יעקב אשר: הנושא של בעיות אישיות זה אחרי הוועדה

מתן יגל: יש רפורמה נוספת בשוק השכירות שמדברת על בעלות אחודה והעלאת צפיפות וצעדים במיסוי מקרקעין

מתן יגל:  כאמור, כל הדברים האלה יידונו בוועדת הכספים

מתן יגל:      נרצה עכשיו ממש בכמה דקות לעבור על נושא תכנון והבנייה, להציג ממש כל נושא בדקה וחצי כדי לחבר אתכם לנתונים שראינו ולצעדים שאנחנו מביאים

יעקב אשר: בחלק של התכנון אם אתה יכול

מתן יגל: בבקשה

מתן יגל:  אין בעיה

יגאל גואטה: אני מאגף תקציבים במשרד האוצר

יגאל גואטה:  הנושא הראשון שבו עוסק הפרק זה נושא של סמכויות של ועדות תכנון

יגאל גואטה:  כשמנתחים את הנתונים של הוועדות המחוזיות אפשר לראות שחלק ניכר מהתוכניות שבהן עוסקות הוועדות המחוזיות הן תוכניות קטנות

יגאל גואטה:  אני אתאר מה אנחנו רואים בגרף

יגאל גואטה:  מה שרואים בכחול זה למעשה תוכניות למגורים שכוללות עד חמש יחידות דיור

יגאל גואטה:  בחלק הכתום זה תוכניות בין שש יחידות דיור ל-15 יחידות דיור

יגאל גואטה:  בחלק האפור תוכניות בין 15 ל-30 יחידות דיור ובחלק הצהוב 30 יחידות דיור ומעלה

יגאל גואטה:  גם בלי לצלול לכל פרט ופרט בגרף, מה שרואים היא תמונה מאוד ברורה, זה שחלק ניכר מהתוכניות שבהן עוסקות הוועדות המחוזיות זה תוכניות קטנות, יחסית שוליות מבחינת שוק הדיור

יגאל גואטה:  חריגה לזאת זה תל אביב, אבל עיקר הוועדות המחוזיות עוסקות המון בתוכניות קטנות

יגאל גואטה:  נתון מעניין בהקשר הזה, אם מסתכלים על התוכניות שאושרו בוועדה המחוזית בשנת 2022, אנחנו רואים ש-70% מהתוכניות הביאו רק ל-2% מיחידות הדיור שאושרו בוועדות המחוזיות, כלומר למעשה הוועדות המחוזיות עוסקות המון בתוכניות שהן קטנות

יגאל גואטה:  המשמעות שלהן לשוק הדיור היא קטנה וגם המורכבות התכנונית שלהן באופן כללי היא יחסית פשוטה

יגאל גואטה:      תיקון 101 שנחקק לפני כמעט עשור למעשה עסק בנושא הזה ושאף לייצר ביזור של תוכניות לוועדות המקומיות דרך הסמכה של ועדות כוועדות עצמאיות

יגאל גואטה:  בפועל המהלך לא הצליח באופן מלא, נגיד זאת כך

יגאל גואטה:  כיום מתוך 130 ועדות בערך יש - - -     

יעקב אשר: מה ההסבר בשוני בין תל אביב ומרכז לכל הארץ?     

יגאל גואטה: באופן כללי הוועדות המקומיות במחוז תל אביב, יש יותר ועדות מוסמכות ביחס למחוזות אחרים

יגאל גואטה:  זה ההסבר המרכזי

יגאל גואטה:  מרכז, נקרא לזה מחוז אמצע

יגאל גואטה:  חיפה זה בין מרכז לבין צפון ודרום

יגאל גואטה:  צפון ודרום זה המחוזות הכי פחות עצמאיים ומוסמכים, נקרא לזה ככה

תומר רוזנר: ועדות מוסמכות לא יכולות לעשות את מה שעושים בתוכניות האלה

תומר רוזנר:  זה לא הסבר מה שאמרת עכשיו

יעקב אשר: לא, הוא אומר שהוועדות המוסמכות - - -     

תומר רוזנר: הוועדות המוסמכות לא יכולות לעשות את מה שאתם אומרים שהם 70% מהתוכניות

יגאל גואטה: את חלקן כן, את חלקן לא

יגאל גואטה:  יש להן יותר סמכויות מאשר ועדות מקומיות רגילות

תומר רוזנר: אבל הן לא יכולות לעשות שינויי ייעוד

תומר רוזנר:  מה שאתם מציעים בהצעה להסמיך אותן, הן לא יכולות לעשות

יגאל גואטה: תומר, אם זה תואם כוללנית הן כן יכולות

יעקב אשר: זה משהו אחר

יעקב אשר:  אם תואם כוללנית אז זה לא תב"ע

יגאל גואטה: זה כן תב"ע

יגאל גואטה:  זה תב"ע שתואמת לכוללנית

יגאל גואטה:  זה ההסבר המרכזי

יעקב אשר: זה גם ההסבר במחוז מרכז לדעתך?     

יגאל גואטה: מחוז מרכז גם

יגאל גואטה:  יש קצת יותר ועדות מוסמכות

יגאל גואטה:  אפשר להביא לוועדה את הרשימה של כל הוועדות המוסמכות ולראות את זה

יעקב אשר: כן, אתם צריכים להביא את זה בכל מקרה

יגאל גואטה: לפי מחוזות, אין בעיה

יגאל גואטה:  מה שכן, רואים פה בצורה מובהקת שרוב הוועדות המחוזיות מתעסקות רוב הזמן בתוכניות קטנות והמהלך הוא בעצם כפול

יגאל גואטה:  הרעיון זה לרוקן את הוועדות המחוזיות מעיסוק בתוכניות קטנות כי אנחנו רוצים שיתעסקו בתוכניות גדולות ומשמעותיות, ודבר שני, גם לתת כוח לוועדה המקומית ולשלטון המקומי

יגאל גואטה:  אנחנו חושבים שגם ועדה שהיא לא מוסמכת, היא יכולה עדיין לדון, וההצעה שלנו זה בתוכניות של עד 1,200 מטר

יגאל גואטה:  מה שניסינו לעשות ב-101 לפני כעשור לא הצליח, ולכן אנחנו באים ואומרים, בואו כן נאפשר להם, ניתן להם כוח, ניתן להם סמכות

יגאל גואטה:  אנחנו חושבים שהם יכולים באמת בתוכניות בסדר גודל כזה גם לרוקן את הוועדה המחוזית וגם לתת כוח לוועדה המקומית לקדם תכנון במרחב שלה

יגאל גואטה:       הנתון השני שבולט זה הזמנים להכרעה בתוכניות בוועדות המחוזיות

יגאל גואטה:  החוק מחייב הכרעה בתוך 18 חודשים

יגאל גואטה:  בפועל אנחנו רואים שסדר גודל של 30% מהתוכניות בוועדה המחוזית לא מוכרעות בתוך פרק הזמן הזה של ה-18 חודשים

יגאל גואטה:  אנחנו מציעים למעשה שני צעדים מרכזיים

יגאל גואטה:  הצעד הראשון זה מה שמתן דיבר עליו, ביזור של סמכויות לוועדות המקומיות

יגאל גואטה:  הצעד השני זה תיקון בנושא של העברה לוועדת משנה - - -      

יעקב אשר: בוא ניקח רגע את ירושלים כדוגמה

יעקב אשר:  מאחר ואני לא למדתי ליבה ואני בדקתי את עצמי עם מחשב

יעקב אשר:  קח את ירושלים כדוגמה

יעקב אשר:  יש לך 132 תוכניות, נכון?     

יגאל גואטה: כן

יעקב אשר: של חמש יחידות דיור

יגאל גואטה: עד חמש יחידות דיור

יעקב אשר: כמה זה יוצא?     

יגאל גואטה: נגיד אם בממוצע יש שלוש יחידות דיור, אז ייצא בערך 500, סדר גודל

יעקב אשר: יפה

יעקב אשר:  קח את ה-42 תוכניות של +30 יחידות

יעקב אשר:  כמה זה יוצא?      

יגאל גואטה: +30 יכול להיות גם 31, יכול להיות גם 1,000, אז קצת קשה לתת

יגאל גואטה:  אפשר להעביר רשימה לוועדה של כל התוכניות

יעקב אשר: הפקק הגדול הוא גם ב-30, נכון?     

יגאל גואטה: לא, הכוונה שחלק ניכר מהתוכניות, כאילו מספרית, זה תוכניות עם כמות קטנה של יחידות דיור

יעקב אשר: לא, כי אתם מדברים בהצעה שלכם על 1,200 מטר

יגאל גואטה: נכון

יעקב אשר: 1,200 מטר זה נגזרת לכמה יחידות דיור, בתמהיל כזה או אחר

יעקב אשר:  השאלה האם אתה מביא מזור ופתרון או שאתה מביא רק משהו בשוליים שנשמע מאוד גדול? 132 תוכניות אבל זה פיצ'יקלך

יגאל גואטה: החתך של 1,200 מטר הוא מוריד לך 70% מהתוכניות

יגאל גואטה:  ברור שאם עולים מעל 1,200 מטר, אז כמות התוכניות שיעברו לוועדה המקומית הוא - - -      

יעקב אשר: הוא מוריד לך 70% מהתוכניות, הוא לא מוריד לך 70% מכמות יחידות הדיור שאתה תקוע בהם

יעקב אשר:  הרי למה אתם מביאים את זה? לא בגלל שאתם סתם אוהבים - - - , אלא כדי שלא יהיה חסם שיעופו יחידות דיור

חיים ילין: משהו לא ברור פה בגרף, אדוני היושב-ראש

חיים ילין:  סך הכול מחוז מרכז נניח מטפל ב-42 תוכניות בלבד?     

יגאל גואטה: זה התוכניות שאושרו בשנת 2022, תוכניות למגורים

יגאל גואטה:  אני לא מדבר על תוכניות אחרות

חיים ילין: זה הכול?     

יגאל גואטה: כן

יעקב אשר: זה נושא לדיון נוסף

יגאל גואטה: ככלל, התוכניות שמחוז מרכז מטפל בהן הן תוכניות יותר גדולות

יעקב אשר: גדולות, בדיוק

יגאל גואטה: תוכניות יותר גדולות ביחס למחוזות האחרים

יעקב אשר: אבל יש פה בעיה למספר לכאורה

יעקב אשר:  צריך שמתכנני המחוזות אולי יהיו פה בישיבות, בגלל שאנחנו צריכים ללמוד את הדברים

יעקב אשר:  אנחנו עושים דברים טובים אבל לפעמים אתה יכול לעשות את הדבר טיפה יותר טוב

יגאל גואטה: אין בעיה, בישיבה הבאה מינהל התכנון יציג את הנתונים האלה

יגאל גואטה:  יש לנו גם את הכול בצורה מפורש וגולמי

יעקב אשר: אבל ממש בפירוט עם היגיון

יגאל גואטה: אין בעיה, בסדר גמור

יעקב אשר: הלאה

מתן יגל: למעשה יש שני צעדים שאנחנו מציעים

מתן יגל:  הצעד הראשון כבר דובר

מתן יגל:  הצעד השני זה הנושא של ועדת המשנה של המועצה הארצית

מתן יגל:  כיום החוק מאפשר למגיש תוכנית שלא הוכרעה בתוך 18 חודשים לבקש להעביר את התוכנית לדיון בוועדת המשנה של המועצה הארצית

מתן יגל:  בפועל הפרוצדורה הזאת לא קורית

יעקב אשר: על מה אתה מדבר עכשיו?     

מתן יגל: על ועדת משנה של המועצה הארצית, הוועדה להשלמת תוכניות

מתן יגל:  פעם אחרונה שהוועדה התכנסה הייתה ב-2019

מתן יגל:  יזמים לא ששים לעשות פנייה אקטיבית ולבקש להעביר את התוכנית מהוועדה המחוזית

מתן יגל:  מה שאנחנו מציעים זה פשוט תיקון של המנגנון

מתן יגל:  במקום שתידרש פנייה אקטיבית של מגיש התוכנית, התוכניות יועברו אוטומטית לוועדת המשנה, כאשר ליו"ר המועצה הארצית תהיה הסמכות להחליט שהוא מותיר את התוכנית בוועדה המחוזית אם הוא רואה לנכון מבחינת השיקולים שלו

יעקב אשר: זה אחרי 18 חודשים?     

מתן יגל: זה אחרי 18 חודשים

קריאה: אתם שאלתם את עצמכם למה היזמים לא רוצים - - - ?     

יעקב אשר: רגע, רגע, אני אגיד לכם את הפורמט

יעקב אשר:  אחרי שהם יסיימו להציג את עיקרי הדברים, נציג היועץ המשפטי של הוועדה יאמר כמה מילים על הנקודות הללו

תומר רוזנר: אם היושב-ראש יבקש

יעקב אשר: היושב-ראש כבר ביקש

יעקב אשר:  לאחר מכן כל הגורמים יכולים לדבר

יעקב אשר:  נחליט אם זה שלוש או ארבע דקות, כל גורם על הנושאים האלה כמובן

יעקב אשר:  אני מדבר כרגע על כל מה שקשור לתכנון, להעלות את כל הנושאים, את כל השאלות ואת כל הנקודות ומחלוקות

נאור שירי: יהיה גם זמן לנו?     

יעקב אשר: כשאני מדבר על כל הדוברים זה כל חברי הכנסת

נאור שירי: אני רק מוודא

יעקב אשר: הם הראשונים בתור

זאב אלקין: אדוני היושב-ראש, היום לא צפויות הצבעות על הפרק, אני מניח

יעקב אשר: לא

יעקב אשר:  אדוני יכיר, אני אדם הגון

יעקב אשר:  אני מודיע דברים כאלה קודם, גם אם לא הייתי חייב

יעקב אשר:  אני חושב שאני גם חייב

יעקב אשר:  גם ההגינות מחייבת

יעקב אשר:  בכלל לא יהיה הצבעות בימים הקרובים

זאב אלקין: זה עוד לא נסגר במשפחה

יעקב אשר: יש משפחה גרעינית, יש משפחה אחרת

יעקב אשר:  אתם לוקחים אותי למקומות שלא רציתי להגיע אליהם

נאור שירי: אתה התחלת עם האימהות והאבות

יעקב אשר: אתה יודע מה? בוא נסגור דבר אחד

יעקב אשר:  אחד אלוקינו, זה מה שחשוב

יעקב אשר:  הלאה

מתן יגל: הנושא הבא זה הנושא של תכנון בקרקע פרטית

מתן יגל:  יש היום עתודות קרקע משמעותיות בעיקר באזורי ביקוש שהם בבעלות פרטית

מתן יגל:  אפשר לראות בתצ"א למטה את חדרה כדוגמה

מתן יגל:  כל מה שצבוע בצהוב זה למעשה קרקעות בבעלות פרטית

מתן יגל:  בעיקר במרכז הארץ יש הרבה קרקעות פרטיות שהן פנויות

מתן יגל:       כיום החוק דורש הסכמה של 75% מהבעלים כדי לקדם תכנון בקרקע פרטית, למעט אם מדובר במגיש תוכנית שהוא ממשלה או גוף ממשלתי כלשהו או רשות מקומית כמובן

מתן יגל:  מה שאנחנו מציעים זה להפחית את הרוב הנדרש ל-50% במקרה שבו יש חוות דעת של מתכנן המחוז שיש הכרח תכנוני להגדיל את תחום התוכנית מהתחום המצומצם

מתן יגל:  אני כן אגיד שמהלך מקביל לזה זה לא מהלך שקורה בחקיקה והוא לא - - -      

יעקב אשר: אגב, יש לי חוב פתוח לא אתכם, עם קודמיכם, עם קודמי-קודמכם

יעקב אשר:  אני לא יכול להתאפק שלא לומר אותו, ובגלל שאני יושב-ראש, גם אף אחד לא יכול לעצור אותי, אז אני אומר אותו

יעקב אשר:  אני ישבתי כאן, ויש פה עדים לעניין הזה וגם קירות החדר, כשדנו על הותמ"ל

יעקב אשר:  תיראו את זה בפרוטוקולים של הכנסת

יעקב אשר:  לא הייתה ישיבה שלא צעקתי ואמרתי, רוצים להתמודד עם משבר דיור? החילו את הותמ"ל רק על קרקע מדינה

יעקב אשר:  אתם זוכרים את זה? גם אם היו קרקעות סמוכות ליד זה ויכולת לעשות תוכנית גדולה, לא, לא, לא

יעקב אשר:  רק קרקע מדינה

יעקב אשר:  חס ושלום, שלא יהיו יזמים בתוך - - -      

נאור שירי: לא רצו להכניס את בתי המשפט

יעקב אשר: זה משהו מבתי המשפט, כן

יעקב אשר:  לא מה שאתה מתכוון אבל מה שאני מתכוון

יעקב אשר:  אני צעקתי ככרוכיה

יעקב אשר:  אמרתי, תקשיבו, אתם רוצים לטפל בבעיות של דיור? אתם צריכים להתייחס לכל

יעקב אשר:  לא יכול להיות שיש סופרטנקר שיודע להביא תוכניות מהר וטוב וזריז, ותדלגו על היזמות הפרטית

יעקב אשר:  יש מקומות, אין בהם קרקע מדינה ואתה רוצה לרוץ, או שיש קרקע מדינה והיא ביחד עם אחרים

יעקב אשר:  אז אחרי כמה שנים הביאו איזה תיקון גם עם אחוזים מסוימים

יעקב אשר:  אחר כך תיקנו את זה עוד פעם שכן אפשר לערב

יעקב אשר:  למה אני אומר את זה? אני מסתכל פה על הדברים ואומר לעצמי, כשאנחנו נצרח עוד פעם על דברים מסוימים, תנסו להבין שיכול להיות שאנחנו גם צודקים למרות שאנחנו רק חברי כנסת ולא גאונים

יעקב אשר:  הלאה

יעקב אשר:  סגרתי חשבון

מתן יגל: מהלך משלים לתיקון חקיקה של הפחתת הרוב, זה מהלך שלא ידון פה כי זה נעשה בתקנות

מתן יגל:  זה הסדרת כל הנושא של החזר הוצאות עריכת תוכנית למדינה

מתן יגל:  כשהמדינה מתכננת על קרקע פרטית, אז אנחנו מייצרים מנגנון שמאפשר את החזר ההוצאות

מתן יגל:  ככה זה גם מייצר קופה שיכולה להתמחזר כל הזמן עם תכנון של המדינה בקרקע פרטית

מתן יגל:       הנושא הבא זה נושא של צעדים עם ועדות ערר

מתן יגל:  אנחנו עושים תיקון חקיקה שלמעשה נעשה כבר בפרק ג' סימן ו' במסגרת הדיונים על תוכנית לעמידות מבנים מפני רעידת אדמה

יעקב אשר: אתה יכול להזכיר גם של מי הייתה ההסתייגות הזאת

קריאה: בגלל שאתה יושב-ראש היום מכניסים את הדברים האלה

יעקב אשר: יהללך זר, כתוב, ולא, פיך

יעקב אשר:  אם אין לך ברירה אז אתה צריך להגיד את זה

מתן יגל: כיום ברגע שמוגש ערר על היתר בניה, ההיתר למעשה מוקפא, אי אפשר להתקדם בו ולהתחיל בנייה למעט - - -     

יעקב אשר: גם אם הערר הוא על חלק מאוד איזוטרי וכו'

יעקב אשר:  ואז היה תיקון

מתן יגל: ואז היה תיקון בעקבות הסתייגות שהוגשה, שקובע שבמידה וועדת ערר השתכנעה שאפשר להתחיל בנייה של ההיתר כל עוד אפשר להחזיר את המצב לקדמותו, אין מניעה

מתן יגל:  ועדת ערר, יש לה את הסמכות לאפשר את זה

מתן יגל:  אנחנו למעשה רוצים להרחיב את זה על כלל סוגי האתרים ולא להשאיר את זה מוגבל להתחדשות עירונית, להיתרים לפי סימן - - -      

יעקב אשר: אני רוצה עוד דבר שאני לא יודע עוד איך לעשות אותו, אני כבר אומר לך, שהמצב הזה שוועדות ערר מחויבות על פי חוק לתת תשובה תוך 30 יום

יעקב אשר:  אני מכיר לא מעט ועדות ש-30 חודש עוד לא ניתנו תשובות על תוכניות

תומר רוזנר: גם על תוכניות וגם על היתרים

יעקב אשר: על תוכניות וגם על היתרי בנייה

יעקב אשר:  כבר עברו את הכול, כבר היה התנגדויות, הופיעו והכול

יעקב אשר:  אנחנו חייבים למצוא את מקור הבעיה ואת מקור הפתרון לעניין הזה

קריאה: זה בדרך לפתרון

יעקב אשר: אני אשמח - - -      

נאור שירי: פשוט הוא לא אמר כמה זמן תיארך הדרך לפתרון

יעקב אשר: הוא חדש, תן לו צ'אנס שהוא יביא את הפתרון מהר

יעקב אשר:  זה דבר שהוא בלתי אפשרי

יעקב אשר:  לא יכול להיות הדבר הזה, ועדת ערר שיש לה סמכות שיפוטית כזו או אחרת, באה ועוצרת את המדינה, שלא לדבר כרגע על הבעיה המדינתית שיש

יעקב אשר:  אני לא ספרתי כמה, אבל אני אומר לכם שמישהו שיעשה את הבדיקה הזאת, אנחנו נראה שיש אלפי יחידות דיור תקועות ומתמשכות רק על ועדת ערר לבד, אבל תעזבו את זה

יעקב אשר:  קחו יזם בודד של בניין אחד, לא עשיר גדול, אפילו לא חבר בהתאחדות הבונים

יעקב אשר:  דבר כזה ממוטט אותו כספית ואז הוא מגיע לשולחננו דרך מענקי אבטלה או לא יודע מה

יעקב אשר:  הלאה

מתן יגל: הצעד השני בהקשר של ועדות ערר זה נושא של ערר ברשות

מתן יגל:  כיום ערר על החלטה של ועדה מחוזית, ערר מצד מי שהגיש את התוכנית או מי שהתנגד לתוכנית או מי שהגיש התייחסות לפי סעיף 106(ב) הוא ערר ברשות יו"ר הוועדה המחוזית

מתן יגל:  אנחנו רוצים להחיל הסדר דומה על החלטה של ועדה מקומית עצמאית שהיא ועדה מקומית שעברה בדיקות, שהיא מקצועית, שהיא הוסמכה על ידי שר הפנים, ולקבוע שגם בערר על החלטת ועדה מקומית, ערר של אותם גורמים שהזכרתי קודם, הערר יהיה ערר ברשות יו"ר ועדת הערר המחוזית

מתן יגל:  מכאן הצעדים הם ברישוי, אז אני חושב שאני אעצור כאן

יעקב אשר: אוקיי

יעקב אשר:  על רישוי נדבר בישיבה הבאה, אחת מהן, אנחנו נודיע לכם

יעקב אשר:       אדוני היועץ המשפטי

תומר רוזנר: צוהריים טובים, הצעדים שמופיעים באמת בהצעת החוק הם בשורה ארוכה של נושאים

תומר רוזנר:  כפי שהוצג על ידי נציגי האוצר יש צעדים שנוגעים לסמכויות הרחבה של סמכויות הוועדה המקומית ולראשונה מתן אפשרות לוועדה מקומית לעשות שינוי ייעוד לקרקע למעט לשינוי לציבורי וחקלאי, שזה בעצם שינוי מהפכני במובן הזה שזה לראשונה שמציעים לאפשר שינוי ייעוד

תומר רוזנר:  ההצעה הזאת מעוררת שורה ארוכה של שאלות שאנחנו לא נפתח אותן כרגע

תומר רוזנר:  כשנגיע לסעיף באופן פרטני, גם היושב-ראש כבר העלה מספר נקודות שמעוררות שאלות בהקשר הזה

תומר רוזנר:       לגבי הנושא של הצעת התכנון בקרקע פרטית, מה שנקרא, הורדת הרוב הנדרש לצורך הגשת תוכניות, מוצע כאן איזשהו מנגנון חדש שהוא זר לחוק, שמאפשר איזושהי חוות דעת מוקדמת לפני שמוגשת תוכנית

תומר רוזנר:  עצם המנגנון הזה, אנחנו נראה את זה בפרטים כשנגיע לסעיפים, לא רק שהוא עלול שלא להאיץ את התכנון אלא אפילו לתקוע אותו עוד יותר ממה שהוא תקוע

יעקב אשר: המנגנון של ההאצה יהיה המנגנון שיאט

תומר רוזנר: נכון, שיאט

תומר רוזנר:  אנחנו נפרט את זה

תומר רוזנר:  אני פשוט מדבר בראשי פרקים בהקשר הזה

תומר רוזנר:  יכול להיות שצריך לחשוב על איזשהו פתרון אחר שמתייחס לתכנון בקרקע פרטית

תומר רוזנר:  לא בטוח שהבעיה כפי שהיא מוצגת, היא באמת נעוצה בהשגת הרוב הנדרש ושיש באמת בעיה של חוסר אפשרות לתכנן במצבים שבהם לא קיים הרוב הנדרש כרגע שהוא 75%

תומר רוזנר:  ברוב הקרקעות שיש קרקע פרטית ובטח במתחמים מאוד גדולים שאפשר לתכנן עליהם, היא בעלות פרטית, מה שנקרא במושה, בעלות משותפת של מספר רב של בעלים על אותה יחידת קרקע, ושם הבעיה הזאת בכלל לא קיימת

תומר רוזנר:       על פי המצב המשפטי הקיים, כל אחד מהבעלים המשותפים של המגרשים או של החלקות הללו יכול להגיש תוכנית גם אם יש לו אחוזים בודדים בקרקע

תומר רוזנר:  למיטב ידיעתנו אלה הם המצבים הנפוצים ולא מצבים שבהם יש מספר בעלים של מגרשים נפרדים שצריך לעשות - - - 

תומר רוזנר:  יש גם מצבים כאלה כמובן, אבל המצב הנפוץ הוא מצב של בעלות משותפת בחלקות גדולות ולא בעלות נפרדת במספר מגרשים סמוכים, ולכן לא בטוח שיש כאן איזושהי התקדמות בהקשר הזה, אם כי גם פה אפשר לחשוב על שינוי המנגנון הקיים באופן כזה שמצד אחד ייתן מענה למצבים נוספים ומצד שני לא יכניס לנו איזשהו מנגנון מסורבל וחדשני ולא ברור שעלול לעורר יותר בעיות מאשר להביא תועלת

תומר רוזנר:  אנחנו ניכנס לפרטים כשנדון בסעיפים עצמם

תומר רוזנר:      נקודה שלא הוזכרה בהקשר הזה במצגת של משרד האוצר, ההצעה גם מתייחסת לנושא של תהלך הסמכת הוועדות העצמאיות והוועדות המיוחדות במסגרת החוק

תומר רוזנר:  אני אזכיר שיש לנו היום בעצם ארבעה סוגים של ועדות מקומית: ועדה מקומית רגילה שיש לה תוכנית מתאר כוללנית, שסמכויותיה טיפה יותר רחבות, ועדה מקומית עצמאית וועדה עצמאית מיוחדת, כשלכל אחד מהמדרגים הללו ניתנות סמכויות רחבות יותר

תומר רוזנר:  כפי שנאמר, השורה התחתונה היא שפחות מ-20% מהוועדות המקומיות זכו להסמכה והתברר שתהליך ההסמכה הוא תהליך מסורבל, מתמשך, עם הרבה מאוד חסמים

יעקב אשר: יש לכם נתון כמה ביקשו הסמכה? זה לא אוטומטי אתם בוחנים

יעקב אשר:  אם רשות מבקשת, אז מוכנים, נכון?     

רות שוורץ: אני סמנכ"לית רגולציה במינהל התכנון

רות שוורץ:  בגלל שהמשאבים של כולנו מוגבלים ובגלל באמת שההליך לוקח זמן, אנחנו עושים שני תהליכים, א', באמת ועדות שפונות אלינו, ועדות ממש צריכות לרצות את זה ולעבוד בשביל זה כי זה באמת תהליך וצריך לבדוק את זה

רות שוורץ:  דבר שני, אנחנו עושים פעם בחציון סיבוב מול הגורמים השונים הממליצים לשאול מה ההיתכנות, מה הסבירות שהוועדה, נוכל להסמיך אותה?      

יעקב אשר: גם כאלה שלא פנו?     

רות שוורץ: גם כאלה שלא פנו, כן, ואז אנחנו פונים אליהם

רות שוורץ:  אני אגיד שוועדה באמת צריכה לפעול ולעבוד בזה

רות שוורץ:  אנחנו שואלים שאלות והנושא שהיא מבצעת אכיפה והתכנון והרישוי

רות שוורץ:  אנחנו בודקים את הכול

יעקב אשר: כמה זמן לוקח תהליך של בדיקה כזאת ומי בודק?     

רות שוורץ: התהליך לוקח זמן

רות שוורץ:  יש אתגרים

רות שוורץ:  הגורמים, בין אם הם על פי חוק ובין אם הם גורמים אחרים, לוקח להם זמן להגיב

רות שוורץ:  זה כמה חודשים טובים

רות שוורץ:  זה חצי שנה, שמונה חודשים

יוסף עטאונה: לפחות שנה

יעקב אשר: במקרה טוב

יוסף עטאונה: ופונים אליכם

יוסף עטאונה:  אתם ביוזמתכם לא פונים וזה לוקח בין שמונה חודשים לשנה

רות שוורץ: אנחנו גם פונים

תומר רוזנר: אנחנו לא נרחיב כרגע

יעקב אשר: כן, כי אנחנו מתכננים לדבר על זה

תומר רוזנר: כן, בהרחבה, לכן יש פה הצעה לבטל איזשהו תנאי של מינוי נציג בעל דעה מייעצת בוועדה המקומית

תומר רוזנר:  מהבדיקות שאנחנו ערכנו לפני הדיונים מתברר שזה לא החסם המרכזי, בלשון המעטה, להסמכת ועדות מקומיות

תומר רוזנר:  כפי שאמרה גברת שוורץ, התהליך הפך להיות תהליך - - -      

יעקב אשר: אבל אפילו הוא חסם

תומר רוזנר: אפילו הוא חסם אבל אני לא בטוח שהוא חסם במובן הזה

תומר רוזנר:  הוא בהחלט תנאי שצריך לעמוד בו

תומר רוזנר:  מתברר שמדובר בתהליך מאוד מסורבל שבו הוסיפו גורמים שבכלל החוק לא ביקש את ההתייחסות שלהם כדי להסמיך ועדות

יעקב אשר: אני שאלתי שאלה אחת ולא קיבלתי עליה תשובה, רות

יעקב אשר:  מי אחראי על המיון, על הבדיקה, על ההחלטות, כולל מינוי של נציגי ציבור, נציג בעל דעה כמו שקראת לזה? מי האנשים שעושים את הבדיקות הללו? אני פשוט רוצה שבישיבה הבאה הם יהיו פה, זה הכול

יעקב אשר:  זה שאלה מאוד פשוטה

יעקב אשר:  האם זה מינהל התכנון? האם זה משרד הפנים?      

רות שוורץ: כפי שאמרתי, אנחנו מתכללים את הסיפור הזה

יעקב אשר: מי זה אנחנו?     

רות שוורץ: מינהל התכנון

רות שוורץ:  מינהל התכנון מתכלל את הסיפור הזה

רות שוורץ:  יש גורמים של האכיפה, הרשות לאכיפה במקרקעין, היחידה להנחיית תובעים, היועצת המשפטית לממשלה

רות שוורץ:  בנוסף, יו"ר של ועדה מחוזית, יו"ר ועדת ערר

רות שוורץ:  אלה הגורמים שבעצם אנחנו מתכללים את יחידת הבקרה אצלנו

רות שוורץ:  אלה הגורמים שבעצם אנחנו מקבלים את המידע מהם ואחר כך זה עובר ליועצת המשפטית לממשלה

יעקב אשר: אני יכול לקבל תרשים על איך זה קורה בפועל, איפה זה נתקע אחר כך? כי אני מתאר לעצמי שגם בדרך הוא נתקע וגם אחר כך

רות שוורץ: כן, נכין לכם

יעקב אשר: איזשהו מדגם מייצג, מה שנקרא

תומר רוזנר: בהמשך לשאלת היושב-ראש, בעצם הנושא שהצעת החוק כן מנסה לטפל בו זה נושא מינוי הנציגים בעלי הדעה המייעצת

תומר רוזנר:  בעצם מי אחראי על תהליך בדיקת המינויים, על פרסום הקול קורא, האישור של אותם מועמדים וכו'?      

יעקב אשר: ההצעה כרגע היא לוותר על זה - - -     

תומר רוזנר: אז מי אחראי לדבר הזה, מי מטפל בזה?      

נתן אלנתן: מי שאחראי על זה זה משרד הפנים

תומר רוזנר: לא מינהל התכנון

נתן אלנתן: לא

נתן אלנתן:  השר חותם

נתן אלנתן:  מטה התכנון מוציא את הקול קורא ומכין את הכול

נתן אלנתן:  זה עובר לבדיקה ולאישור של היועץ המשפטי של משרד הפנים

נתן אלנתן:  אחרי שהוא בודק שהוא עומד בתנאים, כל הנושא של הסדרי ניגודי עניינים, הוא חותם על הסדרי ניגודי עניינים ואז זה עובר לאישור השר, לחתימת השר

תומר רוזנר: ובתהליך הזה איפה החסמים?     

נתן אלנתן: כל ההליך של הבדיקה אצל היועץ המשפטי

יעקב אשר: כמו כל דבר במדינה הזאת

יעקב אשר:       אני מבין שלא נמצא פה היועץ המשפטי של משרד הפנים

יעקב אשר:  אני מבקש לישיבה הבאה שהיועץ המשפטי של משרד הפנים יהיה כאן נוכח בישיבה כשאנחנו מדברים על הנושאים הללו של המינויים

יעקב אשר:  תיראו, יש דבר שאני לא אוהב אותו

יעקב אשר:  אני לא אוהב את הסיפור הזה של העצמאיות ועצמאיות יותר

יעקב אשר:  בסוף זה הופך לשתי מדינות

יעקב אשר:  הגדולים והחזקים יכולים לרוץ מהר והחלשים פחות

יעקב אשר:  יש כאלה חלשים שהם בעצמם גרמו להחלשתם, אז צריך לדעת - - -      

נאור שירי: אתה צריך גם לתמרץ רשויות - - - ואז הם יקבלו - - -      

יעקב אשר: ודאי שכן

יעקב אשר:  יש כאלה שכגזירת גורל אין להם - - - 

יעקב אשר:  זה לא בגלל שהן לא ישרות מספיק

יעקב אשר:  אם אין להן מספיק כוח אדם, אם הן רשות שהן על הקשקש, בוודאי

יעקב אשר:  אני רוצה שאנחנו נשמע גם בהחלטות הללו מה הקריטריונים ואיך זה עובד, ובמיוחד איפה החסמים, לכן אני לישיבה הבאה מבקש שיהיה פה היועץ המשפטי של משרד הפנים

תומר רוזנר: אני רק אשלים שמהבדיקות המוקדמות שאנחנו ערכנו, אחת הבעיות הלא פחות קשות בהקשר הזה של הסמכת ועדות מקומיות היא צוואר הבקבוק שנוצר במשרד המשפטים

תומר רוזנר:  כל בקשה כזאת צריכה להגיע מבחינת המצב היום, למרות שהחוק לא מחייב את זה, לאישור אישי של היועצת המשפטית לממשלה

יעקב אשר: מה לשון החוק?     

תומר רוזנר: החוק מאפשר גם הסמכה מהיועץ המשפטי

יעקב אשר: למשנה

תומר רוזנר: לאו דווקא משנה

יעקב אשר: מי ממשרד המשפטים?     

רוסלאן עותמאן: אני פה

רוסלאן עותמאן:  שלום

יעקב אשר: לא כרגע תגובה

יעקב אשר:  אני רק רציתי לדעת אם מישהו שומע את זה

רוסלאן עותמאן: אנחנו מכירים את החסם הזה

רוסלאן עותמאן:  אנחנו מטפלים בו

רוסלאן עותמאן:  אנחנו בודקים את האפשרות שהיועצת תעשה האצלה של הסמכות - - -      

יעקב אשר: אני מבקש שתנסו לגבש את זה מהר מאוד לישיבה הבאה כדי שנדע מה הולך לקרות

יעקב אשר:  אם לא נצטרך להתערב בזה, אז עוד יותר טוב

רוסלאן עותמאן: בסדר גמור

תומר רוזנר: מכל מקום, יש גם בעצם איזשהו הליך מאוד מאוד נוקדני ומורכב שנוקטות היחידות העוסקות באכיפה, היחידה לאכיפה במקרקעין והמחלקה להנחיית תובעים במקרקעין, שבעצם הבדיקות שלהן עורכות זמן רב והן גם מתנות תנאים מאוד קשים לוועדות מקומיות עד כדי שלפי מה שאנחנו מבינים, חלק מהוועדות המקומיות אומרים, לא מדובשך ולא מעוקצך, אל תעשו לנו טובה ותסמיכו אותנו, אנחנו לא רוצים לעמוד בכל כאב הראש של תהליך ההסמכה עצמו

תומר רוזנר:  במסגרת "כתב ההסמכה" אנחנו רואים שכתב ההסמכה הפך לסוג של היתר בנייה עם רשימת תנאים שמזכירה היתר בנייה, שישה-שבעה עמודים של תנאים שוועדה מקומית צריכה לעמוד בהם לפני שהיא תקבל את ההסמכה הנכספת, שאנחנו ניגע בתהליך הזה

תומר רוזנר:       הנושא האחרון שאני אגע בו מעבר לנושאים של העררים שהנושאים הם די פשוטים והם לא דורשים הרחבה מבחינת המבוא, הנושא של העברת תוכניות מוועדות מחוזיות לרמה הארצית

תומר רוזנר:  מדובר כאן כפי שנאמר, בעצם בחובה של ועדות מחוזיות להעביר תוכניות לוועדה ארצית

תומר רוזנר:  יש בהצעה הזאת הרבה מאוד שאלות שמתעוררות

תומר רוזנר:  ההצעה למעשה לא מתחשבת בעצם באיזה שלב נמצאת הוועדה המחוזית, למה היא לא השלימה את התהליך

תומר רוזנר:  היא בעצם גורמת להעברה אוטומטית

תומר רוזנר:  בעצם כדי שהוועדה המחוזית תוכל להמשיך לדון, צריך יושב-ראש המועצה הארצית להחזיר לה את התוכנית באופן אקטיבי, דבר ששוב פעם עלול לתקוע ולעכב את התוכנית

יעקב אשר: יש לי שאלה נוספת בעניין הזה של התחנה הסופית

יעקב אשר:  כשזה יגיע לוועדת משנה, השאלה האם זה ועדה שיודעת להתכנס במהירות? האם יש לה מספיק כוח אדם מקצועי שיודע לקדם את זה ולהביא את זה לידי סיום, מה שלא הצליחה הוועדה המחוזית, כן או לא? האם יש מספיק כוח גם שם בוועדה הזאת גם מבחינה מקצועית? בסוף תבוא הוועדה המחוזית ותנסה להגן על האיטיות של העניין הזה, נכון? אני לא בטוח שכל אחד זה ילך כל כך פשוט

תומר רוזנר: מכל מקום, אנחנו לא בטוחים בכלל שהטענה שנטענת, שהוועדה להשלמת תוכניות שגם היום מוסמכת לעשות את זה אם מגיש התוכנית מבקש זאת, שהיזמים כביכול לא ששים להעביר את התוכנית למועצה הארצית

תומר רוזנר:  אני לא רואה יזמים שמהססים להגיש עררים חדשות לבקרים על החלטות של ועדה מחוזית ועל החלטות של ועדות מקומיות, כך שאני לא בטוח שזה איזושהי סיבה אמיתית לכך שלא מגישים

תומר רוזנר:  יכול להיות שזאת סיבה, אבל עררים מגישים חדשות לבקרים בלי שום בעיה, אז לא בטוח שזאת הסיבה המרכזית

תומר רוזנר:  יכול להיות שזאת אחת הסיבות, אני לא אומר שלא, אבל לא בטוח שזאת הסיבה המרכזית

תומר רוזנר:  מכל מקום, בכל אחד מהנושאים יש לנו הערות פרטניות שאנחנו נעיר אותן במהלך הדיונים

תומר רוזנר:  אנחנו גם כמובן נציע נוסחים לטיפול באותן בעיות והוועדה תצטרך כמובן להחליט אם היא רוצה לאמץ את ההצעות כמו שהן או לדון בהערות כאלה ואחרות

יעקב אשר: אוקיי

יעקב אשר:  תודה רבה

יעקב אשר:       חבר הכנסת נאור שירי, בבקשה

יעקב אשר:  מי שמעוניין לדבר, נא להירשם אצל מנהלת הוועדה

נאור שירי: תודה היושב-ראש

יעקב אשר: בין שלוש לשלוש וחצי דקות חוץ מחברי כנסת

נאור שירי: בסדר, אני לא אקח יותר מידי

נאור שירי:  אני גם מבקש סליחה ומחילה שאני לא הולך לדבר על הנושא הזה

נאור שירי:  בגלל זה אני אהיה מאוד מאוד קצר

נאור שירי:  אני רוצה לדבר על משהו שאני גם פניתי אליך בכתב

נאור שירי:  גם התקשרתי אליך, לא ענית לי, אבל אין לך את המספר שלי, אז אני לא ממש נעלב, בטח עם המופלטות וזה, אז אני מקבל את זה

נאור שירי:       הנושא של מה שפניתי אליך זה הנושא של מה שקורה עם הזימון תורים במשרד הפנים שזה משהו שפשוט לא נפתר ואני חושב שאם כבר הגענו לפה במהלך הפגרה, אני יודע שזה לא נוגע לאנשים סביב השולחן, אבל בעצם אולי זה כן נוגע כי סוף כולנו אזרחים פה ומנסים להוציא דרכונים

יעקב אשר: השולחן דן בזה כבר - - -      

נאור שירי: הוא דן על עיכוב התורים

נאור שירי:  פה אנחנו עדים לתופעה חדשה, שפתרו את העיכוב בתורים

יעקב אשר: בימים האלה העלינו את החשש שהולך - - -      

נאור שירי: נכון, ודווקא נוכח זה שהעלינו את החשש, אני חייב להגיד, אני לא הייתי בדיונים האלה, אבל אם העליתם את החשש ואנחנו רואים שיש פה סוגיה מטורפת

יעקב אשר: חמור מאוד

נאור שירי: בנו מערכת טכנולוגית שהתלבשה על מערכת זימון התורים, כביכול תפסה את כל התורים של מי שרוצה לקבל דרכון במדינה ואין תורים

נאור שירי:  שמונה חודשים אין תורים

נאור שירי:  יכולנו לתת פה שעה אחת שרק נשמע את מרשם האוכלוסין, משטרת ישראל, משרד הפנים, מישהו שייתן לזה התייחסות

נאור שירי:  אני מנסה להבין, יש לנו גם סדר-יום ברביעי

נאור שירי:  עזוב, לא ניקח קרדיט על הכול

נאור שירי:  יש מליאה

נאור שירי:  בוא נעשה על זה משהו

יעקב אשר: אני רוצה לעדכן את אדוני

יעקב אשר:  אני רוצה מאוד לעשות על זה ישיבה, אפילו ישיבה קצרה יחסית אבל ישיבה אפקטיבית

יעקב אשר:  כרגע יש החלטה של ועדת הכנסת, שמעבר לחוק ההסדרים אני יכול רק נושא אחד בתקופה של הפגרה עכשיו

יעקב אשר:  מאחר ויש עוד נושא שהוא חשוב מאוד, אז אני עוד לא יודע כרגע מה - - -     

נאור שירי: אבל ועדות אחרות בכנסת דנות בכמה נושאים במקביל

נאור שירי:  אני אתן לך עכשיו ועדת הכספים מקדמת את נקודות הזיכוי

נאור שירי:  זה לא הגיוני שהדבר הזה קורה

נאור שירי:  אין תגובה ממשרד הפנים

נאור שירי:  יש להם גם מלא שרים ועוד שר-על

יעקב אשר: אז אני מסביר

יעקב אשר:  אני אמור לדבר עם יושב-ראש הוועדה ולבקש ממנו אישור

נאור שירי: איזה ועדה, כנסת?     

יעקב אשר: ועדת כנסת לעניין הזה

יעקב אשר:  זה הכול

יעקב אשר:  אני לא יכול לתת הנחיות לעובדים

נאור שירי: אני יכול להציע לך הצעה

נאור שירי:  אם עכשיו אתה אומר, אני לא מקיים את הדיון הזה - - -      

יעקב אשר: תגיד לי, את כל הצעות הייעול אתה מרכז לי בפעם אחת או שרק אחת-אחת?     

נאור שירי: אתה יודע, בחצי הומור אבל הדבר הזה זה דבר הזוי

נאור שירי:  חבר'ה, זה דבר הזוי

נאור שירי:  השתלטו על מערכת זימון התורים להנפקת דרכונים

נאור שירי:  זה הזוי ואף אחד לא מדבר על זה

יעקב אשר: אדוני הנכבד, אתה צודק

יעקב אשר:  אנחנו הקדשנו לזה הרבה מאוד זמן ואני רוצה את הפתרון של זה

יעקב אשר:  התחילו גם פתרונות שאמורים לחסל את התופעה מהשורש שלה, ואני הסברתי לך

יעקב אשר:  עכשיו אתה רוצה להסביר לי איך אני אעשה?     

נאור שירי: לא, אני מבקש, אם אני יכול לעזור במשהו למרות שיש לי אפס כוח, לך יש את הכוח

יעקב אשר: יהיה לי את הטלפון שלך בשביל העניין הזה

נאור שירי: בבקשה, אני אסמס לך

יעקב אשר: אוקיי

נאור שירי: יש לי הרבה מה להגיד על זה

נאור שירי:  אתה רוצה עכשיו שאני אגיד?     

יעקב אשר: לא, במהלך הדיונים

נאור שירי: מכיוון שאני מכיר את אדוני ויודע איך הוא מתנהל, בצורה נורא עניינית ופועל לטובת הציבור, אז אני אמשיך בהמשך הדיון להעיר את ההערות ואני בטוח שלי ולך יהיו הערות זהות

יעקב אשר: אוקיי

נאור שירי: כמו במטרו

יעקב אשר: חבר הכנסת יוסף עטאונה

יוסף עטאונה: תודה רבה כבוד היושב-ראש

יוסף עטאונה:  אני חושב שהצעדים שמוצעים בהצעת החוק, הם לא נוגעים בצורה ישירה לדברי הפתיחה שלך למצוקת הדיור ואיך אפשר לקדם

יוסף עטאונה:  כולנו יודעים על המשבר, יודעים את המציאות

יוסף עטאונה:  הדברים שמוצעים כאן, אם זה הרחבת הוועדות המקומיות או גם התייחסות לקרקע פרטית או לוועדות מקומיות עצמאיות עם הגדלת הסמכויות שלהן והביזור שלהן, זה מה שנקרא לגעת בדברים קטנים, במשהו שהוא מאוד רציני במיוחד בחברה הערבית, לכן בכל הצעה שמביאים לכאן גם צריך להתייחס לתכנון וגם לרישוי

יוסף עטאונה:  אי אפשר להפריד בין שני הדברים כי הרישוי הוא נגזר בעיקר מהתכנון

יעקב אשר: לא, אנחנו לא מפרידים

יעקב אשר:  אנחנו דנים היום על נושא התכנון

יעקב אשר:  הרישוי יהיה ביום רביעי

יוסף עטאונה: אנחנו דנים על התכנון והרישוי יהיה בהמשך, אבל אני מראש אומר - - -      

יעקב אשר: יהיה המשך על ההמשך כי אנחנו לא נסיים את הכול בבת אחת

יוסף עטאונה: יש תוכניות מתאר ויש התקדמות בשנים אחרונות לגבי יישובים ערבים בנושא תוכניות מתאר, אבל יש תוכניות מתאר שהן מקומיות אבל הן לא מפורטות והן לא מעודכנות, שאי אפשר לגזור מהן היתרים ואי אפשר להמשיך בתהליך עצמו

יוסף עטאונה:  כמעט 58% מהרשויות הערביות שקיימות היום, אין להן תוכניות מתאר מפורטות, לכן כל הניסיון להסיר את החסמים ולזרז את תהליך ההתקדמות וטיפול במצוקת הדיור, הוא לא נוגע ליישובים האלה

יוסף עטאונה:       דבר נוסף שאני רוצה להעלות גם בהקשר הזה זה לגבי התכנון, יושב-ראש מטה התכנון נמצא, זה לגבי ועדות מקומיות

יוסף עטאונה:  כשמדברים על ביזור לוועדות מקומיות, אני רוצה לדבר על הנגב שאין ועדות מקומיות

יוסף עטאונה:  יש ישובים עם 25,000 תושבים, 20,000 תושבים, 18,000 תושבים ואין להם ועדה מקומית

יוסף עטאונה:  ביישובים יהודים של 10,000, 8,000 יש ועדה מקומית

יוסף עטאונה:  יש ועדה מרחבית וזה יישובים בהתהוות והקמה - - -      

יעקב אשר: אני לא רוצה שיובן לא ברור

יעקב אשר:  אתה כל פעם מדגיש את זה וטוב שאתה עושה כי יש בעיה שם, אבל רוב היישובים הערביים מעבר לאלה בדרום שאתה מדבר על כמה מקומות שהם לא מוסדרים, רוב היישובים הערבים במדינת ישראל, יש להם ועדות תכנון

יוסף עטאונה: זה בדיוק העניין

יוסף עטאונה:  אני מדבר על יישובים מוסדרים, קיימים 20 שנה, 24 שנים, 25 שנים ואין להם ועדה מקומית

יוסף עטאונה:  אני אגיע לכפרים הלא מוכרים אבל בינתיים אני מדבר על ועדות מקומיות - - -      

יעקב אשר: אתה אומר שיש ועדה מרחבית ולא מקומית

יוסף עטאונה: יש מרחבית לשבעה, שמונה, תשעה יישובים

יעקב אשר: אז תדגיש

יעקב אשר:  יש לך כמה סוגי בעיות וכל אחד צריך לדעת על מה מדובר

יוסף עטאונה: לכן אם רוצים להסיר את החסמים, לזרז, צריך ליזום ועדות מקומיות בכל היישובים, כי ישובים של 20,000, 25,000 זה ישובים צעירים יחסית שכל הזמן הם בהתרחבות ולכן צריך ועדות מקומיות

יוסף עטאונה:  אני יכול להעיד גם מתפקיד שלי ברשות מקומית שקידם בנייה ציבורית בתוך היישובים האלה

יוסף עטאונה:  לא תמיד הוועדה המרחבית יכולה לתת את המענה לכל היישובים בכל הלחץ שקיים, ולכן אם יש כוונה והצעה לביזור לוועדות מקומיות, צריך להקים ביישובים הערבים המוסדרים בנגב ועדות מקומיות

יוסף עטאונה:      הדבר הנוסף, כבוד היושב-ראש, אי אפשר בלי זה

יוסף עטאונה:  אם מדברים על תכנון, נושא הכפרים הלא מוכרים זה אחד הדברים שמאוד כואב, מאוד נמשך ולא מוצאים פתרונות, לכן אם רוצים לטפל בבעיית הדיור צריך לקדם גם את ההכרה ביישובים האלה

יוסף עטאונה:      בנוסף לזה, לגבי הבנייה הפרטית לגבי היישובים הערבים בכלל, לא רק בנגב, גם במשולש ובגליל

יוסף עטאונה:  אין קרקע של מדינה כמעט בתוך תוכניות המתאר המאושרות

יוסף עטאונה:  הקרקע היא פרטית

יוסף עטאונה:  הקרקע נמצאת בידיים של משפחות מסוימות, שזה לא נותן פתרון לכל היישובים, ולכן צריך גם בכיוון הזה לחשוב, להרחיב את תוכניות המתאר ולהקצות קרקע של המדינה גם לבנייה, גם לתעסוקה ולכל מה שצריך ליישובים

יוסף עטאונה:  תודה רבה

יעקב אשר: אוקיי

יעקב אשר:      ארז מלול, בבקשה

ארז מלול: קיץ בריא ופורה לכולם

ארז מלול:  אני שמח, ואני אמרתי את זה לא פעם, שיושב-ראש הוועדה, יש לו ניסיון מקומי

ארז מלול:  זה ברכה לוועדה

ארז מלול:  רואים שאי אפשר לערבב אותו מאף משרד, בכל דיון בנושא מקומי, בנושא סמכויות ועדות

ארז מלול:       מה שאני רואה פה, והתחלתי ללמוד את החומר, אני חדש בדבר הזה, שיש פה הרבה חסמים

ארז מלול:  יש כפילויות, המשרדים ביניהם, על מינוי ועדות

ארז מלול:  אני יודע שיושב-ראש מטה התכנון עושה עכשיו הסדרה בכל הנושא של החברים

ארז מלול:  זה חשוב מאוד

ארז מלול:  היושב-ראש יודע שלא מגיעים בכלל לוועדות שממונים

ארז מלול:  בכלל אין להם עניין ולא מגיעים במטה הארצי

ארז מלול:  צריך להתחיל מלמעלה, הסדרה מלמעלה

ארז מלול:  גם הביזור

ארז מלול:  על ועדות מחוזיות נופל הרבה

ארז מלול:  צריך להעמיס על ועדות מקומיות

ארז מלול:  לדעתי הם יכולים יותר לקדם בנושאים מסוימים

ארז מלול:  מבחינת מטרים, למשל מה שדיברו ה-1,200, להעלות את זה ל-2,000

ארז מלול:  לדעתי זה יעזור הרבה

ארז מלול:       שמתי לב לעוד דבר, שיש בעיה של כוח אדם

ארז מלול:  אלנתן, יש בעיה של כוח אדם בוועדות

ארז מלול:  ועדה מחוזית בדרום, אני יודע שהרבה תוכניות תקועות כי חסר אנשים

ארז מלול:  יש בעיות של כוח אדם, אתם שמים לב לזה

ארז מלול:  צריך פה לשים דגש חזק, יועץ משפטי לממשלה, האצלת סמכויות

ארז מלול:  כל הפרוצדורה הזאת לדעתי מיותרת

ארז מלול:  תודה רבה

יעקב אשר: אוקיי

יעקב אשר:  נמצא כאן ראש עיריית ראש העין

יעקב אשר:  בבקשה

שלום בן משה: אדוני היושב-ראש, הזדמנות לומר שאני גם מרכז את הפורום של הרשויות שנמצאות בהסכם הגג

שלום בן משה:  יש היום כמעט 40 רשויות ובהסכמי הגג יש התניות שונות חשובות מאוד מצד האוצר, על היכולות של הרשות להתקדם בדרך כזו או אחרת

שלום בן משה:  יש תקציבים שצריכים להינתן

שלום בן משה:  יש התניות שונות ולכן חשוב מאוד שבכל התהליך הזה השלטון המקומי יהיה מעורב, יאמר את דעתו ויתחשבו בדעתו

שלום בן משה:  אחד

שלום בן משה:      שניים, אני מברך על היוזמה שלכם להוריד מהוועדות המחוזיות לוועדות משנה של הרשויות

שלום בן משה:  זה מהלך נכון מאוד

שלום בן משה:  כשאתם מציגים את כל התוכניות, לא חשוב כמה תוכניות הוועדה המחוזית דנה

שלום בן משה:  מה שחשוב, התוכנית הזאת, כמה היא מקפלת בתוכה דירות

שלום בן משה:  יש תוכנית אחת עם 30 דירות ותוכנית עם 500 דירות, לכן ההצגה צריכה להיות המשכנעת יותר ומשפיעה, זה כמה יחידות דיור יש בכל תוכנית כזאת

שלום בן משה:       דבר אחרון לעניין ההסמכה של רשויות מקומיות

שלום בן משה:  נכון שבתהליך מוסדר צריך לעשות שתהיינה הסמכות לרשויות המקומיות כדי שהן יטפלו בעניין

שלום בן משה:  בסוף צריכים לזכור שמי שמתמודד עם הקשיים, עם הצרכים וקולט את המשפחות ומטפל בהן וצריך לדאוג שיהיה בתי ספר ושצ"פים ובתי כנסת ועוד, זאת הרשות המקומית, וכבישים ומדרכות והכול

שלום בן משה:  בסוף ראש הרשות ממודד עם התושבים והם באים אליו

שלום בן משה:  הם לא מכירים אף אחד אחר, לכן השלטון המקומי הוא מרכיב חשוב ביותר בכל העניין הזה

שלום בן משה:  עד כאן, תודה רבה לך

יעקב אשר: תודה רבה

יעקב אשר:       שלום זינגר, מי מייצג את השלטון המקומי, אתה?     

שלום זינגר: כך אומרים לי

שלום זינגר:  אני מזדהה כמעט עם כל מה שתומר אמר

שלום זינגר:  אני אומר כמעט עם הכול, כי אני לא זוכר משהו כרגע שאני מסתייג ממנו

שלום זינגר:  אני רוצה להוסיף כמה דברים

שלום זינגר:  אני אתחיל בתצוגה של האוצר

שלום זינגר:  האוצר מדבר על תוכניות ועל כמה יחידות דיור יש, ומזה גוזר את המורכבות

שלום זינגר:  אני רוצה לומר לכם משהו שאני אומר לכם הרבה שנים בדיונים

שלום זינגר:  המורכבות של תוכנית והשאלה מי יעסוק בה היא לא פונקציה של כמה יחידות דיור יש בה, כי אם אתה בעל שטח שבו בתוכנית הכתמים כזאת או אחרת, כוללנית ולא כוללנית, היא מיועדת למגורים

שלום זינגר:  ברור שהכתם הוא גדול ואתה שם 1,000 יחידות דיור, אז אין בעיה שוועדה מקומית כך או אחרת

שלום זינגר:  נעזוב כרגע איזה ועדות מקומיות

שלום זינגר:  אין בעיה לתכנן את זה

שלום זינגר:       שונה לחלוטין כאשר מדובר על שטח ירוק שאתה צריך להפר אותו, על שטח שיש לו מורכבות אחרת, לכן השאלה איפה התוכניות, נכון שתהיינה, לא נגזרות בכלל ממספר יחידות הדיור שיש בהן, למרות האילוץ שאתם מדברים עליו, שהוועדות יעסקו בכך או אחרת

שלום זינגר:  אגב, הוועדות מוסמכות גם כיום להחליט שהן מתעדפות תוכניות בגלל הגודל שלהן

שלום זינגר:  אין שום בעיה

שלום זינגר:  אגב, הן עושות את זה בפועל

שלום זינגר:  הוועדות מתעדפות

שלום זינגר:  כשאתה בא לוועדה מחוזית עם 1,000 יחידות דיור, ואני מכיר לא רע את הוועדות המחוזיות

שלום זינגר:  אתה בא עם 1,000 יחידות דיור, מייצג את 1,000 היחידות, היחס שלהן שונה לחלוטין

שלום זינגר:  הן מתעדפות מבחינת לוח הזמנים תוכניות גדולות ובצדק גמור

שלום זינגר:  אם אני מגיע לפעמים עם תוכנית קטנה יותר, אומרים לי, שמע, יש לנו שתיים-שלוש תוכניות שהן נורא חשובות למדינה, יש סעיף היום בחוק שאומר שיש עדיפות לתוכניות של המדינה, אתה לא מכיר אותה

שלום זינגר:  לדעתי הוספה לזה שוועדה תוכל לתעדף תוכנית מפני גודלה או מפני חשיבותה למדינה הוא סעיף חשוב

שלום זינגר:  אין ספק, כשאתה מגיע עם פרויקט, נעזוב עכשיו פרויקט תשתיתי שהוא חשוב - - -     

יעקב אשר: חד משמעית

שלום זינגר: אז יכול להיות שצריך להוסיף את זה לחוק

יעקב אשר: אבל אתה צריך למצוא את המסלול גם לדברים הללו

שלום זינגר: קודם כל אתה יכול לכתוב בחוק

שלום זינגר:  יש חשיבות לעניין

שלום זינגר:  ועדה יכולה לתעדף תוכנית לפי גודלה

שלום זינגר:  אין ספק שאם אתה מגיע עם סגירת מרפסת ותופס את זמנה של הוועדה המקומית או ועדה מחוזית ואתה מגיע עם 1,000 יחידות, יש הצדקה מוחלטת שהמדינה במשבר דיור או לא רק במשבר דיור תתעדף - - -     

שלום בן משה: זה נעשה בפועל

שלום זינגר: אני יודע שזה נעשה בפועל

שלום זינגר:  למרות שאין הסמכה לזה בחוק, זה מה שהם עושים בפועל, לכן ההצגה של אם נוריד מהם את התוכניות הקטנות הם לא יעסקו בהן

שלום זינגר:      עכשיו אני רוצה לומר לכם משהו לגבי העברת הסמכויות

שלום זינגר:  העברת סמכויות גם בשלטון מקומי וגם - - - צריכה להיות מהותית

שלום זינגר:  מה שאתם עושים היום ואלה דברים שהשלטון המקומי רוצה בו, אבל הורדת מה שקוראים בתכנון piece pile, 1,200 מטר פה קודם כל יוצר אי שקט במערכת, נוראי, כי המערכת היא מערכת גדולה ואתה פתאום אומר לה, תשמעי, עד היום יכולת לדון רק בכך

שלום זינגר:  היום אני מוסיף עוד משהו

שלום זינגר:  עד שהמערכת יודעת מה היא דנה, זה כולל בהקלות, זה כולל בהיתרים, המערכת, לוקח לה שנתיים עד שהיא מפנימה את זה

שלום זינגר:  קשה לכם להבין אבל זה ככה

שלום זינגר:       דבר שני, בוא נחשוב מה הוועדות המקומיות יכולות לעשות

שלום זינגר:  למה 1,200 ולא 5,000 או לא 600? הקביעה הזאת היא קביעה שנגזרת מסטטיסטיקות ולא משאלת מהות, במה צריכה לעסוק ועדה מחוזית, מה צריכה לעשות ועדה מקומית

שלום זינגר:  זו חלוקה אחרת לגמרי

שלום זינגר:  זה נכון בשלטון המקומי וזה נכון בתכנון

שלום זינגר:       אנחנו בתחילת הדרך

שלום זינגר:  אין לי פתרונות

שלום זינגר:  אני אומר לכם שהחשיבה צריכות אחרת, כי לא אלה החסמים

שלום זינגר:  אם אתם חושבים שהוועדות המקומיות צריכות לקבל יותר סמכויות, ואני כמובן בעד גם כי אני נציג וגם כי אני מכיר

שלום זינגר:  המחשבה צריכה להיות במקומות אחרים

שלום זינגר:  רגישות של התוכנית, דברים כאלה, לא יחידות הדיור

יעקב אשר: כן, ברור שלתת עדיפות וזה שיושב-ראש ועדה מחוזית או אפילו יושב-ראש ועדה מקומית נותן עדיפות לתוכנית גדולה, זה דבר חשוב מאוד

שלום זינגר: אני מדבר על הסמכויות

יעקב אשר: אני חושב שמתן סמכויות לתחום זה צריך להיות הרבה יותר חכם מאשר ההגדרה כרגע, כי ההגדרה כרגע זה לא בשרי ולא חלבי ולא פרווה אפילו

יעקב אשר:  צריך לקבל באומץ החלטות

יעקב אשר:  או שלא נותנים כלום כי לא סומכים או שנותנים וסומכים והולכים עם איזשהו היגיון מסוים

יעקב אשר:  יש ערים ש-1,200 מטר, עם כל הכבוד, זה כלום

יעקב אשר:  הרי זה בעצם למנוע עיכובים על תב"עות נקודתיות

שלום זינגר: נכון

יעקב אשר: זה נכון שהמדיניות כבר הרבה שנים, הסתכלות כוללת וכו', אבל עדיין יש לך מקומות שאתה יכול לפתור אותם בפינצטה בתב"עות נקודתיות

יעקב אשר:  תב"עות נקודתיות, אולי בערים מסוימות זה 1,200 מטר אבל בערים אחרות אתה לא מתחיל

יעקב אשר:  אם אתה הולך על 3,000, 3,500, 5,000

יעקב אשר:  אני לא יודע, אני נותן לך נקודות לחשיבה כי אנחנו נמצאים שם

יעקב אשר:  אני בעד הרעיון אבל צריך לעבד אותו

יעקב אשר:  אני מסכים איתך שהוא לא יכול לבוא על נתון סטטיסטי שלא קשור לעניין עצמו

יעקב אשר:  זה אני יכול להסכים איתך

שלום זינגר: אני רוצה עוד שתי נקודות, אני אעשה אותן בקצרה

יעקב אשר: כן, כן, תעלה את הנקודות

יעקב אשר:  חשוב לי עכשיו כן שתעלו נקודות למרות שאנחנו ניכנס לדברים

יעקב אשר:  כל ההערות שלכם לפעמים גורמות לכך שאנחנו יושבים ומדברים עם הממשלה ובינינו וכו'

שלום זינגר: על העברת סמכויות לוועדת משנה של המועצה הארצית

שלום זינגר:  שני דברים: א', המציאות שלא מעבירים, ופה אני מסכים לגמרי עם הניתוח שאתה אומר

שלום זינגר:  זה שלא מעבירים תוכניות, זה לא כי מפחדים מהוועדה המחוזית

שלום זינגר:  כי מערערים על הוועדה המחוזית גם בעררים וגם בעתירות

שלום זינגר:  הסיבה היא שלהעביר תכנון, א', לגוף שלא מכיר את השטח

שלום זינגר:  אתה מעביר תוכנית מהוועדה המחוזית למועצה הארצית, יש שם שני אנשים וחצי שלא מכירים את המחוז או אם מכירים, מכירים במקרה

שלום זינגר:  אתה עושה תוכנית ורצת איתה, ואנחנו יודעים כמה תיאום צריך כדי שתוכנית תתקדם

שלום זינגר:  אתה מעביר אותה למישהו

שלום זינגר:  או שילך לך או שלא ילך לך אבל זה יהיה רנדומלי לגמרי

שלום זינגר:  אתה לא יכול לקחת תכנון שהוא רץ לאורך שנים, להעביר אותו למישהו שהוא לא עסק בזה, ואחר כך לחשוב שזה יעבור ועדת ערר או בית משפט וטענות

שלום זינגר:  זה לא יעבוד

שלום זינגר:  שלא לדבר על כך שאם תעביר את כל התוכניות לוועדת משנה של המועצה הארצית שאין לה את כוח האדם לזה, זה אני אומר לכם באחריות

שלום זינגר:  אני חושב שנתן יאשר את זה

נתן אלנתן: זה יהיה אסון גדול מאוד

שלום זינגר: יהיה לך שם את הפקק המרכזי

שלום זינגר:       אני רוצה לומר לך עוד דבר

שלום זינגר:  בכל הנושא הזה של העברת חובה אתה גם מאפשר לגוף מתחת להוריד סמכויות, זאת אומרת לפרוק מעצמו סמכויות

שלום זינגר:  משהו פוליטי מורכב

שלום זינגר:  כל מה שהוא צריך זה לעכב את זה 18 חודש, מישהו אחר יטפל בזה

שלום זינגר:  זה היבט אחר, אבל בעיקר הם לא יעמדו בזה היום

שלום זינגר:  אתה צריך לשנות את התכנון

שלום זינגר:  נגיד זה גם להיתרים

שלום זינגר:  אתה צריך לשנות את המבנה של העוסקים במועצה הארצית כדי שיהיו מסוגלים לעשות את התכנון הזה

שלום זינגר:  גם אם עסקו פעם בתכנון ברמה מחוזית, הם לא מכירים את התכנון

שלום זינגר:  לא לחינם הארץ מחולקת למחוזות

שלום זינגר:  ההיכרות של המחוז עם התוכניות ועם הממשקים האחרים הוא קריטי

שלום זינגר:      ההנחה שאיזשהו גוף שיישב במינהל התכנון, במטה התכנון יוכל באמת לקחת את כל המידע הזה ולעשות תכנון טוב, היא אופטימית נורא

שלום זינגר:  זה בלשון המעטה

שלום זינגר:  אני חושב שעל העסק הזה צריך לחשוב וצריך לראות מה הפתרון

שלום זינגר:  אני לא בטוח שזה הפתרון

שלום זינגר:       עכשיו תכנון בקרקע פרטית

שלום זינגר:  יש הרבה בעיות קנייניות, תעזוב את זה

שלום זינגר:  אני רוצה לומר לכם משהו שאני שנים גם כשעבדתי במשרד הפנים וגם במוסדות התכנון לא הבנתי

שלום זינגר:  יש סמכות בחוק לוועדות המחוזיות לתכנן

שלום זינגר:  הוועדות החוזיות לא מתכננות

שלום זינגר:       אני רוצה לתת לכם דוגמה, משהו שהייתי מעורב בו מטעם המדינה בתכנון, זה האנ"מים של תמ"מ/21/3

שלום זינגר:  אנ"מ זה נופש מטרופיליני

שלום זינגר:  שטחים אדירים של 2,000 דונם לפעמים, לפעמים גם יותר, שגם רשות מקומית וגם ועדה מקומית לא יכולה לתכנן אותה כי היא יושבת על שני מחוזות

שלום זינגר:  המדינה שנים סירבה לתכנן את זה

שלום זינגר:       כשאתה מדבר היום, אדוני יושב-ראש הוועדה על בעיות של פתרונות דיור, אנחנו לא מדברים על קרקע של שני דונם או ארבעה דונם או אפילו שישה דונם

שלום זינגר:  אנחנו מדברים על חטיבת קרקע גדולה שנמצאת עם ריבוי בעלויות

שלום זינגר:  ריבון העולמים, יש סמכות לוועדות המקומיות, אבל נעזוב אותן כרגע

שלום זינגר:  יש סמכות לוועדה המחוזית לתכנן את השטח

שלום זינגר:  היא יודעת מה היא רוצה שם

שלום זינגר:  שתתכנן אותו

שלום זינגר:  יש אפשרות היום לפי סעיף 69, אם היום עושים את זה בתקנות

שלום זינגר:  תטילו אחר כך על בעלים עלויות תכנון

שלום זינגר:  אגב, עלויות תכנון הן זניחות

שלום זינגר:  לתכנן קרקע כמו שדה דב, ואנחנו מעורבים, משרדי מעורב בתכנון, עלות של המדינה היא בדיחה

שלום זינגר:       המדינה מתחזקת קרקע מינהל

שלום זינגר:  כל מה שהמדינה צריכה, להכניס את היד לכיס, להוציא כסף קטן שהיא יכולה לקבל אותו אחר כך ולפתור את כל הבעיות, ויש בעיות קשות בהטיה של תכנון על ידי גורם קנייני אחד, אין מה לעשות

יעקב אשר: מישהו יכול להצביע לנו כמה תוכניות יוזמו על ידי ועדה מחוזית?     

שלום זינגר: לדעתי קרוב לאפס

קריאה: יש היום תשעה תוכניות כאלה שהתחילו

שלום זינגר: יכול להיות

שלום זינגר:  אין לי מושג

יעקב אשר: שזה יזום או החלטות?     

קריאה: לא, לא, יזום

קריאה:  מינהל התכנון

קריאה: אבל הם לא צריכים ליזום

קריאה:  מספיק שהם יצטרפו לתוכנית

יעקב אשר: כשאתה מדבר על זה שהם לא עומדים בעומס ולא עומדים בזה ואנחנו רוצים גם שהם יזמו את זה וזה כך נכון היה צריך להיעשות בעיקרון - - -      

שלום זינגר: אדוני היושב-ראש, זאת לא בעיה

שלום זינגר:  כל מה שצריך הלאה זה להתקשר או כמו שאמר נתן, להצטרף לתוכנית ולתת את חתימתם או ללכת למתכנן חיצוני, לתת לו לתכנן ואחר כך לדון בתוכנית

שלום זינגר:  זה לא מטיל עליהם עומס

שלום זינגר:  התכנון המקדמי, לא הרגולטיבי, לא מטיל עומס

שלום זינגר:  אגב, הם עושים את זה בתמ"אות, אז זה בסדר

שלום זינגר:  אין בעיה, אתה נותן להם לתכנן, אומר לו מה מגמות התכנון שיש למחוז, כי המחוז יודע אותן כי הוא מכיר

שלום זינגר:  כשזה מגיע אליו זה ילך הרבה יותר מהר

יעקב אשר: העמדה שלכם בעניין הזה, מה היא?     

שלום זינגר: במקרה הזה זאת לא עמדה של שלטון מקומי

יעקב אשר: להצעה שקיימת כרגע על השולחן, מה עמדת השלטון המקומי בעניין הזה? אתה מזכיר ונהיה דיפלומט עוד יותר גדול

שלום זינגר: אדוני, אני רוצה לעזור לוועדה

שלום זינגר:  אני מייצג את השלטון המקומי

יעקב אשר: כשבאים להגיד לי שבאים לעזור לי, אני תופס את השולחן

שלום זינגר: לא לך, לוועדה

יעקב אשר: מה עמדת השלטון המקומי לגבי הנושא הזה?      

שלום בן משה: השלטון המקומי חושב שהרעיון לעלות מהוועדה המחוזית לוועדת משנה ארצית הוא רעיון לא נכון מכל בחינות, כי הוועדה המחוזית מנויה, יש לה נציגים קבועים

שלום זינגר: לא, אנחנו מדברים על 50%

יעקב אשר: אנחנו מדברים על 51%

קריאה: לא דיברנו על זה

שלום זינגר: לכן אני מרשה לעצמי לומר מה אני - - -      

יעקב אשר: בסדר

יעקב אשר:  בדקתי את עצמי

שלום זינגר: גם אני בדקתי את עצמי

יעקב אשר: אוקיי

שלום זינגר: זה מה שיש לומר כרגע

יעקב אשר: כרגע לשלב הזה

יעקב אשר:       עו"ד אסף בן לוי, החברה להגנת הטבע

אסף בן לוי: שלום אדוני היושב-ראש, תודה על זכות הדיבור

אסף בן לוי:  אני עו"ד, יועץ משפטי בחברה להגנת הטבע

אסף בן לוי:  תודה על הדיון החשוב הזה

אסף בן לוי:  לפני שאני אכנס לסעיפים, לנושא תכנון יש קשר בל יינתק וחשוב מאוד לענייני סביבה גם במובן של תכנון גורמים שפוגעים בסביבה למשל מפעלים, למשל מחצבות וכן הלאה, גם במובן של שמירת שטחי טבע

אסף בן לוי:  ישראל נמצאת במצוקת קרקעות חמור, אחת המדינות שבהן השטחים הפתוחים הולכים ומתמעטים בקצב המהיר ביותר ואנחנו לא מדינה משופעת בשטח, לעומת קצב ריבוי טבעי גבוה מאוד, ולכן לכל תכנון יש השפעה על הסביבה

אסף בן לוי:  זה הקדמה רק כדי להסביר למה החברה להגנת הטבע בכלל עוסקת בנושא

אסף בן לוי:      בנוסף, לפי חוק ייצוג ארגונים במוסדות התכנון יש ייצוג של ארגוני הסביבה בוועדות המחוזיות, בות"ל, בותמ"ל ובמועצה הארצית

אסף בן לוי:  אנחנו חושבים, מתוך הניסיון שנצבר, שהוועדות המחוזיות כיום עושות עבודה טובה מאוד באיזון בין הצרכים השונים

אסף בן לוי:  כמובן צורכי הפיתוח בדרך כלל מקבלים את העדיפות העליונה, אבל גם נעשה מאמץ כן לשמור על צורכי השימור למען הסביבה, למען התושבים, למען בריאות הציבור וגם למען שמירה על קרקעות שבעתיד אולי אפשר יהיה להשתמש בהן לפיתוח וכרגע שומרים אותם כעתודה

אסף בן לוי:       ההצעה שעל השולחן, לטעמנו עלולה לפגוע בעיקרון הזה שנשמר משתי סיבות

אסף בן לוי:  הסיבה הראשונה היא שהעברת סמכויות למועצה הארצית כפי שאמר גם היועץ המשפטי של הוועדה בצדק, תטיל עומס רב על המועצה הארצית, מצד אחד

אסף בן לוי:  מצד שני לא ברור בכלל שבאמת הסיבה שהוועדה המחוזית לא הספיקה לקדם את התוכנית 18 חודשים היא בגלל איזשהו פגם בוועדה עצמה

אסף בן לוי:  יש הרבה כשלים, יש הרבה אתגרים

אסף בן לוי:  יש תכנונים שהם מורכבים, גם אם מספר יחידות הדיור שלהם הוא קטן, ולכן לפעמים יש צורך בפרק זמן יותר רחב

אסף בן לוי:  אנחנו חושבים שקביעת סד זמנים קשיח של 18 חודשים והעברה אוטומטית של התכנון עלול לפגוע בכל ההתקדמות שנעשתה לפני כן, שהשיגה הישגים גם בתחום הפיתוח וגם בתחום שמירת הקרקע, לכן אנחנו מצטרפים לדברים שנאמרו מקודם וסבורים שאין מקום לבצע העברה אוטומטית לוועדת משנה של המועצה הארצית

אסף בן לוי:      לגבי הוועדות המקומיות, אין ספק, כאשר מדובר בתוכנית שהיא קטנה, שנמצאת בתך קו כחול של רשות מקומית, צריך לאפשר לה לקדם את הפיתוח

אסף בן לוי:       (היו"ר ארז מלול)     

ארז מלול: מה זה קטנה?     

אסף בן לוי: לדוגמה, מספר יחידות דיור נמוך או מספר דונמים קטנים בהשוואה למספרים שראינו פה מקודם

אסף בן לוי:  ועדה מקומית במהותה מוגבלת על ידי הקו הכחול שלה, ובישראל כאשר ועדה אחת גובלת בוועדה אחרת אבל יכולה לתכנן רק את מה שנמצא בה, התוצאה עלולה להיות פתרון שהוא לא מיטבי לכלל האזור

אסף בן לוי:  יכול מאוד להיות שעבור אותה רשות מקומית יינתן פתרון נפלא, אבל כאשר זזים מטר לרשות הגובלת, מגלים שזה יוצר להם אתגרים משלהם וככה בעצם מעכבים את הפיתוח ולא מביאים לאיזשהו פתרון שהוא הוליסטי ברמת המחוז

אסף בן לוי:  גם פה אנחנו חושבים שלוועדות המחוזיות יש ניסיון רב בתכנון כזה שמסתכל מצד אחד בראיה מספיק רחבה ויכול לראות את כל הרשויות המקומיות וכל הוועדות שנמצאות בשטח

אסף בן לוי:  מצד שני הוא לא נמצא בספירה עליונה מידי כמו המועצה הארצית ולכן הוא הגורם הנכון ביותר לאזן

אסף בן לוי:  לכן אנחנו חושבים שעד כמה שניתן יש לשמור על הסמכויות של הוועדה המחוזית

אסף בן לוי:  לא להעביר תוכניות בצורה שרירותית לוועדות המקומיות, אלא במקרים שבהם המורכבות התכנונית היא לא גדולה וההשפעה הסביבתית על התושבים של הרשויות האחרות לא תהיה משמעותית

אסף בן לוי:       רק כדי לסיים בדוגמה, ועדה מקומית יכולה להחליט שאת המפעל המזהם שהיא רוצה להקים, היא תקים אותו בקצה הקו כחול שלה כדי לפגוע כמה שפחות בתושבים שלה, אבל קצה הקו הכחול הוא בדיוק הגבול של השכונה הסמוכה בוועדה מקבילה

אסף בן לוי:  הדברים האלה עלולים ליצור כאוס תכנוני וגם פגיעה סביבתית ניכרת

אסף בן לוי:  כדי למנוע את המצב הזה אנחנו חושבים שנכון שלא לקדם את ההצעה בנוסח הנוכחי

אסף בן לוי:  תודה רבה

ארז מלול: תומר

תומר גרטל: שלום, אני רכז קשרי ממשל בארגון מגמה ירוקה

תומר גרטל:  תודה היושב-ראש על זכות הדיבור

תומר גרטל:  אני אחזק באמת את אסף מהחברה להגנת הטבע שדיבר לפניי

תומר גרטל:  כמו שהוא גם אמר, ישראל מקום שלישי בקצב איבוד השטחים הפתוחים ביחס למדינות ה-OECD וה-J20

תומר גרטל:  רק לשם השוואה, כל שנה בישראל נאבד שטח פתוח בהיקף של 30 קמ"ר

תומר גרטל:  זה שלוש פעמים העיר טבריה בשנה

תומר גרטל:  השטח באמת בישראל לא גדול

תומר גרטל:  אנחנו לא מדינה ענקית וכל שינוי צריך להיעשות פה במשורה ובאמת להבין מה ההשלכות

תומר גרטל:      אני שם פה גם בדיון הזה וכל כנסת וכל ממשלה, זאת, זאת שלפניה, זאת שלפניה

תומר גרטל:  יש הפרה של המתח הקיים בין פיתוח לשימור שהצליחו ליצור בוועדות התכנון

תומר גרטל:  איכשהו זה מצליח להיות מאוזן במנגנונים הקיימים, אגב, שהולכים ומופרים גם לדעתנו

תומר גרטל:  אנחנו נראה את ההפרה המאוד בוטה של המתח הזה גם בחוק התשתיות שיבוא לדיון פה בוועדה

תומר גרטל:  אני רוצה להתריע פה שממש בשיטת הסלמי סעיף אחר סעיף, הצעה אחר הצעה אנחנו רואים שהמתח הזה שחשוב לכם, בין שימור לפיתוח מופר

תומר גרטל:      עכשיו אני אתייחס גם לסעיפים עצמם

תומר גרטל:  לעניין העברת התוכניות מהוועדה המחוזית לארצית, לא ראיתי פשוט על זה שקופית

תומר גרטל:  אם יש בעצם הצגה כמו שהוצגו העומס בוועדות המחוזיות, פילוח לפי העומס, לפי איזה תוכנית בוועדה הארצית

תומר גרטל:  לא ראיתי שהוצג פה פשוט

ארז מלול: תענה לו, מתן

מתן יגל: אמרנו גם ליו"ר הוועדה שאנחנו נציג את זה יותר מפורט בדיון הבא, אז נשמח

מתן יגל:  אם יש לך שאלות ספציפיות, אתה מוזמן

ארז מלול: בדיון הפרטני יוצג

מתן יגל: אין בעיה

תומר גרטל: אוקיי, בסדר

תומר גרטל:  אני באמת אחזק פה את מה שאסף אמר קודם

תומר גרטל:  נגיד ומתקיימים דיונים קריטיים בנושא ההשפעה על הסביבה, למשל תזכיר השפעה על הסביבה, והדיון הזה, בגלל ההעברה של התוכנית נקטע, יש פה בעצם פגיעה בסופו של דבר באיכות של התכנון

תומר גרטל:  איכות התכנון זה לא סתם איזשהו מושג איזוטרי

תומר גרטל:  זה משהו שנוגע לחיים של כל אחד ואחד מכם, של חברי הכנסת, שלך יושב-ראש הוועדה, ובסופו של דבר השיקולים האלה של המהירות של התכנון, שאנחנו יודעים שאם זה תוך 18 חודשים יעבור, השיקול של המהירות יהיה בעדיפות הרבה יותר גבוהה על השיקול של איכות התכנון, ובסופו של דבר המבנים האלה שאנחנו נחיה בהם, הם יהיו פה לעשרות השנים הבאות ואנחנו לא רוצים ליצור מצב שאנחנו נחיה פה בגוש של בטון בלי טיפת שטח פתוח לרווחה

תומר גרטל:       גם אנחנו כמובן מתנגדים להצעה לפחות כפי שהוצגה כרגע, ויותר מזה, אם יש נכונות לקדם את ההצעה, יש לשים קווים מאוד ברורים מתי ההצעה כן תעבור לוועדה הארצית ומתי היא לא, כמובן תוך תשומת לב להליך התכנון הסביבתי

תומר גרטל:  צריך להביא פה כמובן את הנציגים של הארגונים מוועדות התכנון

תומר גרטל:  לא ראיתי פה נציגים מהמשרד להגנת הסביבה, רשות הטבע והגנים, היועצים הסביבתיים שם, שאני מאוד מאוד אשמח שיבואו וגם יחוו את דעתם

תומר גרטל:       לעניין העברת הסמכויות לוועדות המקומיות

תומר גרטל:  כמו שנאמר פה, בניגוד לוועדות המחוזיות - - -      

ארז מלול: הם הוזמנו, דרך אגב

תומר גרטל: הוזמנו?     

ארז מלול: כן

תומר גרטל: חבל מאוד שלא באו

תומר גרטל:  שווה לוודא שהם יגיעו

תומר גרטל:  אני גם אתייחס לזה בסוף, על העניין של המעורבות של משרדי הממשלה

תומר גרטל:      לעניין העברת הסמכויות לוועדות המקומיות

תומר גרטל:  כמו שאמרתי, לוועדות המקומיות אין נציגות סביבתית

תומר גרטל:  זה עוול

תומר גרטל:  בוועדות המחוזיות ארגוני הסביבה יכולים לחוות את דעתם כמו שאמרו פה

תומר גרטל:  נעשה הליך תכנוני, יש ייעוץ סביבתי והם יכולים לחוות את דעתם

תומר גרטל:       בסוף השאלה היא שוב של איכות התכנון, איך אנחנו רוצים שייראה השטח? האם יישארו שם שטחים פתוחים? האם השיקולים הסביבתיים יילקחו בחשבון בדיונים, במיוחד בעידן של משבר אקלים, בעידן של משבר מגוון ביולוגי? לצערי התשובה היא לא, לפחות לא בהסדר שמוצע פה

תומר גרטל:  שוב, אני מתריע פה על פגיעה בסביבה ובבריאות הציבור

תומר גרטל:  אם יש באמת רצון אמיתי, להביא את ההצעה הזאת ולאזן את המתח הזה בין פיתוח לשימור, אז יש לתקן את העוול ולהוסיף כמובן נציגות סביבתית לוועדות המקומיות

תומר גרטל:       גם להתייחסות שלך לעניין שמשרדי הממשלה לא פה, וגם ההערה הזאת לדעתי למשרד האוצר ובאופן כללי על חוק ההסדרים

תומר גרטל:  היועצת המשפטית לכנסת הוציאה בסוף חודש מרץ לחברי הכנסת ממש מכתב שבו היא הסבירה על חוק ההסדרים ועל ההתנהלות שעומדת להיות בוועדות, והיא רשמה שם באופן מאוד ברור וכל חברי הכנסת קיבלו את זה

תומר גרטל:  אני מצטט: "חשוב לציין כי מניסיון העבר אנו למדים שלעיתים ההצעות שנכללו בהצעת חוק ההסדרים התאפיינו בחוסר בשלות ובכלל זה חוסר בעבודת מטה משותפת למשרדי הממשלה ולרשויות"

תומר גרטל:       אני מרגיש בתור מישהו שקורא את הצעת החוק הזאת, עוד מקרה כזה

תומר גרטל:  שינויים כאלה כמובן צריכים לבוא מתוך עבודת עומק

תומר גרטל:  משרד האוצר רוצה להציג איזשהו נרטיב ומציג רק את הראיות שתומכות בזה, אבל למשל מה העומס על המועצה הארצית לא מוצג פה

תומר גרטל:  יש פה איזושהי עבודת מטה שכנראה לא נעשתה אם זה לא מוצג פה

תומר גרטל:  הארגונים הקיימים עובדים

תומר גרטל:  יש לחזק אותם בתקינה נוספת כמו שאמרו פה, וההצעה הזאת כמובן לא עושה את זה פה

ארז מלול: תודה רבה

ארז מלול:  גל גבריאל, אדריכלית

ענבל גבריאלי: שלום, תודה ליו"ר ולוועדה

ענבל גבריאלי:  אני מהנדסת העיר לוד ומייצגת כאן גם את איגוד מהנדסי ואדריכלי הערים בישראל

ענבל גבריאלי:  התייחסות ממש קצרה אבל מאוד מהותית לנושא של מי בעצם אחראי לקבוע את הקו הכחול של תוכנית, בין אם בסמכות מקומית או בסמכות מחוזית

ענבל גבריאלי:  נכתב בהצעת החוק שתחום התוכנית הוא בהתאם לחוות דעת המתכנן, כאמור בפסקת משנה ב'

ענבל גבריאלי:  הכוונה היא לאותו מתכנן שהוא בעצם מתכנן הוועדה שבסמכותה התוכנית

ענבל גבריאלי:  אם התוכנית היא בסמכות מחוזית ולוועדה המקומית אין אפשרות לחוות דעה שתילקח בחשבון על הקו הכחול, אז בעצם אנחנו מפרים פה כמה דברים: אחד, בעצם את המעמד של הוועדה המקומית, שקודם דיברתם על מתן סמכויות נוספות לוועדות המקומיות, אז הנה הזדמנות ממש קטנה בעצם לחזק את המעמד של הוועדה המקומית והמעמד הוא כמובן מאוד מאוד חשוב בדיון הדמוקרטי על התכנון

ענבל גבריאלי:      (היו"ר יעקב אשר)         

יעקב אשר: כן, בבקשה

ענבל גבריאלי: טוב, תודה רבה

ענבל גבריאלי:  כפי שאמרתי, אני מייצגת את איגוד מהנדסי ואדריכלי הערים

ענבל גבריאלי:  אני מהנדסת העיר לוד ואני מתייחסת לסעיף של הגדרת תחום התכנון בתוכניות שהן למעשה בעיקרן בסמכות הוועדה המחוזית ונקבע בהצעת החוק שתחום התוכנית הוא בהתאם לחוות הדעת של המתכנן, כאשר המתכנן הוא בעצם מתכנן הגוף בעל הסמכות של התוכנית

ענבל גבריאלי:       מה שאנחנו אומרים, מה שאני מנסה לומר כאן הוא שבעצם יש פה איזשהו כשל ואני אנסה להסביר אותו בשתי נקודות קצרות

ענבל גבריאלי:  אחת, דיברנו קודם על כמה חשוב לתת לוועדות המקומיות סמכות, והנה אפשרות קטנה לתת לוועדה המקומית סמכות מאוד משמעותית בקביעת הקו הכחול שבתוכנית שהיא בתחומה

ענבל גבריאלי:  אני אגיד למה זה חשוב שהוועדה המקומית תחווה את דעתה ודעתה גם תהיה זו שתכריע

ענבל גבריאלי:  זה משום שכאשר אנחנו משרטטים את הקו הכחול של התוכנית, אנחנו בעצם מייצרים פעמיים שני דברים: פעם אחת, אנחנו מתקנים את העיר

ענבל גבריאלי:  אנחנו עושים את התוכנית של ההתחדשות עירונית האלה, ואני מדברת על תוכניות בתחום הערים

ענבל גבריאלי:  דקות הקו, לפעמים יש לו משמעויות כלכליות-חברתיות שלאו דווקא מי שיוזם את התוכנית, בין אם הוא יזם, ככל הנראה יזם, יכול בוודאות להגדיר את זה בצורה הנכונה ביותר וגם לא הוועדה המחוזית שלא מכירה את הצד השני של הרחוב, את התחום של השצ"פ, אם צריך להוסיף פה מעט זכויות וכן הלאה, לכן הדעה המקומית היא כל כך נכונה ואמיתית

ענבל גבריאלי:  היא בעצם הזהות של המקום, אם נרצה להגיד את זה ככה, והתוכנית אמורה לתקן את העיוותים שהיו בעבר

ענבל גבריאלי:       אולי בעצם כבר הכנסתי את שני הטיעונים במשפט אחד

ענבל גבריאלי:  בין אם מדובר בתוכניות של 70 דונם או בין אם מדובר בתוכנית של 7 דונם, הדקות של הקו הכחול היא למעשה מכריעה האם באמצעות ההזדמנות הגדולה של עריכת תוכנית וכל הזמן שלוקח לאשר אותה, וכל הטוב שיוצא ממנה

ענבל גבריאלי:  האם בסוף יצרנו מרחב אורבני נכון או לא נכון, מתאים או לא מתאים לקהילה

יעקב אשר: את מדברת בעצם על אפשרות שהוועדה המקומית תוכל לתקן קו כחול?     

ענבל גבריאלי: שהוועדה המקומית תהיה חלק מאותה סמכות שמחליטה מה הוא הקו הכחול של התוכנית

יעקב אשר: מה זה חלק?          

נתן אלנתן: מדובר פה על משהו מאוד מאוד ספציפי, ואם אתם רוצים שלא יגעו בזה, אז הוועדה המקומית תצטרף כמגישה ונגמר הסיפור ולא צריך להרחיב קו כחול ולא כלום

ענבל גבריאלי: אגב, נכון

ענבל גבריאלי:  האמת שיש פה עיוותים שלפעמים ניתן לתקן אותם באמצעים - - -      

נתן אלנתן: אז מדובר פה על מקרה שהוועדה המקומית לא רוצה להצטרף לתוכנית והוועדה המחוזית מבקשת להגדיל, אז המתכנן יקבע, אבל אם הוועדה המקומית עצמה היא מגישת התוכנית, אז לא צריך את כל הדבר הזה

ענבל גבריאלי: לא הוועדה המקומית היא מגישה

ענבל גבריאלי:  לרוב זה היזמים

נתן אלנתן: היא יכולה להצטרף כמגישת התוכנית ואז הקו הכחול יהיה אותו קו כחול קטן, מה שרצו, ולא יצטרכו להגדיל אותו

ענבל גבריאלי: אגב, ממילא בדרך כלל ולרוב מה שצריך להיות זה שבעצם היזם מגיע ועושה את כל התהליך קודם בוועדה המקומית ואחר כך הוא מגיע לוועדה המחוזית, ובוודאי שהוועדות המחוזיות מאוד מעוניינות בחוות הדעת של הוועדות המקומיות ונשמעות לפרוטוקולים שנערכים בוועדות, וזה חיובי

ענבל גבריאלי:  התהליכים עצמם קורים לרוב בצורה חיובית והטובה, אבל שבחוק זה גם יצוין - - -     

נתן אלנתן: הצעת החוק מדברת על סיטואציה שבא יזם, תיאם מול הוועדה המקומית כבר, נגיד בא עם 50 דונם תוכנית

נתן אלנתן:  הוא מגיע לוועדה המחוזית, הוועדה המחוזית אומרת לו תשמע, אנחנו רוצים שתגדיל, יש פה עוד חלק

נתן אלנתן:  נראה לנו שיותר נכון שה-20 דונם הנוספים שיש פה ליד בצד הימני של הקו הכחול, תצרף אותו ביחד, אבל אז הוא אומר, לא יהיה לי ה-75%, ועל זה החוק מדבר, על סיטואציה מאוד ייחודית ונקודתית

נתן אלנתן:  לא מדובר על כל מקרה ומקרה

נתן אלנתן:  ודאי שבכל מקרה עוברים דרך הוועדה המקומית, מקבלים את ההמלצה ומתקדמים

יעקב אשר: אוקיי

יעקב אשר:  אנחנו נדבר על זה כשנגיע לסעיף

ענבל גבריאלי: כדאי אולי לפרט את ההערה הזאת ולתת כמה דוגמאות ולאו דווקא בתוכניות גדולות שבואו נכניס באמת עוד מתחם

ענבל גבריאלי:  אנחנו מדברים תמיד על כמויות גדולות, אלא דווקא לפעמים בדקויות הקטנות גם

ענבל גבריאלי:       בהקשר הזה אני אגיד עוד משפט

ענבל גבריאלי:  אני רוצה לחזק את כל מי שאמר שצריך להגדיל את המטרים המרובעים, נכון, בדיוק מאותה סיבה

ענבל גבריאלי:  ככל שיש יותר מטרים מרובעים בתוכנית, ההזדמנויות לייצר עירוב שימושים ולייצר תוכנית שהיא מכילה תכנים אורבניים מלאים ולאו דווקא את אותן יחידות דיור שהן בעצם הקטליזטור היזמי, כמובן נקבל תוצאות תכנוניות טובות יותר

יעקב אשר: האם זה נכון ההסתכלות שלי, שזה גם תלוי באיזה ערים מדובר?     

ענבל גבריאלי: בכל עיר שרוצה לעשות התחדשות עירונית ולא הייתה בה עירוניות טובה בעבר, שזה מרבית הערים בישראל, נדרש תיקון שיתכלל שימושים ויערב אותם, ולכן המטרים המרובעים הם דבר מאוד חשוב

ענבל גבריאלי:  יחידות דיור זה דבר מאוד חשוב, אבל כל המטרים המרובעים הנוספים לצורכי מסחר, תעסוקה, כמובן שירותי הציבור, הקהילה, התרבות, כל מה שבעצם צריך להיבנות ביחד

יעקב אשר: אוקיי

יעקב אשר:  אנחנו נדבר על גבולות הגזרה כשנגיע לסעיף

יעקב אשר:  תודה רבה

יעקב אשר:      חיים פייגלין, התאחדו בוני הארץ, בבקשה

חיים ילין: תודה אדוני היושב-ראש

חיים ילין:  אני רוצה להגביל את עצמי רק לבקשה שלך לדון בענייני תכנון

חיים ילין:  יש לנו כמובן הרבה מאוד מה להגיד גם בענייני רישוי, אבל אני מבין שתיוחד לזה ישיבה אחרת

חיים ילין:       בענייני תכנון אני רוצה להתייחס לקרקע פרטית

חיים ילין:  קרקע פרטית לצערי בעבר השתתפה בערך בשיעור של 50% מהבנייה בארץ

חיים ילין:  בשנים האחרונות המצב הזה התדרדר

חיים ילין:  אני חושב שהיום אנחנו נמצאים באחוזים הרבה יותר נמוכים

יעקב אשר: תראה, המדינה רוצה גם להרוויח כסף בשביל התקציב ודברים אחרים

יעקב אשר:  כשירדו המחירים באופן דרסטי, אם ירדו בעזרת השם ובעזרת כל מי שצריך לעזור בעניין הזה, יגידו לכם, יאלה, תרוצו

קריאה: פה אנחנו לא מסכימים

יעקב אשר: כן, אבל פה אתה יודע שזה כבר יהיה אחרי הקדנציה שלך

קריאה: אני מקווה שזה עוד יהיה בקדנציה שלי

יעקב אשר: אני גם מאוד מקווה, כי הקדנציה שלך הקרובה קשורה גם לקדנציה שלנו קצת בלוח הזמנים

חיים ילין: בקיצור, אתה אומר אדוני היושב-ראש שצריך להסתכל דרך החור של הגרוש בשביל להבין למה הקרקע - - -     

יעקב אשר: אתה צריך להסתכל עליהם כמתחרים אצלך בשוק

חיים ילין: אוקיי

חיים ילין:  אני דווקא מנסה לראות אותם כשותפים

יעקב אשר: כן, זה מה שאני גם מקווה

חיים ילין: אנחנו חושבים שצריך לתקן, ואני מקווה שאני אצליח בהמשך אולי לשכנע גם את חברינו במשרד המשפטים שצריך לאפשר בקרקע פרטית גם לבעל קרקע כלשהו ללא תנאי סף בכלל, לאפשר ליזום תוכנית, להשקיע ממרצו ומכספו ומכישרונו

חיים ילין:  הרי מדובר בתוכניות משביחות שמשביחות לכלל בעלי הקרקע, ומדובר בהסתכנות של בעל קרקע פרטי אחד מתוך רבים, שמוכן לעשות את העבודה

חיים ילין:  להיפך, צריך אפילו ליצור את המנגנון שמאפשר לו לקבל חזרה את העלויות שהוא השקיע

חיים ילין:  הרי ממה נפשך? מה החשש פה? בסופו של דבר אותה תוכנית שאותו בעל קרקע בודד ישביח לכל בעלי הקרקע בחלקה, ולפעמים זה כמו שאמר שלום פה בצדק, אנ"מ של 5,000 דונם שיש שבעה כאלה בין נתניה נניח לרחובות

חיים ילין:  אף אחד לא יודע למה צריך 34,000 דונם אנ"מים שהם כולם אגב קרקע פרטית מרובת בעלים

חיים ילין:  אנ"מים זה אזורי נופש מטרופוליניים, למי שלא יודע

שלום זינגר: המצאה של תמ"מ/21/3

חיים ילין: בדיוק כך, המצאה של תמ"מ/21/3

חיים ילין:  אין לזה שום הגיון

חיים ילין:  אין שם שום נופש מטרופוליני וגם לא יהיה שם

חיים ילין:  יש שם קוצים, דרדרים ועבירות בנייה וחריגות בנייה וכל מיני מבנים שניבנו שלא על פי דין

ענבל גבריאלי: אבל זו מטרת התוכנית

חיים ילין: אני מציע שיאפשרו אפילו לבעל קרקע אחד ללא תנאי סף להגיש תוכנית, להשקיע ממרצו וכספו ולאפשר לדון בתוכנית

חיים ילין:  ממילא התוכנית הזאת תעבור את כל תנאי הדיונים להפקדה ולאישור והתנגדויות וכל מה שצריך, ולכן אין שום חשש שמישהו יעשה פה איזה מחטף

חיים ילין:  מחטפים לא יהיו פה

חיים ילין:  זה יאפשר באמת לקרקע הפרטית - - -      

יעקב אשר: אתה מברך על התיקון או אתה אומר שהתיקון צריך להיות יותר?     

חיים ילין: הוא צריך להיות יותר דרסטי

חיים ילין:       עכשיו לגבי ועדות ערר

חיים ילין:  ועדות ערר זה מכה שאיננה כתובה

יעקב אשר: בוא רגע ניגע אולי בזה

יעקב אשר:  בוא ניקח רגע את הצד השני, את האיפכא מסתברא של העניין הזה

יעקב אשר:  מה החשש באמת להצעה הקיצונית שהוא הציע? אני יכול לכם גם את החששות אבל אני רוצה לשמוע את זה יותר מכם

יעקב אשר:  מה החשש אם מורידים את זה לאחוז יותר נמוך של לאו דווקא אחד בודד? החשש הוא שבסוף הוא דואג רק לחלק שלו? הרי תוכנית מגיעה בסוף לאיחוד וחלוקה

חיים ילין: אם התוכנית בסופו של דבר איננה ראויה, אז היא לא תעבור את גופי התכנון

יעקב אשר: משרד המשפטים

יגאל גואטה: אני אענה בשם משרד המשפטים

יגאל גואטה:  אני חושב שאחת הסוגיות שהיה קשה למשרד המשפטים בשיח בכלל על הורדת הרוב היא העניין של בסוף אתה נותן פה זכות לבן אדם לתכנן על קרקע שלא שלו

יגאל גואטה:  יכולה להיות לזה פגיעה בקניין, ולכן מבחינת משרד המשפטים היה קושי לבוא ולומר, לתת היום לפרט שהוא עם - - -      

יעקב אשר: סתם אני מחדד הלאה

יעקב אשר:  זה לא שאני אומר שאני תומך במה שאתה אומר

יגאל גואטה: גם אני לא תומך במה שאני אומר

יגאל גואטה:  אני אומר מה עמדת משרד המשפטים

יעקב אשר: אבל אני מחדד

יעקב אשר:  הרי התוכנית הזאת הולכת לעבור אחר כך ועדות

יעקב אשר:  אחד הדברים שעושים תמיד, הנושא של איחוד וחלוקה אם צריך, ובדיקות כלכליות לראות שאדם לא נפגע, בטח לא בקניין

יעקב אשר:  זה הדבר הראשון, לפחות מה שאני זוכר, בוועדה המחוזית בתל אביב היו בודקים - - -      

יגאל גואטה: אני מבין לגמרי מה שאתם אומרים

יעקב אשר: אני מדבר עכשיו עם משרד המשפטים

יעקב אשר:  אתה רק הדובר כרגע

יעקב אשר:  אני נכנס לפסיכולוגיה

יעקב אשר:  יש לפעמים יזמים, אנשים שיש להם קרקעות ואומרים, ואלה, שיחכה לנכדים

יעקב אשר:  אין לו זמן, אין לו כוח, הוא מספיק התעשר כבר מדברים אחרים

יעקב אשר:  אנחנו רוצים לגרום לאנשים לעלות על הקרקע

יעקב אשר:  אם יש שלושה-ארבעה אנשים שיש להם בעלות על קרקע ואחד מהם הוא חברמן והשניים לא כל כך חברמנים כרגע או ספקולנטים שאומרים, אתה יודע מה, אני אחכה

יעקב אשר:  למה לא לתת תמריץ להתחיל מה שנקרא לעשות את הסטארט

יעקב אשר:  הסטארט הזה מתחיל, הם יבואו לכל הישיבות

יעקב אשר:  הם יגיעו, הם יתנגדו איפה שהם צריכים להתנגד, הם ילכו לבית משפט אם פגע קניינם

יעקב אשר:  אם הם יראו שאת כל הבוננזה שמים בשטח של ההוא ולא אצלם, אף אחד לא פראייר

יעקב אשר:  זה לא הולך לעבור ככה

יעקב אשר:  למה לא לחשוב טיפה יותר אמיץ, יותר נועז? עכשיו אתה חייב לענות

רוסלאן עותמאן: כן, אני חייב לענות

רוסלאן עותמאן:  אני פשוט לא ליוויתי את הסעיף הזה מטעמנו

רוסלאן עותמאן:  בכל אופן אני אוכל להגיד שבסופו של דבר אנחנו מדברים על זכות קניין שהיא כמובן זכות יסוד, צריך לזכור

יעקב אשר: תראה, בזכות הקניין פגעתם ברגע שאתה נותן אפשרות לרשות ציבורית כזו או אחרת להחליט ולהגיש תב"ע איפה שהיא רוצה

יעקב אשר:  מבחינת פגיעה בזכות הקניין כבר פגעת, אבל פגעת מסיבות טובות, כי אתה בא ואומר, הרשות המקומית צריכה להוביל או חזקה עליה שהיא תוביל את העיר

יעקב אשר:  לא, זה לא רק חזקה עליה שהיא תהיה ישרה, אלא היא רוצה להוביל התפתחות בעיר

רוסלאן עותמאן: אני לא אומר שאי אפשר לפגוע כלל בזכות הקניין

רוסלאן עותמאן:  אפשר וזה צריך להיעשות בצורה מאוזנת ואיפה שהדבר נדרש

רוסלאן עותמאן:  פגיעה מעבר למה שעכשיו מופיע בהצעת החוק, אנחנו חושבים שזאת תהיה פגיעה לא מידתית ואין מקום להרחיב את מה שיש

יגאל גואטה: דרך אגב, היושב-ראש, בקרקע במושה מספיק לך גם להיות - - -      

רוסלאן עותמאן: בכל מקרה אם יש איזו הצעה קונקרטית, אנחנו מוכנים לבחון

יעקב אשר: אני רוצה שתבינו, אנחנו נמצאים בסד זמנים משוגע לחלוטין

יעקב אשר:  אני רגוע מאוד ומשתדל לתת שלווה ואפילו קצת הומור

יעקב אשר:  אנחנו הולכים לעבוד פה מאוד מאוד קשה בשבועות הקרובים

יעקב אשר:  אולי מה שמצפים מאחרים, ממני כנראה שכבר לא מצפים את זה, שאני לוקח את מה שיש כזה ראה וקדש, מעביר ומצביע

יעקב אשר:  אני רוצה לטייב את הדברים, לנקות אותם, לשכלל אותם, ללטש אותם לטובת העניין, כי אני חושב שיש לנו הזדמנות במיוחד בנושאים של תכנון ובנייה

יעקב אשר:  הרי בסוף ההחלטות שנסגרות על השולחן הזה מגיעות למהנדסי העיר ולראשי הערים כהוראות הפעלה והם צריכים להפעיל

יעקב אשר:  אם אנחנו רוצים שהם יפעילו, אנחנו צריכים שהדברים האלה יקרו כמו שצריך, לכן אני מבקש, אם צריך אנשים, כמו שביקשתי מקודם את היועץ המשפטי של משרד הפנים לישיבה הבאה

יעקב אשר:  אני לא סתם מבקש את זה, כי בסוף הוא המחליט והוא נותן את האוקיי

יעקב אשר:  אם הוא לא נותן את האוקיי אין לנו מינויים בוועדות ואין לנו דברים והדברים לא מתקדמים

יעקב אשר:  אותו דבר גם מה שקשור אליכם

יעקב אשר:  יש מישהו שמלווה באופן כללי

יעקב אשר:  תבדקו טוב מה אנחנו הולכים לדון באותו יום ותביאו את האנשים שיודעים לתת לי תשובות

יעקב אשר:  כשיודעים לתת תשובות ויודעים לחשוב ויודעים לרוץ החוצה ולהתייעץ גם עם גורם בכיר אם צריך, נוכל לקבל החלטות תוך כדי תנועה

יעקב אשר:      כן, נעמה

נעמה לזימי: תודה רבה

נעמה לזימי:  אני קודם כל שמחה על מה שאמרת

יעקב אשר: אני שמח שאת שמחה

נעמה לזימי: למרות שאני ממש פחות זמן ממך פה, שנינו כנראה יודעים שהנטייה לא פעם היא דווקא לא לבאר את כל הסוגיות ולצפות להעביר

נעמה לזימי:       אני רוצה לשאול אותך, בגלל שחוק ההסדרים הזה, האגרסיבי ביותר בוועדה שלך, אגרסיבי ביותר, האם אתה לא תאפשר להעביר עד הסוף מה שלא יבואר פה?     

נעמה לזימי: תקשיבי, אני מסיבת עיתונאים עושה בסוף

נעמה לזימי:  יש שני טקסים שמאוד חשובים, הנחת אבן פינה וחנוכת הבית

נעמה לזימי:  אני אהבתי חנוכת בית, לא הנחות אבן פינה, ולכן אני לא רוצה גם להגיד עכשיו שום דבר

נעמה לזימי:  לא נותן שום הצהרות

נעמה לזימי:  אני רוצה להתקדם

נעמה לזימי: כי כשבדיון הפיצולים העבירו את כל האגרסיה הזאת לכאן, הדבר המטורף הזה, אמרו לנו, אל תדאגו, יעקב אשר לא ייתן שיעבור משהו

נעמה לזימי:  אתם לוקחים את האחריות על כל הסוגיות

יעקב אשר: אני הודעתי לחבר הכנסת ינון אזולאי שדיבר בשמי בוועדה, לא מיניתי אותו כדובר שלי אבל אני חושב שהוא הביא את הדברים

יעקב אשר:  אני אומר עוד פעם, בלי הצהרות, בלי סיפורים

יעקב אשר:  בואי נעבוד והצהרות נשמור לאחרים

חיים ילין: אדוני, אני רק לא סיימתי את דבריי

יעקב אשר: אני יודע, אני זוכר

יעקב אשר:  אני נראה מבוגר אבל אני די ערני

יעקב אשר:  כן

חיים ילין: אוקיי, אז אני ממשיך

חיים ילין:  לעניין העברת סמכויות להשלמת תוכניות מהוועדות המחוזיות למועצה הארצית, תכנון ובנייה, פה חתכו בגרף שהוצג את התוכניות שנתקעות כאילו ב-18 חודשים

חיים ילין:  אני מניח שאתה ואני ואולי גם נתן אלנתן פה מכירים גם תוכניות של מאמצי תכנון במקומות מסוימים בוועדות המחוזיות שתקועים עשר, 15, 20 וגם יותר שנה והולכים הלוך וחזור, הלוך וחזור לא 18 חודש

חיים ילין:  הלוך חזור, הלוך וחזור לפעמים 20 שנה

יעקב אשר: הלוך וחזור באיזה תחנות?     

חיים ילין: בין היזמים לבין הוועדה המקומית לבין הוועדה המחוזית

יעקב אשר: חשוב שתדגיש

יעקב אשר:  זה בין המחוזית למקומית?     

חיים ילין: הלוך חזור, הלוך חזור, וכאשר יש משבר דיור ובאזורי ביקוש, אני לא מדבר כרגע על אזורים, שזה גם עניין, סוגיה אחרת, אבל באזורי ביקוש פה במרכז שמשוועים לפיתוח, כאשר העסק הזה - - -      

יעקב אשר: אתה יודע מה ההבדל ביני ובינך? אני לא מתייחס כרגע לאזורי ביקוש או לא לאזורי ביקוש, כי אני רוצה להפוך את אזורי לא ביקוש לאזורי ביקוש

חיים ילין: אני איתך לגמרי

יעקב אשר: שזה הפריפריה בדרך כלל

חיים ילין: להיפך, אני רוצה לקרוא לפריפריה אזורי הביקוש החדשים

יעקב אשר: בעזרת השם

חיים ילין: אני מקווה שזה נגיע

יעקב אשר: נכון

חיים ילין: אני אומר שבסופו של דבר כאשר אנחנו רואים שיש לא מעט תוכניות של מאמצי תכנון כל כך ממושכים וכל כך אדירים שלא מגיעים לידי החלטות, אז אני חושב שצריך לאפשר באמת ראיה ארצית של ועדת משנה של המועצה הארצית שתכריע סוף סוף אחרי 15 שנים

נתן אלנתן: אבל זה קיים היום

נתן אלנתן:  היום אחרי 18 חודש יכול יזם לבקש להעביר את זה לוועדת המשנה

נתן אלנתן:  אם יש תוכנית שהיא כבר חמש שנים, שש שנים, שבע שנים, יכול היזם לפנות ולבקש להעביר את זה למועצה הארצית

נתן אלנתן:  למה לא עושים באמת? זה קיים היום

חיים ילין: לא עושים את זה משום שחוששים להתעמת

חיים ילין:  יזם מסוים, יש לו אינטרסים שונים בוועדה המחוזית

חיים ילין:  יש לו אולי עשר תוכניות בוועדה המחוזית

יעקב אשר: חד משמעית

יעקב אשר:  אתה לא רואה שהוא מתקפל

חיים ילין: הוא חושש שאם הוא יעביר תוכנית אחת, יבואו עוד תשע תוכניות אחרות, לכן זה לא ענייני ולכן אנחנו חושבים שלאוטומטית הזאת יהיה משקל רב

חיים ילין:  אם לא מצליחים להכריע ב-18 חודש, שיעבור אוטומטית בלי בקשה של אף אחד

יעקב אשר: כן, אבל אני גם לא רוצה שיקרה עוד דבר, שברגע שנשים יותר מידי גיליוטינות בדרך, אז יפסלו תוכניות

יעקב אשר:  זה נכון שיש אינסנטיב לוועדה המחוזית גם לאשר תוכניות כי סופרים אותה גם מבחינת כמה יחידות דיור היא אישרה בכל שנה

יעקב אשר:  סטטיסטיקות זה חלק מהעניין אבל גם זה צריך להיזהר

יעקב אשר:  לפעמים בסוף יהרגו תוכנית כי מעדיפים שזה לא יגיע לקולגות שלהם, לאחרים

יעקב אשר:  אוקיי, אנחנו נדון בזה

יעקב אשר:  הלאה

חיים ילין: שווה בדיקה

חיים ילין:  ועדות ערר זה משהו שצריך באמת לקצוב את הזמנים שם ולאפשר להם לפסוק

חיים ילין:  זה ועדות מעין שיפוטיות

חיים ילין:  אין שום סיבה שעררים קנטרניים שמוגשים, לא בסופו של דבר יוטלו עליהם הוצאות ויוטלו עליהם גם אם צריך הגשה של בטוחות

יעקב אשר: מי האחראי על ועדות ערר? זה אחריות שלכם?         

נתן אלנתן: שלי

יעקב אשר: זאת אומרת גם תקציבית, גם מבחינת כוח והכול? שוב, בכפוף למה שהאוצר נותן לך

נתן אלנתן: הם מועסקים דרך חברה, אבל כן, הם דרכנו

יעקב אשר: אוקיי

יעקב אשר:  כשנגיע לדיון אני רוצה באמת לדעת מה מצב כוח האדם שם? האם כל מה שקורה שם זה קורה בגלל בעיות כוח אדם או בגלל האדם?      

נתן אלנתן: יש שינוי בתקופה האחרונה

נתן אלנתן:  אנחנו נציג לכם את זה בישיבה הבאה

יעקב אשר: אוקיי

יעקב אשר:  הלאה

חיים ילין: אגב, הבעיה עוד יותר חמורה בוועדות ערר להיטלי השבחה

חיים ילין:  שם זה בכלל קטסטרופה

חיים ילין:  שם נמשכים הדיונים שנים

חיים ילין:  אי ודאות על פרויקט שלא יכול להתממש בינתיים כי אין לו שום ודאות

חיים ילין:  אתה הולך לבנק מלווה, אתה לא יודע מה היטל ההשבחה שם והוא קריטי לכלכליות של הפרויקט

חיים ילין:  כל עוד לא מכריעים בהיטלי השבחה בוועדת ערר להיטלי השבחה, הפרויקט מושבת

יעקב אשר: נגעת בנקודה חשובה מאוד

יעקב אשר:  היא לא נמצאת כאן אבל תחשבו גם אתם אם אתם רוצים משהו במסגרת חוק ההסדרים

יעקב אשר:  אני יכול לתת לכם את שירותיה הטובים של הוועדה בעניין, כי זו נקודה נכונה מאוד

נתן אלנתן: אדוני היושב-ראש, דווקא בנושא הזה אני רוצה לומר שזה החלטה של קודמיי לתפקיד שהם קיבלו החלטה מושכלת כדי באמת לקצר את התור בוועדות הערר

נתן אלנתן:  זה אותה ועדת ערר שהיא דנה גם בהיטלי השבחה וגם בהיתרים

נתן אלנתן:  קיבלו החלטה לשים את הדגש על הוצאת היתרים ותוכניות כדי לקצר שם

נתן אלנתן:  רוב ועדות הערר הגיעו למצב שתוך חודשיים-שלושה אחרי דיון כבר יש החלטות

יעקב אשר: לו יהי

נתן אלנתן: יש ברובן כבר

נתן אלנתן:  יש גם בודדים שלא אבל רובן, יש לנו 19 ועדות ערר

נתן אלנתן:  זה לא ועדת ערר אחת

נתן אלנתן:  זה באמת בא על חשבון היטלי השבחה כי מטבע הדברים כל הנושא של היתרים ותוכניות הרבה יותר חשוב מהיטלי השבחה, כי היטלי השבחה, אתה יודע מה גבולות הגזרה שלך

נתן אלנתן:  יש את הטענה של הוועדה המקומית, יש את הטענה שלך

נתן אלנתן:  זה משהו באמצע

נתן אלנתן:  אני מסכים איתך

נתן אלנתן:  קודמיי כשקיבלו את ההחלטה, הם קיבלו החלטה נכונה

נתן אלנתן:  גם אני הייתי מקבל את אותה החלטה

יעקב אשר: כן, אבל לו לקודמיך הייתה אפשרות להגדיל כוח אדם בעניין הזה ולתת יותר זמן, אז אפשר לעשות את זה בו-זמנית

חיים ילין: אני מסכים עם נתן שהמצב בתחום התוכניות, עררים על תוכניות והיתרים, המצב שם השתפר וזה נכון, אבל נתן, אני לא יכול להסכים איתך עם גבולות הגזרה בעניין היטלי השבחה, כי גבולות הגזרה בעניין היטלי השבחה, אני פותח פה סוגריים, הוועדה הזאת צריכה גם לדון ברפורמה בהיטלי השבחה משום שהפערים בנושא היטלי השבחה הם כל כך דרמטיים, כך שלמעשה אי הוודאות בנושא היטלי השבחה הוא תהומי

חיים ילין:  אי הוודאות היא עצומה

חיים ילין:  נכון שיש גבולות גזרה, אבל גבולות הגזרה עם מאוד רחבים

נתן אלנתן: אני מאמין שזה יילך ויתקצר גם שם

נתן אלנתן:  אל תשכח שעוד שנה, שנה ומשהו אנחנו מפסיקים עם כל הנושא של הקלות, אז יירד לנו העומס מההיתרים

חיים ילין: איך אומרים אצלנו? בעזרת השם, בלי נדר

נתן אלנתן: יירד הרבה

חיים ילין: אני רוצה להאמין שכך יהיה

חיים ילין:  טוב, זה בעצם כרגע לנושא התכנון

חיים ילין:  יש עוד נושאים רבים אחרים אבל אני אסיים כאן

חיים ילין:  תודה

יעקב אשר: אוקיי, תודה רבה

יעקב אשר:  מרכז השלטון האזורי

אמיר קדרי: שלום, אני יועץ משפטי של מרכז השלטון האזורי

אמיר קדרי:  במסגרת הדיון הכללי רציתי להעלות עניין שעולה פה כל הזמן וקצת מתחבא מאחורי השורות

אמיר קדרי:  מצד אחד יש הגדלה ורצון להגדיל את היכולות המקומיות על מנת לפתור חסמים בדרגות היותר גבוהות

אמיר קדרי:  מצד שני אנחנו רואים שיש וקטור הפוך לגמרי ואני לא יודע איך זה ייצא

אמיר קדרי:  העניין של באמת כל העברת התוכניות באופן אוטומטי כפי שמוצע היום כלפי מעלה הוא ההיפך מלהעצים את הכוח המקומי

אמיר קדרי:  צריך לזכור גם שכפי שהיושב-ראש אמר, בסוף, סוף הדרך הוא בהיתרים, וכאשר מוצע במסגרת ההיתרים בכלל להעביר הכול למוסד ארצי, אז יש כאן וקטורים הפוכים

אמיר קדרי:  אני כרגע לא מתייחס נקודתית להסדר זה או אחר, אבל צריך לזכור שכשעושים הסדר טוב, הוא צריך להיות קוהרנטי

אמיר קדרי:  הוא צריך להגיד, אנחנו מעצימים, בין אם באמצעות עוד כוח אדם, טיוב של יכולות קבלת ההחלטות גם בוועדות המקומיות, גם במקום שנותנים היתרים, בוועדות הרישוי וכו', או אנחנו בעצם כל הזמן נמצאים עם השוט של אם לא תעבדו מספיק מהר, מייד נעלה לארצי ובארצי אנחנו ניתקע בחזרה

אמיר קדרי:  זה שני וקטורים הפוכים

יעקב אשר: האיום שאם לא יעלה לארצי הוא לא איום על הרשות המקומיות, הוא יותר איום על הוועדה המחוזית

קריאה: והיא גם על תוכניות גדולות בלבד מעל 500 יחידות דיור, כך שזה לא חופף - - -      

יעקב אשר: בדיוק

יעקב אשר:  זה לא איום

יעקב אשר:  בוא נאמר, תמריץ

אמיר קדרי: אנחנו חושבים שצריך, וזה כן עולה מכל מה שנאמר פה עד עכשיו, להגדיל את היכולות במקומות היותר מקצועיים, זאת אומרת במקומי ובמחוזי בלי ללכת למקומות של זה, אבל בזה נדון בדבר הספציפי

יעקב אשר: מאחר ואתה מייצג את הרשויות האזוריות, אז אני חושב שצריכה גם להיות הסתכלות טיפה אחרת בין אזוריות לבין - - -     

אמיר קדרי: אני מסתכל מהמשקפיים שלנו כרגע

יעקב אשר: לטוב ולמוטב, אתה יודע, לכל הכיוונים

אמיר קדרי: יש עניין שהוא לא עקרוני אבל הוא נקודתי ולא עלה עד כאן

אמיר קדרי:  אני רק מבקש שכן תדונו בו כמובן כאשר תגיעו לסעיפים הספציפיים, וזה הנושא של הגדלת סמכויות ועדה מקומית בנושא של פיצול מגרשים עם ייעוד למגורים

אמיר קדרי:  אנחנו כמובן בעד העניין הזה

אמיר קדרי:  פה אנחנו אתכם

יעקב אשר: פיצול דירות

אמיר קדרי: לא, פיצול מגרשים בנחלות

אמיר קדרי:  זה חלק מהרצון להגדיל את הסמכויות של הוועדה המקומית כדי לאפשר מגרש - - -      

יעקב אשר: זה נמצא על סדר-היום

אמיר קדרי: נמצא, אני רק אומר, נצטרך לדון בו בדיוק שלו כי לדעתנו אתם מאפשרים שם פיצול לשני מגרשים בעוד שבדרך כלל הדיונים הם על שלושה מגרשים

אמיר קדרי:  סתם זה ניסוח וכו'

אמיר קדרי:  במגמה אנחנו אתכם בעניין הזה

יעקב אשר: נדבר על זה

יעקב אשר:  תודה רבה

יעקב אשר:       אורנה אנג'ל

אורנה אנג'ל: היי, תודה

אורנה אנג'ל:  אני יושבת-ראש התאחדות האדריכלים

אורנה אנג'ל:  רגע לפני שאני מתחילה להיכנס טיפה יותר לעומק, אני רוצה להזכיר לכולנו שכולם כאן מדברים אבל היחידים שמתכננים זה אנחנו

אורנה אנג'ל:  אני מבקשת מכולם לזכור את זה

אורנה אנג'ל:       כמובן שאנחנו בעד להוריד חסמים, בעד להגביל את הזמנים, בעד שיתוף עם השלטון המקומי

אורנה אנג'ל:  אנחנו לגמרי איתך, עם זה שצריך להוריד ביורוקרטיה

אורנה אנג'ל:  בדיוק דיברתי עם אסף עכשיו על זה שב-1999 נדמה לי היה תיקון 43 שנתן הרבה מאוד סמכויות לוועדות המקומיות

אורנה אנג'ל:  אני רק שואלת מה קרה עם זה? כי אם כל הזמן עושים אותו דבר ומצפים לתוצאות שונות, אנחנו כבר יודעים שהדברים לא משתנים

אורנה אנג'ל:  את זה אני באמת אומרת לך

אורנה אנג'ל:  אתה יושב-ראש שמבין את העניין האלה

אורנה אנג'ל:  קח בחשבון את העניין הזה שלא נחזור על אותו דבר ולא ייצא מזה שום דבר

יעקב אשר: אם לא שמתם לב, זה מה שאני מנסה כל הזמן, להוריד את זה לשפת המעשה כדי לראות איך זה ייראה עשר שנים אחרי

אורנה אנג'ל: נכון, אבל הימים האלה הם ימים לא רגילים

אורנה אנג'ל:  אנחנו ב-30 השנה הקרובות הולכים לבנות פה עוד ארץ, ואם אנחנו נחזור על כל הטעויות וכל השגיאות שעשינו כי הכול היה חירום, חירום, חירום, אז אנחנו פשוט חבורה של, לא נעים פה, מקום מכובד

אורנה אנג'ל:  אנחנו כל הזמן צריכים לחשוב על הדבר הזה

אורנה אנג'ל:       אני רוצה רגע להיכנס לעניין הזה של המועצה הארצית

אורנה אנג'ל:  אמר חברי עו"ד שלום זינגר, ובצדק, יש שניים וחצי אנשים במועצה הארצית, אז איך נעביר להם דברים? בין היתר אני רוצה להגיד לכם שיש שניים וחצי אנשים במועצה הארצית, כי אנחנו האדריכלים מחכים כבר שנים שיאשרו מה שהחוק קובע, את המינויים שלנו במועצה הארצית, אז ברור שיש שניים וחצי אנשים ולא מאשרים בדיוק את האנשים שיכולים - - -      

נעמה לזימי: אורנה, תרחיבי על זה

אורנה אנג'ל: מה יש להרחיב? הוא שאמרתי

אורנה אנג'ל:  העברנו שמות

אורנה אנג'ל:  בשלוש השנים האחרונות, הממשלה הקודמת והממשלה הזאת לא חותמים על המינויים שלנו

נעמה לזימי: אנחנו רוצים לתת תשובות

נעמה לזימי:  זה צריך להיות משהו שאנחנו צריכים לקבל עליו אינפורמציה

אורנה אנג'ל: תקבלי אבל תצטרכי גם תשובות מהתקופה שאתם הייתם בממשלה

נעמה לזימי: בהחלט

נעמה לזימי:  אני ידעתי לבקר גם אז

אסף אשרוב: דרך אגב, זה חשוב להיאמר כי זה בהקשר לוועדת המשנה, בין אם זה רישוי - - -      

יעקב אשר: האם זה תקוע בגלל משרד הפנים או שיש לכם נציגות אחרת שרבה אתכם?     

אסף אשרוב: משרד הפנים ומשרד המשפטים

אסף אשרוב:  שניהם ביחד

יעקב אשר: שם ותפקיד רגע לפרוטוקול

אסף אשרוב: אני גם מהתאחדות האדריכלים

אסף אשרוב:  זה תקוע גם במשרד המשפטים וגם במשרד הפנים

יעקב אשר: מה הסיבה שהוא תקוע?      

אסף אשרוב: לא יודע

נעמה לזימי: שלוש שנים ואף אחד לא יודע

נעמה לזימי:  מדהים

יעקב אשר: מישהו יודע?      

אסף אשרוב: אני רק רוצה להדגיש משהו חשוב

אסף אשרוב:  המינויים שלנו הם מינויים מקצועיים שקשורים לתכנון, אנשים שמתכננים, שנמצאים לא רק במועצה הארצית ספציפית כחבר, אלא יש גם בוועדות משנה

יעקב אשר: בוא נדבר רגע על המועצה הארצית

נתן אלנתן: יש ויכוח בין שני הגופים, מי הגוף היציג

נתן אלנתן:  יש היום נציגות לאדריכלים

נתן אלנתן:  הם טוענים שהם ויש פה ויכוח מי הגוף היציג

אורנה אנג'ל: אין פה שום ויכוח

נתן אלנתן: יש היום במועצה הארצית נציג לאדריכלים

אסף אשרוב: הוא היה פעם יושב-ראש התאחדות האדריכלים, לפני עשור פלוס - - -     

נעמה לזימי: יו"ר הוועדה, אני אשמח להבין את זה

יעקב אשר: גם אני אשמח, אבל אני אעשה את זה בישיבה המתאימה, והישיבה המתאימה תהיה כשאנחנו אמורים לדון על נושא של הרחבת - - -      

נעמה לזימי: אבל למה לא - - -      

יעקב אשר: רגע, נעמה, את לא יודעת הכול כי לא היית פה בישיבה ההיא

יעקב אשר:  הייתה ישיבה ראשונה של שתי הצעות חוק ממשלתיות, של תוספת נציגים במועצה הארצית וכו'

יעקב אשר:  אני חושב ששם נלבן גם את הסיפור הזה

יעקב אשר:  אני מבקש רק שתבדקו את העניין לקראת הישיבה הזאת

נעמה לזימי: אני אפילו שלחתי לך מכתב על זה, אם קיבלת בימים האחרונים

יעקב אשר: קיבלתי

נעמה לזימי: בבקשה

יעקב אשר: אבל שלחת את זה אחרי הדיון שלי כבר

נעמה לזימי: נכון, מה לעשות, אני לא חברה פה ואני עדיין כאן גם בפגרה

יעקב אשר: זה לא בסדר שלא שיתפו אותך בוועדה הכי אטרקטיבית בבניין הזה

יעקב אשר:       בבקשה, גברת אנג'ל

אורנה אנג'ל: אנחנו בהחלט בעד 50% זכויות בקרקע לכל המדינה

יעקב אשר: מה, באפשרות להגיש תוכנית?     

אורנה אנג'ל: כן

אסף אשרוב: אני רק רוצה להדגיש, לפני כמה שנים היה את הנושא של בעל עניין

אסף אשרוב:  זה היה המון שנים בחוק, מי יכול להגיש תוכנית

אסף אשרוב:  היה רשום בעל עניין באופן כללי

אסף אשרוב:  לפני לדעתי פחות מעשור בית המשפט, לדעתי זה המחוזי, קבע שלפחות רוב זה בעל עניין

אסף אשרוב:  לפני כמה שנים ספורות זה שונה ל-75%

אסף אשרוב:  אנחנו חושבים, בגדול, אם רוצים להקל על חסמים, רוב, בכל מקרה אנחנו חושבים שזה להקל באופן כללי

אסף אשרוב:  אני לא חושב שזה ייעשה עד כדי כך

אסף אשרוב:  כמו שאמרתם, יכול להיות שמי שירצה יכול להתנגד

יעקב אשר: נגיע לזה

יעקב אשר:  הלאה

אורנה אנג'ל: הדבר הכי חשוב שאני מבקשת מהוועדה הזאת, שאנחנו נלמד את עצמנו כולנו לדבר על איכות

אורנה אנג'ל:  אנחנו כל הזמן מדברים על אקסלים ומספרים וביורוקרטיות, ואין איכות

אורנה אנג'ל:  אנחנו לא מדברים על הדבר הזה

אורנה אנג'ל:  זה שהמילה הזאת לא נמצאת בלקסיקון שלנו פוגעת בכל אזרחי מדינת ישראל, לא משנה במי, בכולם

יעקב אשר: איכות התכנון, איכות הבנייה

אורנה אנג'ל: איכות, מילה לא ידועה כשמדברים על תכנון

אורנה אנג'ל:  איכות התכנון

יעקב אשר: אני מקבל את מה שאת אומרת

יעקב אשר:  אני מנסה רגע להבין מה ההקשר למה שיש כרגע על השולחן אצלנו

אורנה אנג'ל: לא משנה מה הוועדה הזאת תאשר פה

אורנה אנג'ל:  זה תמיד מתחבר לאיכות

יעקב אשר: טוב, אז אני מבקש את הנוכחות שלכם כדי שתסמני לי מתי הגענו להצטלבות שבה יש חיבור לאיכות

אורנה אנג'ל: הנה, אני אגיד לך

אורנה אנג'ל:  אין להם איזה מצגת רצינית באוצר, כי אנחנו כבר לא עושים להם דברים בחינם, אז המצגת עכשיו לא ממש - - -      

קריאה: אורנה, אם היית באה בתחילת הדיון היית רואה את המצגת

קריאה: אם היו תקציבים לאדריכלים, וזה דרך אגב יהיה אחר כך לרישוי העצמי, במקום לוועדות המקומיות, יהיה טוב

יעקב אשר: חבר'ה, אתם לא תפריעו לבני פרץ לומר את שלו

יעקב אשר:       בני פרץ, בבקשה

בני פרץ: שלום וברכה, אני רוצה להגיד דבר אחד

בני פרץ:  היא זרקה את המילה איכות ועל כך אני בדיוק רוצה להרחיב

יעקב אשר: כל הכבוד

בני פרץ: אני יודע שרוצים לבנות, רוצים למכור קרקעות, רוצים לפתוח הכול, לשחרר, אבל איכות חייו של התושב, הוא רוכש את הדירה, זה לא קיים, למה? יש לנו את מקרקעי ישראל

בני פרץ:  הוא שולט בקרקעות

בני פרץ:  מחלקת התכנון, עוד לא שמענו פעם אחת שתוכנן משהו כראוי, זאת אומרת, אתה תראה את הקבלן אומר לך, 1,000 יחידות דיור הולכים לבנות פה

בני פרץ:  לא בודקים קודם כל לאיזה אוכלוסייה הולכים לבנות

בני פרץ:  לא בודקים את הנושא הזה, מה רוצים שם עם זוגות צעירים, עם ילדים, עם הכול, או רוצים לבנות בניינים לבעלי הון, מה שנקרא הון למי שיוכל להשכיר

בני פרץ:  לא אכפת לכם מה ייבנה שם, אם יהיה לבן אדם מתנ"ס או בית ספר, העיקר בפרוספקט שמפרסמים, הנה פה יהיה בית ספר, פה אולם ספורט, פה מתנ"ס

בני פרץ:      בסוף מתעורר כבודו התושב, רואה שבנו את הבניין אבל איפה התשתיות? הוא לא מוצא את הגן, הוא לא מוצא מתנ"ס

בני פרץ:  למה מהתחלה לא תהיה תוכנית ברורה ליזם, לכל אחד שבונה, שאתם אחראים על התוכניות? אתם צריכים להגיד לאיזה תושבים הולכים לבנות

בני פרץ:  קודם כל מה אתם דורשים, איזה רוחב, כמה מכוניות הולכות להיות שם, שאחר כך לא יוצאים ומוצאים את עצמם בפקקים

בני פרץ:  כל אחד חושב כמה יותר להכניס בניין, עוד בניין, עוד בניין ועוד בניין ואנחנו לא מסיימים

בני פרץ:  פשוט אין איכות חיים לאזרח

בני פרץ:  האזרח פשוט תקוע

בני פרץ:  הוא לא מוצא את עצמו

בני פרץ:  מתרוצץ כבודו האזרח כל היום

בני פרץ:       אני יכול להגיד לך, אצלי בבנייה שלנו באזור ארמון הנציב, בתקופת טדי קולק אמרו, במקום שיהיה בין בניין לבניין, מה שנקרא, יש את המרחב הזה שנותנים

בני פרץ:  אמר, בוא נצמיד אותם

בני פרץ:  חלק יתווסף לקבלנים אחוזי בנייה והם יתרמו לאיזה צורכי ואדי שהיה אמור להיות, אולם ספורט, מתנ"ס

בני פרץ:  אפילו היזמות לצורכי ציבור, פה אנחנו נלחמים

בני פרץ:  היום תוקעים אותנו מקרקעי ישראל עם רמי לוי מעל 15 שנה

בני פרץ:  שים לב, אנחנו 40 שנה נלחמים על הנושא הזה

בני פרץ:  הילדים שלנו כבר גדלו

בני פרץ:  הנכדים שלנו כבר עומדים לגדול

בני פרץ:  הנינים שלנו לא יצליחו להגיע למצב שנמצא שם את מה שאנחנו אמורים לקבל

בני פרץ:  צריכים להגיד הכול מראש, מה בונים, היכן יהיה בית ספר

בני פרץ:  להתחיל קודם לבנות בתי ספר, כבישים

בני פרץ:  אחר תיבנו את הבניינים

בני פרץ:  ככה האזרח לא יהיה תקוע ויחפש איפה נמצא הגן והכול

יעקב אשר: טוב, חברים, שמענו את ההערות מלמעלה

יעקב אשר:  אני אגיד לכם את לוח הזמנים

יעקב אשר:  אנחנו נמצא להפסקה עד 16:15

יעקב אשר:  אנחנו ב-16:15 נתחיל את הדיון

יעקב אשר:  אנחנו נתחיל אותו לפי סדר הסעיפים שמופיעים כאן כרגע

יעקב אשר:  אנחנו נתחיל נושא-נושא

יעקב אשר:  הישיבה תיערך עד 19:15

יעקב אשר:  הישיבה כרגע בהפסקה

יעקב אשר: אוקיי, אני מחדש את הדיון של הוועדה

יעקב אשר:  אנחנו נתחיל עכשיו לדון ספציפית על סעיף-סעיף

יעקב אשר:  היועץ המשפטי, בשתי מילים על הסעיף הראשון

תומר רוזנר: הסעיף הראשון שאנחנו נדון בו הוא בנוסח הכחול, סעיף 89(2) שעוסק בתהליך הסמכת ועדות מקומיות כוועדות עצמאיות

תומר רוזנר:  מה שאנחנו נבקש ממשרד האוצר זה קודם כל להציג את תהליך ההסמכה הנהוג היום, או ממינהל התכנון, ואת השינוי המבוקש, מה מבוקש

רות שוורץ: המשאבים מוגבלים וזה תהליך שיש בו אתגרים ולוקח זמן

רות שוורץ:  גם בגלל שהמשאבים מוגבלים אנחנו עושים סבב בין הגורמים השונים שהם אמורים לתת חוות דעת, לראות אם יש היתכנות להסמכה, כן או לא

רות שוורץ:  אם יש מספר גורמים שאומרים לא, הוועדה הזאת לא בשלה להסמכה, אז אנחנו לא נתחיל איתה, כי כפי שאמרתי, יש לנו משאבים מוגבלים

רות שוורץ:      במקביל, אם ועדות פונות אלינו אז גם שם אנחנו מתחילים לבחון

רות שוורץ:  אנחנו שולחים שאלונים לוועדות המקומיות, מפורטים לגבי הליכי תכנון, אכיפה, רישוי, תוכניות, מה מתקדם אצלם

רות שוורץ:  במקביל אנחנו פונים לגורמים שחלקם מנויים בחוק וחלקם - - -      

תומר רוזנר: תפרטי בבקשה

רות שוורץ: אגף בקרה אצלנו זה אגף שנדרש על פי חוק

רות שוורץ:  אנחנו פונים גם ליו"ר ועדת ערר

תומר רוזנר: שלא מנוי בחוק

רות שוורץ: שלא בחוק

רות שוורץ:  אנחנו פונים ליו"ר ועדה מחוזית

רות שוורץ:  אנחנו פונים ליחידות שעוסקות באכיפה, בין אם זה של משרד האוצר, שזה היחידה על האכיפה על מקרקעין, בין אם למשרד הפנים, היחידה להנחיית תובעים, ואנחנו מקבלים חוות דעת

רות שוורץ:  בסוף אנחנו פונים לחוות הדעת של היועצת המשפטית שבדרך כלל גם מתכללת את מספר השנים שהוועדה תוסמך

רות שוורץ:  בדרך כלל חוות הדעת של היועצת המשפטית היא זאת שקובעת את המספר של השנים ולפי זה אנחנו הולכים

רוסלאן עותמאן: אני אוכל להרחיב על התהליך שמתבצע במשרד המשפטים אצלנו

רוסלאן עותמאן:  בחוק קבוע מפורשות ששר הפנים לא יסמיך ועדה כוועדה מקומית עצמאית, אלא אם כן התייחסות או חוות דעת מעת היועצת המשפטית לממשלה לגבי טוהר המידות של חברי הוועדה, לכן בהקשר הזה כשאנחנו מקבלים את הפנייה ממינהל התכנון להסמיך ועדה, אני פונה לפרקליטות המדינה למחלקה הכלכלית ומבקש לקבל מהם התייחסות לגבי הרישום הפלילי של חברי הוועדה

רוסלאן עותמאן:  אחרי שהם מקבלים את זה מהמשטרה הם מעבירים התייחסות שלהם

רוסלאן עותמאן:  הם בודקים את הרישום הפלילי של כל חברי הוועדה

רוסלאן עותמאן:  לדוגמה, אם יעלה שיש חקירה לגבי שני חברי ועדה וכתב אישום שמתנהל נגד חבר נוסף, אז סביר להניח שנמליץ שלא להסמיך את הוועדה הזו שיש בה שלושה חברים שמנהלים נגדם הליכים פליליים

רוסלאן עותמאן:  מנגד, ככל שהרישום הפלילי של חברי הוועדה הוא נקי, אז ההמלצה תהיה חיובית ואנחנו כן נמליץ להסמיך

יעקב אשר: רגע, בוא נתמקד שנייה בשינוי

יעקב אשר:  השינוי בעצם בא ומדבר על זה שאם אין נציגי ציבור

יעקב אשר:  אם אני מבין נכון, כל הבעייתיות היום היא בגלל שלא מונו נציגי ציבור?     

תומר רוזנר: אנחנו מנסים להגיד שזאת לא הבעיה

רות שוורץ: אמרתי שיש אתגרים שונים בהסמכה, בין היתר זה הנושא הזה שאם אין לנו נציג ציבור לפחות אחד, אי אפשר להסמיך אלא אם כן - - -      

יעקב אשר: אוקיי, אבל אם יש לנו הרבה אתגרים בהסמכה, אז יכול להיות שיש לנו עוד הרבה מאוד אתגרים בהסמכה, לא רק בנציגי ציבור

רות שוורץ: נכון

יעקב אשר: זאת אומרת שיכול להיות שיש לנו רשויות שיכלו להיות בתוך הלופ הזה של רשויות עצמאיות ולא נמצאות שם, נכון?     

רות שוורץ: יכול להיות

יעקב אשר: מאוד יכול להיות

רות שוורץ: כן

יעקב אשר: שוב, אז אנחנו חוזרים למשהו שהוא לא קשור לבקשה הזו של הסעיף שלכם כרגע, אבל שוב בעצם אנחנו נותנים כלים לרשויות שעברו את ההסמכה ולא נותנים כלים לרשויות שלא עברו את ההסמכה

יעקב אשר:  יכול להיות שאלה שלא עברו את ההסמכה, לא עברו בגלל כל מיני אתגרים

רות שוורץ: כן

יעקב אשר: זה היפה המילה אתגרים

יעקב אשר:  זה מילה רכה כזאת למחדלים

רוסלאן עותמאן: אדוני, רק אם אני יכול בחצי משפט

רוסלאן עותמאן:  אני חושב שנכון לבדוק כמה ועדות ביקשו להיות מוסמכות ולא הוסמכו בסופו של דבר, כי לדעתי יש הרבה ועדות שהן לא מעוניינות להיות מוסמכות

תומר רוזנר: השאלה היא למה הן לא מעוניינות

רוסלאן עותמאן: אני לא יודע, כל ועדה מהשיקולים שלה

יעקב אשר: את זה גם צריך לבדוק

יעקב אשר:  אין שיקולים שלה

יעקב אשר:  בסוף אנחנו צריכים לבדוק את השיקולים

רוסלאן עותמאן: מה שאני מנסה להגיד, שזה לאו דווקא נובע מביורוקרטיה

רוסלאן עותמאן:  יש ועדת שאולי הן בוחרות לא להיות מוסמכות

יעקב אשר: אני מסכים שיכול להיות שזה לא רק ביורוקרטיה

יעקב אשר:  אני מסכים שזה לא רק ביורוקרטיה, אבל זה גם ביורוקרטיה

יעקב אשר:  בסופו של דבר זה גורם לכך שיש שתי מדינות בסוף, מדינה שבה יש רשויות שיכולות לעשות דברים ולקדם את העיר שלהם בצורה יותר מהירה ונכונה, ויש רשויות שלא, והן לא תמיד פחות טובות או פחות יעילות או פחות ישרות

יעקב אשר:  יש גם הרבה אספקטים של בחינה שאתם בוחנים

יעקב אשר:  זה לא רק היושר

יעקב אשר:  אולי משרד המשפטים בודק רק יושר

רוסלאן עותמאן: לפי החוק אנחנו מחויבים להעביר לשר הפנים התייחסות לטוהר המידות

יעקב אשר: זה מצוין

יעקב אשר:  זה צריך להיות תנאי סף

רוסלאן עותמאן: זה באמת תנאי סף, כן, בהחלט

יעקב אשר: לדעתי גם בבחירה של חברי מועצה היה צריך להיות הדבר הזה

רוסלאן עותמאן: אני מסכים

יעקב אשר: יפה, אבל אני בא ואומר, יש עוד דברים למה הם נקראים מוסמכים, למה הם מקבלים את ההסמכה ואחרים לא? יש דברים שהם אובייקטיבים, אז יכול להיות שיש רשות שאין לה מספיק יכולת כלכלית להחזיק אנשי מקצוע כמו שצריך

יעקב אשר:  השאלה כמה כאלה נופלים לנו בדרך, שעם עזרה מסוימת של משרדי הפנים והאוצר אפשר יהיה להביא אותם לדבר הזה? אני באמת רוצה לדעת כמה פנו וביקשו, לכמה הציעו? כי את אמרת שגם יש מנגנון שאתם מציעים לרשויות המקומיות

יעקב אשר:  הייתי רוצה לשמוע גם את נציגי הרשויות המקומיות, מרכז שלטון מקומי שיגיד לי מה הסיפור באמת מאחורי העניין הזה? מה אתם יודעים שהם לא יודעים?      

משה סולומון: אני ממרכז השלטון המקומי

משה סולומון:  לא אנחנו הגשנו את הצעת החוק

יעקב אשר: אבל אני לא מדבר על הצעת החוק הזאת

יעקב אשר:  הצעת החוק הזאת עוררה אצלנו עכשיו את העניין האם הנושא הזה הוא נכון כמו שהוא עובד היום? האם אלה שמוסמכות הן באמת היחידות שיכולות להיות מוסמכות או לא? האם צריך לתקן דברים בעניין הזה? אתם צריכים לשאוף שהשלטון המקומי יהיה עצמאי כמה שיותר כדי שהוא יוכל לקדם את העיר שלו כמה שיותר

משה סולומון: אנחנו מברכים על ביזור סמכויות

משה סולומון:  אנחנו מברכים על יוזמה להוריד מהוועדות המחוזיות לוועדות המקומיות סמכויות

משה סולומון:  אנחנו נשמח מאוד להסיר חסמים

משה סולומון:  זה מה שהתחלתי לומר לאדוני שנייה לפני שנעצרתי

משה סולומון:  אנחנו נשמח על הסרה של חסמים במינוי ובהסמכה של ועדות מקומיות עצמאיות וועדות מקומיות עצמאיות מיוחדות

משה סולומון:  ברור שנברך על זה

משה סולומון:  אם יש סיבה אחרת נוספת לחסמים שתוארו כאן לפני כן, אנחנו לא הכנו את עצמנו

משה סולומון:  אנחנו יכולים לעשות בדיקה ולעדכן את הוועדה בעניין

יעקב אשר: אוקיי

יעקב אשר:  אני מבקש בעניין הזה, אני מבין שגם לך עוד אין שיעורי בית, כי דיברנו על זה רק בישיבה הקודמת שהייתה פה לפני שלושת רבעי שעה

יעקב אשר:  אני כן רוצה לבחון את הדבר הזה במהלך הדיונים

יעקב אשר:  אנחנו נתייחס כרגע להצעת החוק עצמה ונדבר עליה, אבל אני בא ואומר שאני כן רוצה לדעת מה החסמים שם

יעקב אשר:  מה החסמים האובייקטיביים ומה החסמים הסובייקטיביים? איפה יש באמת בעיות ומה באמת רוצות הרשויות המקומיות? לדעתי כל ראש רשות שחפץ חיים רוצה את זה, אלא אם כן יש לו סיבה מאוד מיוחדת שלא

יעקב אשר:  אנחנו צריכים ללמוד את זה

יעקב אשר:  עם כל הכבוד, זה לא משהו כזה, מי שרוצה, שיבוא לבקש

יעקב אשר:  מה זה מישהו שרוצה, שיבוא לבקש? אם יש למישהו את האפשרויות וזה גם עירייה שהיא לא סובלת מגירעון תקציבי והיא משופעת בעובדים ואין לה בעיות והיא לא לוקחת את זה, אתה יודע מה, משרד המשפטים, פה הייתי בודק מה קורה ברשות הזאת

יעקב אשר:  כאילו מישהו בא ואומר, תרחיק את זה ממני, הכול טוב

רוסלאן עותמאן: בדיוק בגלל מה שאדוני אומר אנחנו חשבנו שצריך להיות מאוד זהירים שמעבירים עוד ועוד סמכויות לוועדות - - -      

יעקב אשר: בדיוק הפוך

יעקב אשר:  איך אמרת את כל מה שאמרתי בול הפוך

רוסלאן עותמאן: אני רואה את הדברים אחרת

יעקב אשר: זה בסדר, מותר לך

יעקב אשר:  אני מכבד את זה מאוד, רק כנראה לא הקשבת למה שאמרתי

רוסלאן עותמאן: הקשבתי

יעקב אשר: כי אם בסוף מתברר שאין סיבות אובייקטיביות אלא זה רק סובייקטיבי, אני הייתי הולך לעשות בדיקה במקומות הללו

יעקב אשר:  השאיפה של משרד הפנים, צריך לראות כמה שיותר רשויות שהן רשויות שמתנהלות היטב, רק אין להן מספיק כוח אדם

יעקב אשר:  ראש רשות שצריך להחליט אם הוא מעסיק יותר קציני ביקור סדיר או מעסיק יותר אדריכלים, זה החלטה קשה מאוד לראש עיר

יעקב אשר:  אם הוא מוסיף עוד כמה לירות לפסיכולוגית בשפ"י או לא

יעקב אשר:  תאמינו לי, כראש עיר שהיה פעם, של עיר שהייתה בגירעונות שברוך השם כבר לא, זה איזה ילד להוריד מהמשאית

יעקב אשר:  זה הדילמה

יעקב אשר:      אקח סתם דוגמה

יעקב אשר:  דימונה נמצאת ברשויות העצמאיות?      

קריאה: אני לא חושב

יעקב אשר: למה? ראש עיר מצוין, מקדם את העיר בצורה לא רגילה, עובד כלכלית נכון, עובד נהדר, לפחות מה שאני יודע

יעקב אשר:  אני לא חבר מרכז ליכוד

יעקב אשר:  אלא מה? הוא פריפריה

יעקב אשר:  יכול להיות שהמחלקה שלו לא מספיק גדולה כמו בהרצליה או כמו בנתניה או כמו בתל אביב ואז אומרים, לא, גדול עליהם

יעקב אשר:  זהו

יעקב אשר:       חבר'ה, עם כל הכבוד לחוק ההסדרים, תאמינו לי, זה שווה פי ארבע, כי ברגע שיהיה לך יותר ועדות עצמאיות, הרבה מאוד תורים אתה תחסוך לך

יעקב אשר:  יתפנו לך גם אנשים שיוכלו להיות בוועדת משנה של הארצית

יעקב אשר:  תוכל לקחת כמה ממחוזות שישבו בוועדה הארצית לבחון למה הוועדות המחוזיות לא רצות קדימה

יעקב אשר:  אני לא אעכב את הכול עכשיו בשביל זה

יעקב אשר:  אנחנו נדבר על זה ואנחנו נמצא איזושהי דרך לגרום לדבר הזה להיכנס, או שתשכנעו אותי שהכול בסדר, שמי שבאמת יכול, קיבל, מי שלא יכול, לא קיבל

יעקב אשר:       כן, בבקשה

משה כרמל: אני מהמועצות האזוריות

משה כרמל:  אני מנהלת את פורום מהנדסי ועדות מקומיות בתחום המועצות האזוריות

משה כרמל:  כמעט כולם מעוניינים להיות מוסמכים והם צריכים לעבור דרך חתחתים והרבה אתגרים כמו שאמרו פה

יעקב אשר: במועצות האזוריות או במועצות הרגילות?     

משה כרמל: האזוריות, כך שהניחוש שלך היה ניחוש מושכל

משה כרמל:  כולם מעדיפים לקבל לא רק אחריות אלא גם סמכות, ואחד החסמים למשל זה סיפור של אכיפה והיעדר תקנים וכוח אדם כפקחים לוועדות המקומיות

משה כרמל:  יש כאלה שקיבלו הסמכה ואז האכיפה שלהם לא הייתה מספיקה ולקחו מהם חזרה את ההסמכה, כך שאני חושבת, כבוד היושב-ראש, שאתה צודק ובאמת חשוב לעשות דיון ייחודי לעניין הזה ולהביא את אותם מהנדסי ועדות מקומיות - - -      

יעקב אשר: בדיון ההמשך אנחנו נגיע לזה

רוסלאן עותמאן: אני חייב משפט אחד בהמשך למה שאתה אומר

רוסלאן עותמאן:  גם אנחנו בעד ביזור סמכויות ואנחנו רוצים שגם לכל הוועדות תהיינה סמכויות, אבל זה לא צריך להיות על חשבון דברים אחרים

רוסלאן עותמאן:  צריך לזכור את זה

רוסלאן עותמאן:  גם החוק קובע מפורשות שוועדה מוסמכת היא צריכה להיות ועדה שמקיימת מערכת אכיפה יעילה

רוסלאן עותמאן:  לא צריך לוותר על זה

רוסלאן עותמאן:  אני אומר את זה בגלל שהוזכר העניין של האכיפה

משה כרמל: לא, לא אמרתי

משה כרמל:  נתתי דוגמה

יעקב אשר: תאמין לי, הכי קל לבוא ולהגיד את מה שאתה אמרת עכשיו, כאילו זה אני מתכוון

יעקב אשר:  לא לזה אני מתכוון

יעקב אשר:  גם לפעמים לוקחים את זה למקומות מאוד קיצוניים

יעקב אשר:  בוא אתן לך עוד קו למחשבה כי בסוף, חבר'ה, אנחנו חיים את החיים

יעקב אשר:  אל תחיו רק את האותיות

יעקב אשר:  תחשבו גם בראש

יעקב אשר:  הרי לכל תופעה יש גם סיבות

יעקב אשר:       יכול מאוד להיות, ואמרתי את זה בישיבה מקדימה שלנו שדיברנו, שרשות מקומית, בגלל שהיא לא מוסמכת והיא לא יודעת לתת מענה בתוכנית מוסדרת לבעיות שהיא רואה בעיר, עיר שיש בה צפיפות אוכלוסין גדולה, ריבוי אוכלוסייה גדולה, ואם היה לה קצת יותר סמכות ולא על כל תב"ע צריכה לרוץ עשר שנים, שבע שנים בוועדה מחוזית, והיא הייתה פותרת את זה ברמת הסדרה כוללת ולא פרטנית, היא הייתה חוסכת הרבה מאוד עבירות בנייה

יעקב אשר:  תחשוב על זה גם כן

יעקב אשר:       לכל דבר יש את הצדדים שלו

יעקב אשר:  אני לא אומר חלילה, אם יש רשות מופקרת אז אתה הולך לתת לה גם כוח לזה, אבל לפעמים זה בדיוק המוביל, זה הביצה והתרנגולת

יעקב אשר:  גם זה צריך לקחת בחשבון, לכן אני בא ואומר, ההסתכלות צריכה להיות הרבה יותר

יעקב אשר:  השאיפה של כל השולחן הזה כולל משרד המשפטים צריכה להיות לנסות באמת להגיע למקסימום עצמאות שאפשר, עם מערכת שיודעת לאכוף ולהעניש או לקחת את זה כשצריך לקחת את זה

רוסלאן עותמאן: אני מבין ומסכים שלא צריך להיות מצב שיש ועדה שבאמת טובה ומתפקדת כראוי והיא לא מוסמכת

יעקב אשר: ויש כרגע כזה מצב, אני אומר לך בניחוש

רוסלאן עותמאן: אם יש כאלה אז באמת מעניין מה הסיבה

יעקב אשר: כן, האוצר

מתן יגל: אנחנו בהחלט מבינים מה אתה אומר

מתן יגל:  אני מציע שכרגע נשים את הסעיף הזה בצד

מתן יגל:  חשוב פה גם באמת לשמוע את הרשויות המקומיות לדיון הבא, להבין באמת מה החסמים של רשות שרוצה ולא מצליחה, ונדבר על זה

יעקב אשר: אם אנחנו נשים את זה להמשך, אני אשים להמשך, אבל פה אני כן אשלים משהו

יעקב אשר:  אתם באים בעצם ואומרים בסעיף הזה, תקלו, אבל איפה אנחנו מקלים? אנחנו מקלים דווקא בקטע שזה מגיע לנציג הציבור

יעקב אשר:  דווקא בחלק הזה שלכאורה אנחנו צריכים לקדש אותו מבחינה מסוימת

יעקב אשר:  אני לא מקדש אותו יותר מידי

יעקב אשר:  יש כאלה שמקדשים את זה יותר מידי

יעקב אשר:  אני חושב שכן חשוב נציג ציבור שחי את הדברים

יעקב אשר:  נציג ציבור אם אני זוכר נכון, בחוק זה צריך להיות מישהו שבא מהתחום, בקיא בתחום

יעקב אשר:  לפעמים אדם מהצד רואה לפעמים את מה שכל המומחים האחרים רואים פחות

יעקב אשר:  אני מסכים שאתם רוצים להקל, כי התברר שיש פה חסם

יעקב אשר:  המינויים האלה זה חתיכת חסם

יעקב אשר:  אני מאוד רוצה ללכת לקראתכם בעניין הזה ואנחנו נמצא את הדרך באיזושהי צורה

יעקב אשר:  מה שיקרה אם אנחנו נעביר את התיקון ככה כמו שהוא לא יהיה נציגי ציבור יותר

תומר רוזנר: גם לא יהיה הסמכות

יעקב אשר: לא יהיו הסמכות למי?     

תומר רוזנר: בגלל שלדעתנו זה לא החסם המרכזי

מתן יגל: לא יפתור את הבעיה

יעקב אשר: אבל גם אם זה יפתור חצי מהבעיה ונלך לפי הראש שלכם, נציגי ציבור כבר לא יהיה לעולמים, אז יכול להיות שצריכים למצוא איזושהי דרך

יעקב אשר:  אני מקבל את ההצעה שלך

יעקב אשר:  אנחנו נעבור עכשיו לתת נושא השני, אבל אני מבקש לישיבה הבאה, איפה משרד הפנים חוץ ממינהל התכנון?      

קריאה: הם אמרו שמינהל התכנון מייצג אותם

תומר רוזנר: זה פשוט לא לעניין

יעקב אשר: יש דברים, למשל עניין יכולת כספית

תומר רוזנר: תקנים לפקחים אפילו

יעקב אשר: תקנים לפקחים

יעקב אשר:  אתה לא יכול להשפיע על זה

יעקב אשר:  אני מבקש להזמין ולעמוד על כך שיהיה מישהו

יעקב אשר:  לדעתי תומר ביטון

יעקב אשר:  תומר הוא חבר של כבוד כאן

קריאה: תומר ביטון ויהודה שיבוא

יעקב אשר: יהודה בחלק של יהודה

תומר רוזנר: אני אומר ברשותך, אדוני היושב-ראש, שבין הנושאים שצריך לטפל בהם לדעתנו, מעבר לנושאים שכבר עלו, זה משך ההסמכה

תומר רוזנר:  מסתבר שמשך ההסמכה הממוצע שניתן לוועדות מוסמכות הוא לשנתיים, שזה אופק פעילות לא סביר לוועדת תכנון

תומר רוזנר:  ברוב המקרים תוכניות שהיא מריצה לוקחות לפחות שנתיים-שלוש

תומר רוזנר:  לתת מראש הסמכה לשנתיים לרוב הוועדות, שזה הממוצע שניתן, והיו מקרים גם שנתנו לחצי שנה, שזה בעינינו אפילו מגוחך - - -      

משה כרמל: יש ארבעה סוגים

משה כרמל:  זה תלוי לאיזה סוג

תומר רוזנר: לא משנה

יעקב אשר: אוקיי, בכל סוג את הזה שלו

יעקב אשר:  אנחנו נגיע לפירוט הזה

תומר רוזנר: זה נושא נוסף

תומר רוזנר:  נושא נוסף זה כמובן ייעול התהליך במשרד המשפטים

תומר רוזנר:  כפי שכבר נאמר, גם לגבי המשלוח בדואר של כל הדברים, גם לגבי הנושא של ההסמכה של מי - - -      

יעקב אשר: אני לא בטוח שכל הבעיות יהיו רק במשרד המשפטים, החלק הטכני

תומר רוזנר: ודאי שלא

רוסלאן עותמאן: תמיד זה הולך למשרד המשפטים

יעקב אשר: בוא נחלק את זה יחד

יעקב אשר:  זה משהו מדבק כזה בין משרדי ממשלה

יעקב אשר:       אני כן הייתי רוצה לדעת, מינהל התכנון, מבחינתכם, איך אתה רואה את הדבר הזה? האם אתה חושב שבאמת צריך להעצים את זה יותר ולגרום לכך שיהיו כמה שיותר ועדות? איך אתה רואה את זה?     

נתן אלנתן: כתפיסה, השאיפה היא להגיע שכמה שיותר ועדות יהיו ועדות עצמאיות כדי שבאמת יוכלו לתכנן את התכנון שלהן ביישוב שלהן כמו שצריך

נתן אלנתן:  זה לא מצב בריא שהכול מגיע לוועדה המחוזית

נתן אלנתן:  לוועדה מחוזית צריכים להגיע הדברים הגדולים באמת, אבל הדברים הקטנים, הדברים השוטפים זה דברים שצריכה ועדה מקומית עצמה לעשות, לכן צריך להגיע למצב של הסמכה

נתן אלנתן:  צריך לראות איך מקלים ולא תוקעים אותם בגלל דברים ביורוקרטיים קשים

יעקב אשר: בסדר גמור

יעקב אשר:  אגב, עוד נקודה לחשיבה כשנדבר על זה בימים הקרובים

יעקב אשר:  נציג ציבור כזה מקבל שכר?     

קריאה: כן, לפי שעות

יעקב אשר: מינימום?     

קריאה: לדעתי 200 שקל לשעה

יגאל גואטה: 180

קריאה: ומקבל שעת הכנה אחת

יעקב אשר: יכול להיות שחלק מזה שאין מספיק, כי אני לא יודע כמה מתנדבים יש

אסף אשרוב: יש דרך אגב עוד בעיה במינויים מהסוג הזה, שעובד ציבור לא יכול להיות נציג במקום אחר למרות שאין לו ניגוד עניינים

אסף אשרוב:  זה בדיפולט כרגע

אסף אשרוב:  זו ההמלצה

אסף אשרוב:  למשל הוא עובד במקצוע אחר, הוא עובד ציבור נגיד בעירייה מסוימת והוא רוצה להיות חבר במועצה

נתן אלנתן: עובד בחיפה ורוצה להיות בתל אביב

אסף אשרוב: בתל אביב או בבאר שבע

אסף אשרוב:  לא נותנים

אסף אשרוב:  גם על אלה, דרך אגב שאמרת התנדבות, בעוד ששאר המתנדבים מקבלים שכר זעום, הם לא מקבלים בכלל

אסף אשרוב:  יש פה מורכבות גדולה

יעקב אשר: נציג של משרד ממשלתי שמגיע לוועדות, מתוגמל, לא?     

קריאה: לדעתי לא

נתן אלנתן: זה חלק מהעבודה שלו

קריאה: כל מי שפה עכשיו, לא

שלום זינגר: אדוני היושב-ראש, המגבלה על זה שלא יהיה עובד ציבור הזה היא מגבלה שקבועה היום בסעיף 18, כי כתוב: "הוא אינו עובד מדינה או עובד ועדה מקומית או רשות מקומית - - - "

שלום זינגר:  זאת הגבלה בחוק

תומר רוזנר: יכול להיות שצריך לתקן את זה

שלום זינגר: יכול להיות אבל זאת הגבלה בחוק

יעקב אשר: אפשר לחשוב על זה

יעקב אשר:  תבואו עם חשיבה גם כן, עד כמה שאפשר, ואם לא, נעורר אתכם פה

יעקב אשר: כן, הלל

פניה קירשנבאום: אני ממינהל התכנון

פניה קירשנבאום:  אנחנו מדברים פה על נציג שר בעל דעה מייעצת

פניה קירשנבאום:  נציג שר בעל דעה מייעצת הוא לא עובד ציבור בהגדרה שלו

פניה קירשנבאום:  הוא אדם בעל מומחיות, שכמו שנגע רגע עו"ד זינגר, יש קושי מאוד גדול אם נשים אותו בתפקיד בגלל סוגיית ניגודי העניינים

פניה קירשנבאום:  עו"ד יהודה זמרת לא פה, אז אנחנו לא נגיד בשמו, אבל צריך שהוא לא יגור באותו מחוז, לא יגור במחוז גובל ולא יהיה לו שום קשר למחוז מבחינת תעסוקה

פניה קירשנבאום:  זה מאוד מקשה על העסקה של אדם כזה

פניה קירשנבאום:  זו הנקודה

תומר רוזנר: כשחבר הוועדה המקומית הוא תושב הרשות המקומית

פניה קירשנבאום: זה לא כמו חבר ועדה רגיל שאנחנו מדברים עליו, שהוא נציג ועדה מחוזית

נתן אלנתן: ואין לו אצבע

פניה קירשנבאום: אז למה הוא לא יכול להיות תושב עיר שכנה?      

נתן אלנתן: זה לא ברור הנושא הזה

נתן אלנתן:  זה חוזר על עצמו כל הזמן הנושא הזה

תומר רוזנר: זה במן פרשנות מחמירה ביותר לנושא ניגוד העניינים

נתן אלנתן: אני עברתי על הרשימה על כל הרשימה של הקולות קוראים

נתן אלנתן:  הרבה מאוד מאלה שהגישו יש להם ניגודי עניינים

נתן אלנתן:  אתה רואה על פניו

תומר רוזנר: זה יכול להיות

נתן אלנתן: על פניו רובם עם ניגודי עניינים לא פשוטים

נתן אלנתן:  אם בן אדם עובד כאדריכל ומגיש תוכניות, אז אתה לא יכול לקחת אותו כי היום הוא מגיש פה, מחר מגיש שם

נתן אלנתן:  בכל הארץ הוא מגיש

תומר רוזנר: זה נכון

נתן אלנתן: או אם הוא יזם

יעקב אשר: אבל אם המינוי הוא לכמה שנים טובות והוא יכול להיות בכמה מקומות, והוא חותם שבמקומות האלה הוא לא - - - 

יעקב אשר:  חבר'ה, תביאו פתרונות

יעקב אשר:  אתם רוצים לבטל? אז לא צריך נציגי ציבור

נתן אלנתן: הוועדות המקומיות מתכנסות אחת לשבועיים, אחת לשלוש לשעתיים-שלוש

נתן אלנתן:  יש לו מזה שש-שבע שעות חודשיות

נתן אלנתן:  זה לא איזשהו תשלום שבשבילו הוא יבוא ויגיד אני לא אגיש, כי ברגע שתהיה לו תוכנית אחת שהוא יכול להגיש באותה רשות, הוא אומר לך, אני מוותר על כל העבודה הזאת

נתן אלנתן:  מה, אני אוותר על שכר של עשרות או מאות אלפי שקלים שאני יכול לקבל על איזשהו פרויקט? יש פה בעייתיות

נתן אלנתן:  זה לא שאתה נותן לו עכשיו עבודה שבה הוא מרוויח 20,000 שקל בחודש, אתה אומר, בסדר, בשביל 20,000 שקל בחודש אני מוכן להתחייב שאני לא אגיש תוכניות בערים האלה ואלה

נתן אלנתן:  הוא יכול להגיע שם ל-2,000 שקל בחודש, 1,500 שקל

תומר רוזנר: באחת

נתן אלנתן: נו, בסדר

יעקב אשר: צריך לחשוב לנסות להביא איזשהו פתרון

יעקב אשר:  אנחנו נצטרך למצוא פתרון לדבר התוקע כרגע הזה

פניה קירשנבאום: ההצעה של נתן מקובלת גם עלינו, לא לעת הזאת

תומר רוזנר: מה לא לעת הזאת?     

פניה קירשנבאום: לא לעכשיו

תומר רוזנר: לא לישיבה הזאת אבל לישיבות הבאות

יעקב אשר: לישיבה הבאה כן

יעקב אשר:  עת זה הרבה זמן

יעקב אשר:  אוקיי, נושא הבא

תומר רוזנר: הנושא הבא זה הוא פסקה 3 שעוסק כפי שדיברנו כבר בתחילת הדיון, בנושא של מי רשאי להגיש תוכנית, כאשר הכוונה היא לכל תוכנית, גם תוכנית מתאר, גם תוכנית מפורטת, מכל סוג שהוא

יעקב אשר: טוב, מי מסביר את זה?      

תומר רוזנר: אני רק אומר שהמצב המשפטי היום הוא שיכולה להגיש רשות ציבורית ויכול להגיש בעל עניין בקרקע

תומר רוזנר:  ככל שזה נוגע לשטח ולא לבית משותף, מדובר במי שיש בידו 75% לפחות מהזכויות באותו מגרש, כאשר כפי שנאמר גם בצדק בחלקה הראשון של הישיבה, כאשר מדובר בבעלות במושה, יכול להגיד גם בעל אחוז קטן בקרקע

תומר רוזנר:  אני אציין שלפי פסיקת בית המשפט העליון שניתנה בעבר, יכול היה להגיש כל מי שיש לו איזשהו עניין בקרקע

תומר רוזנר:  ההחמרה נעשתה דווקא בחוק שהגביל את זה ל-75% לפחות, כאשר ההנחה שניצבת מאחורי הדבר הזה היא שמי שמתכנן על קרקע שלא שלו, יש לו הטיה מובנית להעדיף את עצמו על פי שכנו בבואו לתכנן

תומר רוזנר:  כמובן שהדבר הזה גם בא לבחינה במוסד התכנון, אבל במצב הזה בעל הזכויות שעל חלקתו מתכננים שלא ברצונו, בעצם הופך להיות מתגונן מול שכנו והוא צריך לרוץ אחרי התוכנית, להגיש התנגדויות ובתי משפט וכו'

תומר רוזנר:       מובן שככל שאתה מאפשר לאדם לתכנן על קרקע שאינה שלו, אתה פוגע בזכות הקניין של השכן, למרות שגם היום בחוק נדרש שלא תהיה פגיעה כזאת

תומר רוזנר:  בכל זאת הייתה מחשבה שצריך להגביל מראש את האחוז ל-75%

תומר רוזנר:  כרגע יש הצעה שתיכף נבקש מהאוצר לפרט אותה לפרטים, אבל כפי שאמרתי כבר גם בישיבה הקודמת, אני בכלל לא בטוח שהתופעה הזאת של תוכניות שמוגשות על ידי בעלי עניין בקרקע מרובת בעלים - - -     

יעקב אשר: השאלה עד כמה התופעה הזאת - - -     

תומר רוזנר: מבדיקה שאנחנו עשינו, שהיא לא בדיקה ממצה כמובן אבל מבחינה מדגמית שאנחנו שאלנו אנשים, שוב, אבל זו לא בדיקה אמפירית וזו לא בדיקה ממצה ולא בדיקה מחקרית, לא מוגשות בכלל תוכניות כאלה גם ב-75%, זאת אומרת התופעה לא כל כך קיימת

תומר רוזנר:  ההצעה היא להפחית את הרוב הנדרש ל-50%

תומר רוזנר:  אולי יסביר משרד האוצר את ההצעה ואת המנגנון שבצידה, ואחר כך אנחנו נתייחס

יגאל גואטה: אני מאגף תקציבים

יגאל גואטה:  אני אסביר את המנגנון

יגאל גואטה:  אנחנו מדברים למעשה על תהליך שמתחיל עוד טרם שלב התכנון הסטטוטורי, תהליך שהיום לא מוסדר בחוק, תהליך של פרה רולינג מול לשכת התכנון המחוזית, במסגרתו מגיע יזם, מישהו שרוצה להגיש תוכנית, ומציג איזושהי הצעה לתוכנית ללכת התכנון, למתכנן המחוז

יגאל גואטה:  כשמדובר בתוכנית בסמכות מקומית זה יהיה מול מהנדס העי, וכשמדובר בתוכנית בסמכות מחוזית זה יהיה מול מתכנן הוועדה המחוזית

יגאל גואטה:       התהליך הוא כזה שבו מגיש התוכנית מציע את ההצעה שלו לתוכנית והמתכנן או המהנדס מתרשם שהעקרונות לתוכנית כפי שהם מוצעים כרגע לא נכונים מבחינה תכנונית ויש הכרח תכנוני להגדיל את שטח התוכנית

יגאל גואטה:  המתכנן או המהנדס מוציא חוות דעת שאומרת שצריך להגדיל את התוכנית לתחום X,Y,Z וכו'

יגאל גואטה:  במקרה כזה מה שאנחנו אומרים, קודם כל מדובר בתוכנית כמובן שמיועדת למגורים

יגאל גואטה:  אנחנו לא מדברים על דברים אחרים, אבל זה בסוגריים

יעקב אשר: זה רק למגורים ולא תחול עליהם אחר כך כל מה שיש אפשרות להעביר ממגורים לעסקים או משהו כזה?     

יגאל גואטה: תוכנית למגורים שעיקרה מגורים

יעקב אשר: זה לא הוגדר כרגע

קריאה: זה לא מוגדר כרגע

יעקב אשר: אז צריך להגדיר את זה

יגאל גואטה: כתוב, "תוכנית מיועדת בעיקרה למגורים"

תומר רוזנר: מה זה אומר?      

יגאל גואטה: אה, אתה אומר מה זה עיקרה למגורים

יגאל גואטה:  ההערה מקובלת, בסדר

יגאל גואטה:  במקרה כזה בעת הגשת התוכנית התאפשר למגיש התוכנית להגיע עם הסכמות של 50% מבעלי הקרקע בתחום התוכנית החדש שעליה הוא מגיש את התוכנית, הוא יצטרך להראות שלמעשה יש לו הסכמות של 75% מבעלי הקרקע על תחום התוכנית המקורית שאיתה הוא הגיש הצעה לתכנון, למתכנן או למהנדס

יעקב אשר: מסובך

יגאל גואטה: זה מנגנון מסובך

יגאל גואטה:  אני אשים את הדברים על השולחן

יגאל גואטה:  ההצעה הראשונית שלנו הייתה הצעה שדיברה באופן פשוט להפחית את הרוב מ-75% ל-50%

יגאל גואטה:  משרד המשפטים בהיבט של זכות הקניין, אתן להם להגיד את דברם, אני לא אדבר בשמם, רצו לייצר מנגנון שבו האפשרות הזאת, ההקלה על הרוב תהיה רק במקרה שבו יש איזשהו הכרח תכנוני

יגאל גואטה:  זה המנגנון שיצרנו במשותף

נתן אלנתן: אם מדובר על מקרה כזה, הרי הכי פשוט שבעולם שנגיד לוועדה המחוזית, אם אתם רוצים להגדיל את הקו הכחול כי אתם חושבים שזה נכון להגדיל את הקו הכחול, תהיו מגישי התוכנית ונגמר הסיפור

נתן אלנתן:  לא צריך את כל הביורוקרטיה הזאת

נתן אלנתן:  בשביל מה לעשות את כל זה? אם היא לא רוצה להגיש, אז שלא תדרוש

נתן אלנתן:  אתה לא יכול לדרוש ממני להגדיל את הקו הכחול ולהגיד, אני לא מגיש תוכנית

יעקב אשר: בהגשת תוכנית אתה גם לוקח על עצמך כל מיני דברים אחר כך שזה פיצויים - - -      

שלום זינגר: ממש לא נכון

שלום זינגר:  הגשת תוכנית נותנת לוועדה המחוזית יתרונות שאין לה כשהיא רק - - - 

שלום זינגר:  אין לה שום מחויבות

שלום זינגר:  אנחנו עושים את זה

שלום זינגר:  הוועדה המקומית בירושלים עושה והוועדה המחוזית בירושלים - - -     

נתן אלנתן: הוועדות המקומיות תמיד עושות

נתן אלנתן:  גם ועדה מחוזית יכולה לבוא ולהגיד, אני מצטרפת כמגישת התוכנית

נתן אלנתן:  לא צריך אז רוב, לא צריך 75

נתן אלנתן:  אז לא רוצים? אל תגדילו

שלום זינגר: מסכים לגמרי

נתן אלנתן: לא נאפשר לוועדה המחוזית לדרוש הגדל של קו כחול כאשר היא לא מצטרפת

נתן אלנתן:  חד משמעית

נתן אלנתן:  זה לקבל סמכות בלי אחריות

נתן אלנתן:  זה המשמעות של הדבר

מתן יגל: הנקודה היא, וכך גם בהחלטת הממשלה, שבסוף הרציונל בא ואומר שיש מקומות שוועדה מחוזית לא רוצה להיכנס מטעמים של עומס, מטעמים שהיא פחות מתחברת לתכנון הזה, מטעמים של סדרי עדיפויות שלה, ואנחנו לא רוצים לעצור את השוק הפרטי, את בעלי הקרקעות הפרטיים בגלל שהוועדה המחוזית לא רוצה לקחת את זה על עצמה מסיבה כזאת או אחרת

מתן יגל:  לכאורה מה שאתה אומר, אנחנו יכולים לחזור 50 שנה אחורה ולהגיד, רק המדינה מגישה תכנון

מתן יגל:  זה לא הנקודה

מתן יגל:  אני רוצה לאפשר גם לשוק הפרטי

נתן אלנתן: השוק הפרטי, בא יזם עם 10 דונם לצורך העניין, עם תוכנית

נתן אלנתן:  יש לו 75%–80% הסכמות, הוא מגיע איתן

נתן אלנתן:  בא מתכנן המחוז ואומר לו, תקשיב, אני רוצה שתצרף פה את ה-2

נתן אלנתן: 5 דונם הנוספים שיש פה - - -      

תומר רוזנר: חייבים

נתן אלנתן: חייבים לצרף

מתן יגל: אז הוא לא יצרף

מתן יגל:  הוא יגיד לו, אתה צריך לצרף והוא לא ירצה להגיש בעצמו

נתן אלנתן: מי?     

מתן יגל: מתכנן המחוז

נתן אלנתן: אז אני אומר, אם אתה חושב שצריך לצרף - - -      

מתן יגל: אבל אז התוכנית תיקבר

נתן אלנתן: לא, אם אתה חושב שצריך לצרף, תצטרף כמגיש תוכנית

מתן יגל: ואם הוא לא רוצה להצטרף אז התוכנית תמות

נתן אלנתן: אז אל תעשה את זה

מתן יגל: יופי, אבל זה מה שאני לא רוצה לעשות

מתן יגל:  אני רוצה לאפשר לשוק הפרטי לתכנן גם במקום שמתכנן המחוז יכול לתקוע אותו, ואני לא רוצה לתת לו את האפשרות הזאת

יעקב אשר: כן, חיים

חיים ילין: המנגנון שמוצע כאן, הכוונה שלו היא טובה אבל התוצאה שלו היא תקיעה של התוכנית

חיים ילין:  המנגנון הזה שמאפשר בהכרח להרחיב את הקו הכחול, אנחנו יודעים שזה בולשיט, זה בעצם מנגנון שאומר תרחיב עד אין סוף, עד שלא תוכל יותר לקבל את הרוב הדרוש

חיים ילין:  זה חסר היגיון הדבר הזה

חיים ילין:  אגב, אני בגלל זה טוען שחייבים להוריד את הרוב הדרוש

חיים ילין:  בואו ניקח בעל עניין מחוק רשות לניירות ערך

חיים ילין:  בעל עניין זה 5%

חיים ילין:  זה לא 50%, זה לא 75%

חיים ילין:  אדם שהוא בעל עניין, יש לו עניין

חיים ילין:  הוא לא בעל רוב והוא לא בעל שליטה

חיים ילין:  הוא בעל עניין

אמיר קדרי: סליחה, אבל לדעתי ההשוואה איננה ממן העניין

אמיר קדרי:  בעל עניין זה בשביל להטיל עליו מגבלות, לא בשביל לתת לו זכויות

אמיר קדרי:  אתה לא יכול לתת למישהו עם 5% או 10% או 15% לכפות תכנון על קרקע - - -      

חיים ילין: לא כופים

חיים ילין:  התוכנית הרי הולכת לעבור - - -      

יעקב אשר: חיים, תתייחס רגע להצעה שכרגע, למנגנון הזה

יעקב אשר:  ההצעה להוריד את זה מ-75% ל-51%

חיים ילין: קודם כל אנחנו מברכים על ההנמכה

יעקב אשר: איפה הבעיה שלך במנגנון?     

חיים ילין: במנגנון אנחנו חושבים שצריך לבטל לחלוטין את העניין של יש הכרח להרחיב את הקו הכחול

חיים ילין:  לבטל את זה לחלוטין כמו שנתן אמר בצדק

יעקב אשר: אתה בא ואומר שכל אחד שיש לו 51% יכול להגיש תוכנית שהיא של 100%, כש-49% הוא לא שאל מהם

חיים ילין: נכון, לפחות

חיים ילין:  זה גם תנאי קשה מאוד ואנחנו רואים שב-75% אין תוכניות

חיים ילין:  החולה מת

חיים ילין:  אין איזון בכלל

חיים ילין:  אנחנו רוצים לגרום לתופעה הזאת של תכנון פרטי בייזום פרטי להתרחש

חיים ילין:  היא לא מתרחשת היום

נתן אלנתן: יש פה עוד משהו טכני

נתן אלנתן:  אתה הצגת את זה שבא יזם ורוצה לקדם תוכנית, בא למתכנן המחוז, אבל זה לא באמת עובד ככה בדרך כלל

נתן אלנתן:  כשבא יזם ורוצה לקדם תוכנית, הוא מגיע למהנדס העיר שלו קודם כל

יעקב אשר: נכון

נתן אלנתן: הוא מתחיל שם

נתן אלנתן:  הוא עובר איתו תהליך של שנה, שנה וחצי, שנתיים, עבר דיון בוועדה המקומית

נתן אלנתן:  הוועדה המקומית המליצה על התוכנית ואז הוא מגיע למחוז

נתן אלנתן:  הוא כבר שנתיים בזבז כסף ועשה את הכול, ואז יבוא לו מתכנן המחוז ויגיד לו תגדיל את התוכנית? הרי מי שצריך באמת להגיד לו זה מהנדס העיר

נתן אלנתן:  מתכנן המחוז בדרך כלל לא אמור להיכנס לדברים כאלה

נתן אלנתן:  גם תוכנית בסמכות מחוזית, היא מתחילה מהוועדה המקומית

נתן אלנתן:  מחוז, בדרך כלל מתקדמים עם תוכנית לפי מה שהוועדה המקומית מבקשת

נתן אלנתן:  זה נדיר שבאה ועדה מחוזית ואומרת, אנחנו שמים פס על הוועדה המקומית

יעקב אשר: יש ועדות, נתן, שמראש יודעים שזה בסמכות ועדה מחוזית, אז הם עושים מבחירה שלהם - - -     

נתן אלנתן: מבחירה שלהם

נתן אלנתן:  רוב הוועדות המקומיות הן מתחילות בעצמן

נתן אלנתן:  ראש העיר רוצה להיות מעורב, רוצה לדעת מה מדובר, אז כבר גיבשו את התוכנית

נתן אלנתן:  אחרי שנתיים הוא יבוא ויגיד לו, תגדיל את התוכנית? זה לא מציאותי הדבר הזה

חיים ילין: נתן, זה לא צריך למנוע מאיתנו ללכת גם ישירות למחוזית

נתן אלנתן: כמה תוכניות כאלה אתה מכיר שעושים? נדיר

נתן אלנתן:  אנחנו לא מדברים על דברים נדירים

נתן אלנתן:  המטרה של חוק ההסדרים וכל הדברים האלה זה לא לפתור, אלא ללכת על הדברים המהותיים

יעקב אשר: אתה לא תעדכן את מהנדס העיר ואת ראש העיר, תלך ישר למחוזי? תוכנית חדשה שאף אחד לא אמר לך לא, אף אחד לא אמר כלום, אתה עוקף אותם ישר?      

חיים ילין: נניח שאמרו לי לא

יעקב אשר: זה משהו אחר

תומר רוזנר: המשך לדברים של ראש מטה התכנון, עלתה כאן הערה קודם בדיוק בנקודה הזאת

תומר רוזנר:  נעשה הליך עם מהנדס העיר, והליך מוקדם

תומר רוזנר:  מוגשת מה שקוראים פה הצעה לתכנון ופתאום מתכנן המחוז משנה את הקו הכחול

תומר רוזנר:  מהנדס העיר בכלל לא בתמונה

תומר רוזנר:  אולי הוא בכלל חושב שזה לא נכון לשנות את הקו הכחול לכיוון הזה אלא לכיוון אחר אם בכלל לשנות? זה מעורר כל כך הרבה בעיות לדעתנו

תומר רוזנר:  לא רק שזה לא ייעל את התכנון, אלא זה עלול אפילו לפגוע בו

יעקב אשר: אני רוצה רגע לשמוע את משרד המשפטים

תום פישר: שלום, אני ממשרד המשפטים, ייעוץ וחקיקה

תום פישר:  קודם כל אני אענה לראש מטה התכנון לגבי האפשרות של ועדה מחוזית להיות מגישת תוכנית

תום פישר:  החוק היום כבר מאפשר לה את זה באותו סעיף שאנחנו מתקנים, סעיף קטן אחד אחריו, סעיף ב(3) מאפשר לוועדה מחוזית להיות מגישת תוכנית בתנאים מסוימים

תום פישר:  כשזה על כל העיר, אז היא יכולה חופשי-חופשי מה שנקרא

יעקב אשר: גם ועדה מקומית

תום פישר: לא, אני מדבר על ועדה מחוזית

תום פישר:  ועדה מחוזית יכולה להגיש לעצמה תוכנית

תום פישר:  כמו שוועדה מקומית יכולה גם להגיש לוועדה מחוזית תוכנית, אז ועדה מחוזית יכולה להגיש לעצמה תוכנית אם זה על חלק מיישוב, תוכנית נגיד להתחדשות עירונית שחלה על חלק קטן מהיישוב, היא צריכה את הסכמתה של הרשות המקומית ולהגיד לה, תכיני בעצמך תוך כך וכך זמן, ואם לא, אז אנחנו נגיש בעצמנו

תום פישר:  זה ההסדר שקיים היום בחקיקה

תום פישר:  אנחנו יודעים שלא נעשה בו הרבה שימוש, אבל הוא לפתחיכם שאפשר להשתמש בו

נתן אלנתן: אפשר לפתור את הבעיה הזאת

נתן אלנתן:  אם הוועדה המחוזית חושבת אחרי שבאה תוכנית שצריך להגדיל את הקו הכחול, תאמר הוועדה המחוזית לוועדה המקומית, תקדמו את זה עם קו כחול יותר גדול אתם כמגישי תוכנית

נתן אלנתן:  אם לא, אנחנו נגיש את התוכנית

תום פישר: זה קיים

נתן אלנתן: לא צריך בשביל זה שינוי חקיקה

תום פישר: ועדה מחוזית להגיש תוכנית זה פרוצדורה

תום פישר:  היא צריכה לקחת מתכננים וצריכה להכין תוכנית

נתן אלנתן: יש מתכנן

נתן אלנתן:  הם מצטרפים כמגישים

תום פישר: לא, זה לא המצב שבו יש יזם פרטי שהוא מגיש את התוכנית ואתה חותם לו כמגיש תוכנית כבעל עניין

תומר רוזנר: למה לא?     

תום פישר: כי זה לא מה שהסעיף הזה מאפשר

נתן אלנתן: איפה כתוב בחוק שזה לא ככה?     

יעקב אשר: אני עוצר אותך שנייה, אני אתן לך להמשיך

יעקב אשר:  יש פה בעצם שני סוגי דברים

יעקב אשר:  יש סוג אחד שאנחנו רוצים מה שנקרא, להעיר את המערכת, שמישהו שיש לו מגרש או שניים או שלוש ויש לו שותפים כאלה ואחרים, וזה יותר נכון לתכנן ככה כי אם הוא לא היה חושב - - -      

תומר רוזנר: אני מתקן אותך, אדוני

תומר רוזנר:  זה לא שיש לו שותפים

תומר רוזנר:  יש לו שכנים

יעקב אשר: שכנים, סליחה

תומר רוזנר: כי עם שותפים הוא יכול - - -     

יעקב אשר: הם שותפים פוטנציאליים אבל הם לא יגיעו אף פעם להיות שותפים אם הם לא יתחילו איזשהו הליך שיתחיל בעניין הזה

יעקב אשר:  זו נקודה אחת

יעקב אשר:  זה בעצם מה שאני רואה את מטרת חוק ההסדרים בעניין הזה

יעקב אשר:  לצורך העניין הזה להעיר את השוק, להעיר את הסחר-מכר וכו', ובסוף כמובן שהוועדה המחוזית והוועדה המקומית והיועצים מבינים שיש לכל ועדה כזו

יעקב אשר:  צריכים באמת לראות שלא נעשה פה עוול קנייני או דברים מהסוג הזה

יעקב אשר:  אפשר לבדוק את זה

יעקב אשר:  גם היום בודקים את זה

יעקב אשר:       יש עוד נושא שקפץ פה עכשיו, שהוא בכלל סיפור אחר

יעקב אשר:  אם ועדה מחוזית באה ואומרת, אין היתכנות לתוכנית כזאת, אתה חייב בשביל זה עוד X דברים, ויש לו אפשרות להביא את ה-X האלה, פה הייתי הולך על משהו הרבה יותר קיצוני

יעקב אשר:  אני לא צריך שהיא תצטרף

יעקב אשר:  מספיק אם יהיה לי פרוטוקול של פרה רולינג או פרוטוקול של ישיבה שנעשית עם המחוז והמחוז אומרים, אנחנו לא נאשר את התוכנית הזאת בצורה הזאת אלא אם כן יהיה לה עוד תוספת שטחים בערך כזה וכזה, לדעתי לא הייתי מבקש הסכמות בכלל כי זה בעצם אותו תהליך, אלא מה, תצטרך כמובן לבוא לדבר

יעקב אשר:  יתחיל לרוץ העסק, הוא יכנס לתמונה, לכן אני אומר, יש פה שני דברים

יעקב אשר:  פה אנחנו צריכים למצוא איזה תמרוץ אחד שלא מחזיק אותנו הלאה ב-75%, ובשני, אם באמת ועדה מקומית או ועדה מחוזית באים ואומרים, אנחנו לא נאשר את התוכנית הזאת אלא אם יהיה לה הרחבה מסוימת בגלל קו כחול, לא יודע, אני הייתי הולך פה קיצוני מאוד

יעקב אשר:  מה אתם אומרים?     

נתן אלנתן: לא צריך שום הסכמה

תום פישר: אנחנו הלכנו פחות קיצוני אבל אנחנו באים לתת מענה לאותה בעיה שאתה תיארת

תום פישר:  הצעת החוק שלפנינו באה לתת מענה כפי שהציגו קודם במשרד האוצר, על מצב שבו מגיע יזם, מגיש תוכנית למוסד תכנון בשלב הפרה רולינג, זה מה שקורה היום, ואומרים לו, תקשיב, המגרש הזה והשכן שלך שהסכים איתך זה לא מספיק לנו, אנחנו צריכים פה את כל הבלוק

תום פישר:  אנחנו צריכים לסגור מרחוב עד רחוב כדי שיהיה פה ראיה תכנונית כוללת יותר, ואז עכשיו אתה שולח אותו בצו המשפטי היום, לאסוף הסכמות חדשות

תומר רוזנר: או לקבל הסכמה של העירייה

תום פישר: או לקבל הסכמה של העירייה, נכון, זה גם אפשרות

תום פישר:  זה קורה היום, אגב, הרבה

יעקב אשר: ואז אם העירייה לא מצטרפת?     

תום פישר: אם העירייה מצטרפת היא יכולה להגיש תוכנית איפה שהיא רוצה

יעקב אשר: זה אני יודע, אבל אם היא לא מצטרפת משיקולים של אני לא יודע מה?     

תום פישר: אז הוא צריך לקבל 75% מתחום התוכנית

יעקב אשר: זה אנחנו רוצים לשנות

תום פישר: אנחנו מנסים לתת לזה מענה מכיוון שאנחנו עדיין רואים בתכנון על מקרקעי הזולת בייזום פרטי כפגיעה מסוימת בזכות הקניין

תום פישר:  אמנם לא פגיעה מאוד דרסטית והרת גורל אבל כן פגיעה

תום פישר:  אתה מעביר את הנטל לאותו בעל קרקע להתנגד ולהוציא משאבים מעצמו

תום פישר:  לפני זה היית צריך לבקש הסכמה שלו

תום פישר:  עכשיו אתה אומר לו, אתה לא מעוניין, לך תתנגד

תום פישר:  יש פה איזשהו היבט של פגיעה ולכן אנחנו רק ריככנו את הצורך בלהביא את ההסכמות לא מ-75% אלא ממעל מחצית מבעלי הזכויות

תום פישר:  שוב, זה אומר שאפשר להגדיל את שטח התוכנית עד פי שלושה

תום פישר:  עשינו את החישובים, אני חושב שזה מה שיוצא, ואז אתה נשאר עם ה-75% שלך ואתה יכול להגיש את זה גם בלי שאתה הולך ומבקש

תום פישר:  זה תלוי בכמה הרחיבו את הקו הכחול

תום פישר:  השאלה שלך האם צריך ללכת ולבקש, כי יכול להיות שמה שיש לך מספיק הוא כבר 50% מכל הקו הכחול החדש

אסף אשרוב: אפשר להגיד עוד משהו? אם המטרה שלנו היא לצמצם בירוקרטיה, ההליך הזה הוא לא טוב משום אופן ושום דרך

אסף אשרוב:  הדרך הפשוטה היא להחליט או 50% או להשאיר את ה-75% כי בכל מקרה הוועדה המקומית או הוועדה המחוזית יכולה לעשות מה שהיא רוצה

אסף אשרוב:  אם אנחנו רוצים אפשר להגדיר התחדשות עירונית, אפשר לתת הגדרות מסוימות להקלות של ה-50%

אסף אשרוב:  אל תשכחו דבר אחד נורא חשוב, המימוש שלו דורש לכל הפחות 80% על פי חוק המקרקעין נכון להיום, לבנייה

אסף אשרוב:  100% או 80%

קריאה: פינוי בינוי?     

אסף אשרוב: פינוי בינוי

אסף אשרוב:  לכל הפחות 80%

אסף אשרוב:  ברוב המכריע של המקרים 100% בהיתר, במימוש

תום פישר: זה לא רק פינוי בינוי

תום פישר:  אני רק אגיד שאנחנו לא מבטלים את האפשרות להגיש תוכנית עם 75%

תום פישר:  גם אם לדעתך חוות הדעת שנתן לך מתכנן המחוז או הדרישה של הוועדה המקומית לא לרוחך, אין אף אחד שמונע ממך להגיש את התוכנית שרצית או כל תוכנית אחרת עם 75% כמו שקיים היום

תום פישר:  את זה אנחנו לא מבטלים

אסף אשרוב: אבל זה לא העניין

אסף אשרוב:  העניין הוא האם אנחנו פה בשביל להוריד חסמים או לייצר את המצב הקיים? לייצר מצב קיים, 75% יש

אסף אשרוב:  התהליך הזה, וחשוב שיהיה גם לפרוטוקול, הוא תהליך כמו שנתן אמר, הוא נישה במקרה שמישהו הגיע כבר עם ה-75% חתומים ומישהו הכריח אותו להגדיל

אסף אשרוב:  זה נישה של הנישה

אסף אשרוב:  או שרוצים להקל בחסמים או שמשאירים מצב קיים

חיים ילין: במצב הקיים אין אפילו תוכנית אחת שמוגשת על ידי יזם פרטי שהשיג רוב של 75%

חיים ילין:  שמענו את הנתונים

חיים ילין:  אין כאלה תוכניות

חיים ילין:  העסק הזה מת

יעקב אשר: עם זה אני מסכים במאה אחוז

חיים ילין: מנסים לעורר אותו

יעקב אשר: אני אומר עוד פעם, מבחינת להעיר את השוק ולהכניס אותו לפעילות, כן, אדם שיש לו קרקע ויש לו שטח והוא הולך להרוויח על זה כסף, אז הוא יצטרך ללכת להתנגד או לא להתנגד

יעקב אשר:  כן, בסדר גמור, בסוף הרי יהיה פרויקט

יעקב אשר:  הרי בסוף הוא ייהנה מזה

יעקב אשר:  מדובר פה בקרקע

חיים ילין: אדוני היושב-ראש, מדובר בהשבחה, לא בפגיעה

חיים ילין:  הולכים להשביח לו את הקרקע

יעקב אשר: בדיוק, והולכים להשביח למדינת ישראל עוד יחידות דיור

יעקב אשר:  אני הייתי נותן כל תמריץ שאפשרי

יעקב אשר:  לא לדרוס את זכויות הפרט, זה נכון, אבל החשיבה צריכה להיות יותר

יעקב אשר:  אולי צריך לחשוב על הורדה מסוימת של האחוז, אולי לא ל-51% אבל להוריד את זה מה-75% אבל בלי הסבב הזה של הפרה רולינג והדברים האלה

יעקב אשר:  תחשבו על זה

יגאל גואטה: אנחנו צריכים בתור משרדי ממשלה להתייעץ ביחד

יעקב אשר: עם משרד המשפטים

תום פישר: אני אגיד שני דברים לפרוטוקול

תום פישר:  אחד, הסעיף הזה ספציפית היה בדיונים ארוכים מאוד עם המשנה ליועץ המשפטי לממשלה

תום פישר:  היו עליו כל מיני ורסיות

תום פישר:  הוצגה פה אחת הוורסיות

תום פישר:  היו עוד ורסיות שניסו לאותו סעיף, לענות על הבעיה הזו

יעקב אשר: מה חשבה המשנה ליועצת המשפטית, שאני מאוד מעריך אגב ומוקיר אפילו, שאנחנו נבוא היום אם הגעתם להסכמה מסוימת אז זהו, נגיד כן, תודה רבה ונלך הלאה?      

תום פישר: לא, אני רק מציין את זה

יעקב אשר: אז אני מבקש שיבואו לדיונים

יעקב אשר:  חבר'ה, אין לנו הרבה זמן

יעקב אשר:  אני לא רוצה למשוך את הדברים האלה

תום פישר: זה גם הגיע לדיון שנערך בפני היועצת המשפטית לממשלה

תום פישר:  זה לגבי התהליכים הפנימיים שנעשו על הסעיף הזה כיוון שהוא באמת היה לתפיסתנו רגיש מאוד בעולם של הקניין

תום פישר:       אני עוד אציין בהמשך לפגיעה הקניינית שאמרו פה

תום פישר:  נכון, רוב התוכניות הן תוכניות משביחות ונכון שיש את הסעיף שאומר שהיועץ המשפטי צריך לבדוק שאין פגיעה בבעלי קרקעות שלא היו בין מגישי התוכנית, אבל אני רוצה לתת לכם עוד כיוון למחשבה

תום פישר:  רוב התוכניות היום הן תוכניות איחוד וחלוקה

תום פישר:  אלה תוכניות שאמנם משביחות בשווי, אבל הן עשויות להזיז את מיקומך בקרקע ממקום אחד למקום שני וזה פגיעה קניינית במובן הקלאסי של זכות הקניין

תום פישר:  יש על זה גם התייחסות בספר של שרית דנה ושלום זינגר

תום פישר:  הם מקדישים לכך כמה פסקאות

תום פישר:  כשמדובר בתוכנית של איחוד וחלוקה יש לזה משמעויות קנייניות רבות היקף ואנחנו שוב מטילים את הנטל על בעל הקרקע שלא הסכים להגשת התוכנית על המקרקעין שלו, להגיש התנגדות

תום פישר:  כשרשות ציבורית עושה את זה יש חזקה שהיא פועלת למען האינטרס הציבורי

תום פישר:  זה מה שמכווין אותה

תום פישר:  היא עושה את זה בצורה נקייה, אבל כשזה גורם פרטי יש פה בעייתיות

תום פישר:  נכון שבסוף זה עובר מסננת של מוסד תכנון אבל מי שיוזם את המהלך הזה מול מוסד התכנון, מי שהוא הכוח המניע הוא גורם פרטי שלא רואה תמיד את טובת הציבור באופן רחב

תום פישר:  שוב, אנחנו לא חוסמים את האפשרות

תום פישר:  אנחנו מאפשרים עם הקלה משמעותית של 50%

יעקב אשר: כמשפטן למשפטן, בבקשה

תומר רוזנר: אני אתייחס לשני דברים

תומר רוזנר:  אחד, צריך לזכור שכבר בית המשפט העליון נתן דעתו לסוגיה לפני שהחוק תוקן

תומר רוזנר:  הוא לא ראה את הבעייתיות כל כך ברגישות כפי שכרגע הוצג על ידי עו"ד פישר

תומר רוזנר:  אני לא חולק על כך שיש פה בהחלט פגיעה מסוימת בקניין וצריך לתת עליה את הדעת, אין ספק

תומר רוזנר:  מאידך גיסא, אני חושב שהמנגנון שהוצג כאן, לא זו בלבד שהוא לא יביא לקידומן של התוכניות אלא הוא עלול לתקוע אותן

תומר רוזנר:  לשם הדוגמה, מגיש התוכנית הגיש את התוכנית והמתכנן אמר לו שהתוכנית לא טובה

תומר רוזנר:  הוא לא אמר לו שיש הכרח לצרף

תומר רוזנר:  הוא אמר לו, התוכנית לא טובה

תומר רוזנר:  אם תצרף, יש על מה לדבר

תומר רוזנר:  זה לא עונה על התנאים

תומר רוזנר:  או שמתכנן הוועדה אמר לו שהוא חושב שבאמת יש הכרח וכו', או שהוא אמר לו שאין הכרח

תומר רוזנר:  מגיש התוכנית הגיש הצעת תכנון מסוימת ומתכנן הוועדה אמר לו, לא, אני לא חושב שיש הכרח, אל תעשה את הדבר הזה

תומר רוזנר:  מה עושים? יש ערר? מגישים עתירה לבית המשפט? מה מעמדה של אותה חוות דעת? יתרה מזאת, המתכנן אמר יש הכרח

תומר רוזנר:  הגיש את התוכנית לפי המתכנן

תומר רוזנר:  הוועדה המחוזית חושבת שהמתכנן שלה ממש השתגע, וממש לא היה שום הכרח לעשות את זה והיא חושבת שצריך לחזור לתכנון המקורי

תומר רוזנר:  מה מעמדה של חוות הדעת? מה יעשה מתכנן הוועדה? הוא מחויב לחוות דעתו הקודמת? הוא יכול לשנות אותה? מתעוררות פה כל כך הרבה שאלות

יעקב אשר: באנו לפתוח את השוק ומצאנו, מסרבלים אותו, לא רוצה להגיד עד איפה

תומר רוזנר: לכן אני חושב שההצעה של יושב-ראש הוועדה, אמר בדרך אגב, יכול מאוד שיש מקום לשקול אותה באמת בכובד ראש, מצד אחד להקטין את הרוב הנדרש אולי לא ל-51% אלא לאיזשהו מספר באמצע

תומר רוזנר:  מצד שני לוותר על המנגנון המורכב הזה

יעקב אשר: ואז אני יודע שפתחתי עוד כמה וכמה דברים שיקרו - - -     

נתן אלנתן: אגב, היום גם בהתחדשות עירונית כבר הורידו את הרוב הנדרש מ-66%, אז מה ההבדל?      

תומר רוזנר: יכול להיות שזה מספר נכון

מתן יגל: אני חושב שפה יש מקום למספר יותר נמוך מהתחדשות עירונית כי התחדשות עירונית, יש פה הרבה יותר מורכבות שבן אדם גר בדירה - - -     

נתן אלנתן: אתה מחזק את דבריי

נתן אלנתן:  גם 51% זה כבר רוב

נתן אלנתן:  לכל הדעות זה בעל עניין

חיים ילין: גם בהתחדשות עירונית, אדוני, בבתים מסוכנים כבר מדברים על 51%

חיים ילין:  ברור שלפנות אנשים מהבית זה הרבה יותר קיצוני מאשר לקחת קרקע חקלאית בתולה ולהשביח אותה פי עשר

נתן אלנתן: תום, אולי אפשר לעשות איזה מנגנון, אני סתם זורק רעיון כדי לחשוב עליו

נתן אלנתן:  לבוא ולהגיד, אם יש לך 75% הסכמות, יופי, אתה מתקדם, כמו שהיה עד היום

נתן אלנתן:  אין לך 75%, יש לך 51%, אתה צריך במקרה כזה כתנאי להגשת התוכנית לשלוח הודעות מראש לכל בעלי העניין שלא הצטרפו אליך, ליידע אותם שאתה מגיש תוכנית

נתן אלנתן:  שהם יהיו מעורבים בכל התהליך עוד מתחילתו

נתן אלנתן:  זה לא כמו היום שהיום למעשה לא מדברים איתו והוא נחשף לזה רק בשלב הסופי אחרי שכבר התכנון מסתיים

תום פישר: זו אחת ההצעות שעלתה בשיח עם האוצר במהלך הדרך

תום פישר:  אני מציע שנדבר בינינו בממשלה ונבוא עם עמדה מסודרת בפני הוועדה

מתן יגל: הבעיות ברורות, הנקודות ברורות

יעקב אשר: הטווח שלכם הוא בין 40% ל-66%

יעקב אשר:  אני מבקש מכל משרדי הממשלה הרלוונטיים להביא את כל המדרגים ההכרחיים לעניין הזה

יעקב אשר:  לא שאני רואה בזה בעיה

יעקב אשר:  אין לנו זמן

יעקב אשר:  זה לא חקיקה רגילה שאנחנו יכולים עכשיו לשחק עם הלוך ושוב, שגם שם אני לא אוהב לשחק בהלוך ושוב

יעקב אשר:  תאמינו לי, בסוף ייצא משהו שגם יביא את המטרה

יעקב אשר:  יש פה מטרה בעניין הזה

יעקב אשר:  לא התחברתי למגישי המטרה, התחברתי למטרה

יעקב אשר:  המטרה היא נכונה

יעקב אשר:  זה מכניס אוויר, זה מכניס זרימה של דברים פנימה כדי שהמשק יעבוד לבד

יעקב אשר:  הם יודעים לעבוד לבד

יעקב אשר:  אנחנו בודקים כאילו מדובר פה על איזה שני אביונים שהולכים לקחת להם את שני השקלים האחרונים שלהם

יעקב אשר:  לא

יעקב אשר:  אם כריש אחד עושה לכריש השני, השני הוא גם כריש

יעקב אשר:  הוא גם יודע לנשוך כשצריך

יעקב אשר:  אני לא רוצה באמת לעשות דברים שברגל גסה לוקח זכויות של אנשים

יעקב אשר:  זה לא צריך להיות, אבל בואו

יעקב אשר:  אפשר לחנוק את השוק לגמרי

יעקב אשר:  זאת דעתי לפחות

יעקב אשר:  טוב, אנחנו מיצינו את החלק הזה של העניין?     

תומר רוזנר: כן

יעקב אשר: אוקיי

יעקב אשר:  אתם מבינים למה צריך ישיבות המשך? אבל לא יהיו הרבה, אלא אם כן אני לא אצביע בסוף

תומר רוזנר: אנחנו עוברים לפסקה 4 שבעצם עוסקת בהרחבת הסמכויות של הוועדות המקומיות, הן בוועדות המקומיות הרגילות, כל הוועדות המקומיות, הן הוועדות המקומיות העצמאיות בהיבטים שונים של הרחבת סמכויות, ואני מציע שיציגו את הפרטים

יעקב אשר: אני מבקש להציג את זה בפרוטרוט, גם האוצר וגם מינהל התכנון, לפחות המצב היום והמצב המוצע

יגאל גואטה: המצב היום, אפשר לשבת על זה כמה שעות כי יש בערך 20 ומשהו פסקאות לגבי הסמכויות של ועדות מקומיות

יגאל גואטה:  מבחינת סמכויות תכנון למגורים, הסמכויות של ועדה מקומית רגילה לא כוללת שינוי יעוד בכלל

יגאל גואטה:  היא כוללת תוספת שטח למגורים של עד 500 מטר או 20%, הנמוך מביניהם, מהזכויות הקיימות

יעקב אשר: למי?     

יגאל גואטה: לוועדה מקומית רגילה

יגאל גואטה:  בהצעה שלנו אנחנו מציעים לגבי ועדה מקומית רגילה תוספת של עד 1,200 מטר למגורים

יגאל גואטה:  זה יכול להיות או בצורה של תוספת או בצורה של שינוי יעוד

יגאל גואטה:  מה שאנחנו מציעים זה תוספת או בצורה של תוספת ממשית או בשינוי יעוד או בשילוב ביניהם

נתן אלנתן: אי אפשר גם שינוי יעוד וגם 1,200

יגאל גואטה: בסך הכול זה יכול להצטבר עד ל-1,200

יגאל גואטה:  אתה לא יכול לשנות יעוד של 1,200 ובנוסף להוסיף בייעוד מגורים 1,200

יגאל גואטה:  מצטבר לעד 1,200 מטר מגורים

יגאל גואטה:  בנוסף לזה עוד 10% לשימושים נלווים

יגאל גואטה:  השינוי יעוד, אנחנו מאפשרים אותו עם מגבלות, כלומר בלי שינוי יעוד מחקלאי ובלי שינו יעוד מצורכי ציבור, וללא אפשרות להסדרה של בנייה לא חוקית במסגרת התוכנית

יגאל גואטה:  יש היבטים שלא התייחסנו אליהם

יגאל גואטה:  צוות הוועדה יציג את זה, אני מניח

תומר רוזנר: אני רק אומר בכללי, יש לנו שורה ארוכה של הערות בהקשר הזה

תומר רוזנר:  אנחנו הצגנו את רובם בפני נציגי הממשלה

תומר רוזנר:  חלקן זכו להתייחסות, חלקן פחות

תומר רוזנר:  אנחנו חושבים שבעצם באופן כללי יש פה סעיף שבעצם לא מדבר בלשון שהחוק מדבר בה בדרך כלל

תומר רוזנר:  בדרך כלל החוק מדבר באחוזים ולא במטרים, כי לא הרי הוספת 1,200 מטר במגרש שמותר לבנות בו וילה של 200 מטר להרי הוספת 1,200 מטר בבניין של שש קומות

תומר רוזנר:  לא הרי הוספה במגזר הכפרי, אם בכלל, כהרי הוספה ברשות עירונית

תומר רוזנר:  לא הרי הוספה ברשות מקומית גדולה כהרי הוספה ברשות מקומית קטנה וכו'

תומר רוזנר:  תיכף רעות תציג את ההערות בצורה מאוד מפורטת וגם תתייחס לעניין, אבל בעיקרון כמובן שאנחנו לא סבורים שיש בעיה עקרונית עם העברת סמכויות לוועדות המקומיות, אבל ההסדר שמוצע כאן הוא יוצר לדעתנו בעיות לא מעטות

רעות בינג: אני אקריא עכשיו את ההערות שהיו לנו על הסעיף הזה

רעות בינג:  קודם כל אני אגיד באמת כהקדמה, שבאמת כרגע הסעיף מנוסח עם הרבה סימני שאלה לדעתנו והגבולות מאוד לא ברורים

רעות בינג:  זה ההערות שלנו

רעות בינג:  הן נוגעות לאמירה הכללית הזו

רעות בינג:       ההערה הראשונה היא שלכאורה לפי הנוסח של הסעיף המוצע בעצם זו תוכנית שיכולה לסתור כוללנית גם ביחס לשטח הכולל המותר לבנייה וגם ביחס לשינוי יעוד

רעות בינג:  אין כאן בעצם התייחסות ליחס בין שתי התוכניות

יעקב אשר: כוללנית זה של רשות מקומית, נכון?     

יגאל גואטה: מאושרת על ידי המחוזית

יעקב אשר: כן, אבל זה רשות מקומית יזמה, בדרך כלל

שלום זינגר: לאו דווקא

יעקב אשר: בדרך כלל

שלום זינגר: מרבית המקרים לא, אגב

נתן אלנתן: בטוח שיש שיתוף פעולה איתה

ענבל גבריאלי: בוודאי הרשויות המקומיות אמורות ליזום את זה עבור עצמן ולקדם בעצמן ולקבל אישור מהוועדה המחוזית

שלום זינגר: זה תוכנית בסמכות מחוזית

ענבל גבריאלי: לפעמים היא מונחתת על ועדות מאוד קטנות וכאלה שמאוד צריכות את זה, אגב

נתן אלנתן: עוזרים להם

יעקב אשר: אבל השאלה פה בדבר הזה, איך זה עובד? מה הכוונה שלכם? זה יכול לסתור תוכנית כוללנית?      

יגאל גואטה: מבחינת הכוונה שלנו, כל עוד מדובר בכוללנית, אני לא מדבר על כוללנית מלפני 20-30 שנה

יגאל גואטה:  כל עוד מדובר על כוללנית עדכנית, אין לנו כוונה לסתור את התוכנית הכוללנית

יעקב אשר: אוקיי, אז צריך להגדיר את זה

רעות בינג: זה משהו שצריך להוסיף

יעקב אשר: אני לא מוכן שבגלל הכוח הזה שניתן, עכשיו משנים משהו שלפני שלוש שנים היה - - -      

נתן אלנתן: גם היום בחוק שנותן לוועדות עצמאיות סמכויות, הסמכויות האלה לא חלות בוועדה עצמאית שיש לה תוכנית כוללנית

שלום זינגר: הן כפופות לכוללנית

נתן אלנתן: הן כפופות בכל מקרה

רעות בינג: הכוללנית היא הגבולות

יעקב אשר: אני חושב שגם פה הכוללנית צריכה להיות גבולות, אם קיימת

יעקב אשר:  אני כן הייתי משאיר פתח לפתוח תוכנית כוללנית אם היא מלפני 20 שנה או 15 שנה

שלום זינגר: אין כאלה

יעקב אשר: יש כאלה

שלום זינגר: אני יודע מה אתה זוכר אבל היא לא כוללנית

שלום זינגר:  אז זה היה תוכנית מתאר

יעקב אשר: היה כוללת, לא כוללנית

שלום זינגר: כוללנית זה הגדרה בחוק

רעות בינג: זה הגדרה חדשה יחסית

יעקב אשר: נכון

יעקב אשר:  מנהלת הוועדה רק מעדכנת, וגם מגיעה לה תודה על זה כי לא היינו מוכנים קודם לעניין

יעקב אשר:  יש בחוץ כיבוד קל להחזיק אתכם ערניים, מה שנקרא

יעקב אשר:       כן, גבירתי היועצת המשפטית

רעות בינג: אני ממשיכה

רעות בינג:  הערה שנייה שלנו היא שלא היה ברור לנו אם מדובר בתוספת לבניין קיים או בבנייה חדשה, גם וגם, מה בעצם הכוונה

קריאה: מדובר על גם וגם

ענבל גבריאלי: בהקשר לזה, האם גם מדובר בתיקון של תוכניות?      

יעקב אשר: מה פירוש?     

ענבל גבריאלי: יש שינויים של תוכנית

ענבל גבריאלי:  תוכנית למשל שנעשתה - - -      

יעקב אשר: כל שינוי של תוכנית זה תיקון - - -     

נתן אלנתן: אני הבנתי למה היא מתכוונת

נתן אלנתן:  אם לפני שנתיים-שלוש אישרו להם תוכנית, אושרה תב"ע בוועדה המחוזית, יש את זה גם היום בכל מיני תוספות שכתוב שבתנאי שזה תוכניות שלפחות עברו חמש שנים עליהם או עשר שנים

נתן אלנתן:  זה לא יכול להיות מצב שהיום אישרו תוכנית חדשה שנתנו להם, ועכשיו בדיוק הוא כבר יבוא ויגיש עליה תוכנית - - -     

יעקב אשר: לא רק זה

יעקב אשר:  יש הרי דבר כזה שנקרא בהחלטות ותוכניות בוועדה מחוזית, סטייה ניכרת

שלום זינגר: אדוני היושב-ראש, ההקלות בוטלו כך שלא תהיה בעיה של סטייה ניכרת

שלום זינגר:  אין הקלות

יעקב אשר: אבל זה לא יהיה רעיון עכשיו של תוכניות חדשות שהן מורידות סטייה ניכרת מתוכניות קודמות שאושרו רק לפני שנה

יעקב אשר: חבר'ה, כל הדברים האלה צריכים להגיע בסוף לניסוח

יעקב אשר:  אני מבקש שיהיה שיח בעניין הזה

יגאל גואטה: ביחס לתוכניות שאושרו במחוזית, אפשר להוסיף, רק אם לא אושרה התוכנית בחמש שנים האחרונות

יעקב אשר: זה מופיע?     

רעות בינג: אנחנו נוסיף את זה

יעקב אשר: אז זה לא מופיע

רעות בינג: כרגע לא מופיע

יגאל גואטה: זה תהליך שאנחנו עושים כרגע מול צוות הוועדה

יעקב אשר: זה עושים בהתחלה, אחר כך מתקנים, דברים כאלה בסיסיים

יגאל גואטה: לא, זה שאלות ששאלו

יגאל גואטה:  קיבלתי את ההערה

יגאל גואטה:       יחס לתוכנית שאושרו בוועדה המקומית מכוח סמכויות שיש לה בסעיף 62(א) זה לא יכול להצטבר - - -      

רעות בינג: כן, לזה עוד נגיע כי זה יותר רחב מזה

רעות בינג:  יש כאן שאלה שנוגעת ליחס בין תוכניות שאושרו במקומית מכוח פסקאות אחרות של סעיף 62(א)

נתן אלנתן: אי אפשר לקבוע גם חמש שנים? אם זה עבר חמש שנים, מתווסף

רעות בינג: תציג עכשיו אולי, יגאל

יגאל גואטה: אני רציתי להגיד שזה לא יכול להצטבר בנוסף

יגאל גואטה:  מה שנתן הציע לגבי טווח השנים נשמע לי סביר, לקבוע את החמש שנים, אבל אנחנו צריכים עוד לחשוב על זה וללבן את זה בינינו

אסף אשרוב: אני חושב שבהתאם להערה הקודמת שאמרתי, בוא ננסה לפשט

אסף אשרוב:  אמרתי את זה גם פעם קודמת

אסף אשרוב:  אני חושב שבריא לתת לוועדה המקומית לשנות יעוד למגורים ובהחלט צריך להגדיל את זה מאותו סעיף ישן שכבר תקוע איתנו הרבה זמן עם 20%, 500 מטר וכו', כל הדברים האלה

אסף אשרוב:  כמו שהיועצת המשפטית פה אמרה, צריך להגדיר באחוזים פשוט, כמה מותר להגדיל באחוזים וזהו

אסף אשרוב:  עוד פעם אנחנו מתחילים להסתבך, חמש שנים? רגע, ועדה מחוזית? כן מקומית, כן תוספת, לא תוספת? אולי אחוזים כוללניים בתוך המגרש כמו שחשבו לעשות, אבל זה צריך להיות מספר מאוד פשוט

נתן אלנתן: כוללני אתה לא יכול לעשות

נתן אלנתן:  אתה יכול תוספת, לא כוללני

אסף אשרוב: לא משנה, אנחנו מגיעים לסעיף שהוא הופך להיות כל כך מורכב, שאנחנו חוזרים למקום שאנחנו לא מבינים אותו

נתן אלנתן: הרעיון שאמרת לעבור לאחוזים זה רעיון נכון, אבל ההגבלה של החמש שנים היא בלי כל קשר צריכה להיות

נתן אלנתן:  לא יכול להיות מצב שהוא עושה היום תוכנית, קיבל ומחר יבוא עוד פעם תוכנית

נתן אלנתן:  זה שיטת הסלמי

אסף אשרוב: קודם כל אני אגיד שאני מסכים ואני לא מסכים

אסף אשרוב:  אני מסכים בעיקרון לחמש שנים שדרך אגב רציתי להגיד את זה גם קודם

אסף אשרוב:  אני חושב שתוכנית כוללנית צריכה להיות תקפה רק לחמש או עשר שנים

אסף אשרוב:  צריך לעדכן אותה כל כמה זמן כי אחרת - - -     

נתן אלנתן: אנחנו לא מדברים על כוללנית

אסף אשרוב: ברור, אבל העניין הזה של תוכנית של סלמי, תוכנית ועוד תוכנית ועוד תוכנית, בסופו של דבר זה ועדה מקומית שחברים בה נציגי ציבור שגם הם משתנים כל חמש שנים

אסף אשרוב:  אני לא חושב שהסלמי בכלל זה אפשרי, אבל זה קצת למתוחכמים

אסף אשרוב:  אנחנו פה אנשים נאיביים, חושבים - - -      

נתן אלנתן: אם תיתן סמכות זה יהיה

נתן אלנתן:  אם תאפשר זה יהיה

נתן אלנתן:  גם אם לא יתנו בסוף, אבל זה שיבוא היזם ויגיש ויבזבז את הזמן של הוועדה, של מהנדס העיר, זה זמן

נתן אלנתן:  זה משאבים בסופו של דבר

נתן אלנתן:  אתה אומר הרי וגם לפני כן נאמר, היזם משקיע את הכסף ולוקח את האדריכל, אבל גם יש פה משאבים שהוועדה המקומית אמורה להשקיע

נתן אלנתן:  מהנדס העיר צריך להשקיע את הזמן שלו ומנהל המחלקה והוועדה

נתן אלנתן:  זה זמן

אסף אשרוב: לכן אני חושב שאין הבדל בין הסמכות הזאת שרוצים שוב לתת עוד סמכויות לוועדות המקומיות לבין כל שאר הסמכויות שיש עד עכשיו

אסף אשרוב:  אם היא הייתה יכולה קודם ורוצים לתת לה עכשיו, אז רוצים לתת

אסף אשרוב:  אם המטרה של היושב-ראש, ושוב, אני הולך לתפיסה הכללית של מה שאמרת בהתחלה

אסף אשרוב:  המטרה היא לפשט פה

אסף אשרוב:  יכול להיות שבדיון של חוקים ארוכים, מצוין, אבל פה בחוק ההסדרים אם אנחנו רוצים לעזור למשבר הדיור, לפשט, כן, לא, לתת, לא לתת

אסף אשרוב:  אם לתת, לתת מדויק

אסף אשרוב:  לא שאני לא מסכים עם החמש שנים באופן עקרוני, אבל זה מחשבה שהיא אולי למתקדמים

אסף אשרוב:  פה אני חושב שצריך להיות מה לתת וכמה לתת

אסף אשרוב:  אם רוצים לצמצם את הסמכות של הוועדה המקומית, בשמחה

חיים ילין: אני מסכים עם אסף מאה אחוז

חיים ילין:  נתן, אני רוצה להזכיר לך שגם במועצה הארצית שאתה עומד בראשה קורים תהליכים דרמטיים

חיים ילין:  בשנה שעברה אושרה מדיניות צפיפות חדשה עם תיקון 4 לתמ"א 35, אז תוכניות שאושרו לפני שנתיים כבר לא רלוונטיות, לכן אני חושב שחבל להכניס את החמש שנים

נתן אלנתן: מצד שני זה יגרום למצב שבו אישרו תוכנית ולא יוציאו היתרי בנייה כי הוא יעשה עוד תוכנית ועוד תוכנית

חיים ילין: אם יש סיבה לזה, לא סתם

נתן אלנתן: יבוא יזם ויגיד, הנה עכשיו המצב של השוק לא כל כך טוב

נתן אלנתן:  בוא, אני עכשיו אנצל את הזמן, אני אגריל עוד פעם

חיים ילין: המועצה הארצית שינתה את המדיניות, העלתה את הצפיפות

חיים ילין:  זה סיבה להגיש תוכנית כי יש שינוי מדיניות במועצה הארצית

נתן אלנתן: אנחנו מדברים פה על המגרש הבודד

נתן אלנתן:  בוא לא נשכח, מדובר פה על מגרש בודד שאתה עושה תוכנית

נתן אלנתן:  אם השתנתה המדיניות אז תבוא הוועדה המקומית, תקדם תוכנית על כל העיר, על שכונה ותגיד, המדיניות השתנתה, בוא נשנה את הצפיפות ונקבע אותה שהיא לא 90 מטר ליחידת דיור, נקבע אותה ל-70 מטר ליחידת דיור, אז יעשו את זה ברמת העיר או ברמת השכונה ולא יעשו את זה ברמת המגרש הבודד

אסף אשרוב: אני מאמין שהשלטון המקומי יכול וצריך ויודע מה הוא צריך, ואם תוכנית מוגשת, אם היא לא מומשה צריך לתקן אותה

יגאל גואטה: אתה צריך לתת זמן סביר למימוש

אסף אשרוב: לא, אני לא חושב שצריך לתת זמן למימוש

אסף אשרוב:  אני חושב שהשוק והחיים קובעים בסוף

אסף אשרוב:  כל הזמנים למימוש נכשלו לאורך השנים

ענבל גבריאלי: אני רוצה להתייחס בבקשה לנושא הזה, אם אפשר שתי הערות

יעקב אשר: כן

ענבל גבריאלי: נכון שלפעמים צריך לתקן או לשנות תוכנית כי היזם בא עם ראייה מסוימת והוא יכול להיטיב ואז בעצם יותר מהר נממש את התוכנית, אבל אם זה בעניין של תוספת זכויות, וזה גם קשור להערות שהיו פה קודם, הזכויות למה? המטרים המרובעים האלה, הרי בסוף יתווספו יחידות דיור

ענבל גבריאלי:       יזמים באים ומשנים תוכניות במסגרת הסמכות המקומית, זאת אומרת הם יכולים להוסיף יחידות דיור אבל הם לא יוסיפו מטרים מרובעים כי עוד אין את הסמכות הזאת

ענבל גבריאלי:  עכשיו יוסיפו גם וגם, אז מה עם צורכי ציבור ואיך נדע לעצור את זה? הראשון שיבוא ויבקש, יקבל את זה? אז השלישי והרביעי, הוועדה תגיד, אנחנו לא יכולים בגלל שכבר אין לנו את הקרקע או לא נספיק לממש את צורכי הציבור? אני לא אומרת שזה בעיה מבחינה עקרונית תכנונית

ענבל גבריאלי:  בוודאי שאפשר להגיע לאיזון ולראות מה מבחינה תכנונית נכון

ענבל גבריאלי:  אני כן רוצה להעיר שבתוכניות של התחדשות עירונית זה בעייתי

ענבל גבריאלי:  תוכניות של התחדשות עירונית גם ככה כבר מגיעות לצפיפויות מאוד גבוהות, אז מה עוד אפשר להוסיף שם? בעניין של איכות התכנון שרצינו פה לדבר על זה קודם, זה כבר עלול להפחית באיכות התכנון

ענבל גבריאלי:  אני חושבת שצריך לסייג את ההתחדשות העירונית

ענבל גבריאלי:  אני מדברת בשמי כמהנדסת

משה סולומון: אני מבקשת להבהיר שהדברים שאמרה מהנדסת העיר - - -      

ענבל גבריאלי: את לא צריכה להבהיר את זה

ענבל גבריאלי:  אני הבהרתי את זה בעצמי

ענבל גבריאלי:  אני אומרת את זה כמהנדסת של עיר ש-80% - - -      

משה סולומון: היא מהנדסת עיריית לוד, לא הביעה כרגע את עמדת השלטון המקומי

משה סולומון:  זה לגיטימי לגמרי, רק חשוב להבהיר את הנקודה

יעקב אשר: אני אשמח שאתם תבהירו את עמדתכם

ענבל גבריאלי: עכשיו לא הבהרתי עמדה

ענבל גבריאלי:  בעיקר שאלתי שאלה

ענבל גבריאלי:  שאלתי האם זה גם חל על תוכניות התחדשות עירונית ששם הצפיפויות מאוד גבוהות, לפעמים כבר עלולות להפר את איכות התכנון, בטח ובטח בערים שהן פריפריה

ענבל גבריאלי:  סליחה, זה לא פורום ה-15

ענבל גבריאלי:  באמת אמרתי את עמדתי המקצועית מתוך היכרותי עם התכנון

יעקב אשר: אוקיי

משה סולומון: אני ממרכז השלטון המקומי

משה סולומון:  אחד הדברים שאמרה מהנדסת העיר לוד באשר לצרכים התכנוניים לצורכי ציבור ובאשר לעוגנים מסחריים, אנחנו באמת העברנו התייחסות מסודרת, הערה מסודרת לנציגי הממשלה בעבר

משה סולומון:  אנחנו סבורים שהתייחסות של 10% שזה גם צורכי ציבור וגם צרכים מסחריים ותוספת של שטחים לטובת מגורים זה לא מספיק

יעקב אשר: אני לא מדבר עכשיו על ה-1,200 מטר

משה סולומון: זה בהתייחס לדברים שאמרה מהנדסת עיריית לוד, שחששה שכאשר מייצרים העצמה של יחידות דיור וזכויות בנייה, אין מספיק התייחסות לצורכי ציבור ולעוגנים כלכליים אחרים שהם רלוונטיים, שכל הדברים האלה ממוצים בפסקת משנה (א) ב-10% בלבד גם וגם

משה סולומון:  אנחנו סברנו שזה מעט מידי

משה סולומון:  זה לא נכון לעשות את זה לא רק בהתחדשות עירונית אלא באופן כללי

משה סולומון:  זה מה שכן חשוב לומר

משה סולומון:      בשאלה האם הוועדה המקומית צריכה להיות סמכות לדון בתוכניות מהסוג הזה, לדעתנו חד משמעית כן

משה סולומון:  בשאלה של אחת לחמש שנים, כן או לא, אנחנו סבורים שזה פתרון שיכול להיות מאוזן

משה סולומון:  אנחנו שמענו את זה לראשונה כאן

משה סולומון:  זה עלה רק עכשיו

יעקב אשר: אחת לחמש שנים זה קדימה או אחורה?     

נתן אלנתן: אתה תוכל להוסיף בתנאי שעברו לפחות חמש שנים מאישור התוכנית הקודמת

יעקב אשר: גם לעכשיו וגם להבא

אסף אשרוב: חשוב להדגיש, לפי סעיף זה, כי סעיף אחר אפשר, ועדה מחוזית אפשר

תומר רוזנר: לא

תומר רוזנר:  ברגע שזה סמכות ועדה מקומית אז כבר אין סמכות לוועדה המחוזית

אסף אשרוב: אבל יכול להיות שוועדה מחוזית אחר כך עשתה על המגרש הזה שינוי ויש עוד שכבה שחלה פה, ואז איזה תוכנית חלה, זו או אחרת? כי עברו כמה שנים

אסף אשרוב:  אנחנו מדברים על רצף של 20 שנה, לא רצף של שנתיים

קריאה: חמש שנים מהתוכנית האחרונה, לא משנה מאיפה היא הגיעה

אסף אשרוב: זאת אומרת הסעיף הזה יוכל לפעול רק אם התוכנית לא מומשה חמש שנים? אז אנשים יעמדו בקרקע ויחכו חמש שנים כדי לנצל את הסעיף הזה?      

נתן אלנתן: זה גם על תוספת

יעקב אשר: לא, גם אם היא מומשה

יעקב אשר:  אני יותר פוחד מהמומשה מאשר מהסלמי, לא מהלא מומשה

נתן אלנתן: רוצים להוסיף עוד קומה אחת נוספת, אז מה? אז אם עברו חמש שנים מאישור התוכנית, אפשר

נתן אלנתן:  אם לא עברו חמש שנים, לא

אסף אשרוב: מגיעים לוועדה מקומית, דנים

אסף אשרוב:  יש דיון ציבורי

אסף אשרוב:  אם יש צורך עירוני והעירייה, העיר רואה את זה, הוועדה רואה בזה נכון לשנות, לא משנה אם עבר חמש שנים, שנתיים, כי השוק יכול להשתנות פתאום

אסף אשרוב:  אני רק אומר, לא כי אני רוצה שיבנו

אסף אשרוב:  אני רק אומר שיש שינויים שקורים

אסף אשרוב:  רצו לשנות למגורים, עכשיו רוצים לשנות למסחרי ואחר כך רוצים לשנות לייעוד אחר שהוא ציבורי לצורך העניין

יעקב אשר: כן, אבל אתה עכשיו פותח להתמסחרות אין-סופית

אסף אשרוב: אבל זו המציאות שלנו

אסף אשרוב:  זו המציאות בכל מקרה

יעקב אשר: מה אנחנו אומרים על הנקודה הזאת? אנחנו הולכים על החמש שנים או לא הולכים על חמש שנים?      

תומר רוזנר: אני חושב שהשאלה הזאת כרוכה בכל שאר הבעיות שיש בסעיף הזה, שאנחנו עוד לא התחלנו אפילו להציג את העיקריות שבהן

בנימין ארדיטי: אני חושב שתומר צודק

בנימין ארדיטי:  קודם כל כדאי לשמוע את כל השאלות ולחשוב כמקשה אחת

יעקב אשר: כן, ברור

יעקב אשר:  אני רק רוצה לראות כיוון, אם לבזבז משאבי מחשבה בכיוון או שיש לנו בעיה בהתחלה? לדעתי צריך להיות איזשהו מדרג

יעקב אשר:  זה לא צריך להיות 1,200 מטר

יעקב אשר:  במיוחד בערים גדולות יותר שכל מגרש הוא יותר משמעותי, אז אולי צריך לעשות את זה לפי אחוזים או משהו מהסוג הזה ולתת לזה הרבה יותר עוצמות

יעקב אשר:  הדבר הזה מחליף תב"ע נקודתית והופך אותה ליותר קלילה וחכמה, זאת אומרת מוגבלת אבל לא למשהו שאפשר לשחק איתו כל פעם

בנימין ארדיטי: לפני שתומר ימשיך לפרט אני רק אגיד משפט אחד לגבי החמש שנים

בנימין ארדיטי:  קודם כל יש הוראות מאוד דומות בחוק

בנימין ארדיטי:  אנחנו כמובן בקשר עם החברים מהאוצר

בנימין ארדיטי:  יש הוראות מאוד דומות שעוסקות בשאלות מאוד דומות וכדאי לפחות שהמחוקק ידע מה ההסדרים שכתובים בחוק

בנימין ארדיטי:  יש הסדר אחד שאומר שתוכנית שטרם חלפו חמש שנים מיום אישור תוכנית בוועדה המחוזית, לא מוקנית הסמכות לוועדה המקומית

בנימין ארדיטי:  יש מספר פסקאות כאלה

בנימין ארדיטי:  זה עניין אחד

בנימין ארדיטי:  אם התוכנית התקפה היא תוכנית טרייה יחסית, אין סמכות

בנימין ארדיטי:       יש הוראה נפרדת שמדברת על כפל מבצעים מכוח אותה פסקה

בנימין ארדיטי:  בדרך כלל החוק פוטר את זה בצורה שהוא אומר, ב-X אחוזים מתוכנית שאישרה הוועדה המחוזית, ואז זה די ברור שאין כפל מבצעים מכוח אותה פסקה כי מתייחסים לתוכנית שאישרה הוועדה המחוזית

בנימין ארדיטי:  הניסוח כרגע מעורר את השאלה של כפל מבצעים מכוח אותה פסקה ומכוח פסקאות אחרות ומכוח תוכניות מאושרות

בנימין ארדיטי:  כל השאלות, אני מניח שהיועץ המשפטי של הוועדה יפרט

משה סולומון: רק אם אפשר לשנות מכפל מבצעים לכפל ביזור, אנחנו נשמח

יעקב אשר: אתה אומר שיש תרופות לזה היום בחקיקה

בנימין ארדיטי: בחוק יש תרופות לכל השאלות

יעקב אשר: השאלה אם כל התרופות האלה בסוף לא יהרגו לי את הקליינט?      

אסף אשרוב: אתם חושבים שהוועדות המקומיות לא יודעות, שוב, הם ילדים קטנים שצריך לשמור עליהם, של כפל מבצעים?     

תומר רוזנר: התשובה היא כן

אסף אשרוב: אז אם זה ככה לא צריך לתת לוועדות המקומיות, בטח ובטח לא לתת להם סמכות

אסף אשרוב:  אם זה ככה, אני חושב שהסעיף הזה לא טוב להם

יגאל גואטה: אסף, זה לא שחור-לבן

אסף אשרוב: אני עכשיו שומע משהו שהופתעתי לחלוטין

אסף אשרוב:  שאלתי שאלה קשה

יעקב אשר: יש דברים שבפני עיוור לא תיתן מכשול, אז עושים דברים שהם מראש

יעקב אשר:  אתה נותן לאנשים את הלחץ, יבואו הלחצים

יעקב אשר:  אני לא אומר שכל ראשי הרשויות וכל זה, אבל צריך להגיע לדבר הזה

אסף אשרוב: יש לי לחץ גם להגיע הביתה עכשיו אבל אני בכל זאת נשאר פה

אסף אשרוב:  יש המון לחצים שקורים אבל הוועדה המקומית היא גוף ציבורי

אסף אשרוב:  ברור שאנחנו לא תמימים

אסף אשרוב:  בכל מצב אנחנו לא תמימים

נתן אלנתן: אנחנו לא מדברים רק על תל אביב, כן?      

יעקב אשר: תקשיב, לפעמים איך שחוק מגיע, הוא גם נותן את המסר שלו

יעקב אשר:  כשחקיקה כזאת מגיעה ושמת את הגדרות הללו, אז כל אחד מבין מה המטרה שלה

יעקב אשר:  זה לא מטרה שתתחיל לעשות עכשיו משחקים אחד אחרי השני וכו'

יעקב אשר:  אני אומר עוד פעם, אל תפתח את הנושא הזה יותר מידי, בסדר? כי זה באמת דבר שלפעמים עומד מאחורי זה איזושהי בעיה

יעקב אשר:  אגב, לחצים לפעמים שהם הכי אנושיים שבעולם

יעקב אשר:  הם לא קשורים לכסף ולא קשורים לכלום

יעקב אשר:  אני כן רוצה שרשות מקומית שבאה וקיבלה את הכוח הזה מאיתנו תבוא ותדע שהיא יכולה להשתמש בו לפחות פעם אחת בחמש שנים ולא איזה משהו שאפשר לשחק איתו, ואז יעשו גם את האיזונים לראות שבאמת עשו את הדבר הנכון, מיצו את הפוטנציאל שצריך, בנו את זה בצורה נכונה

יעקב אשר:  אני הייתי אפילו הולך על העתיד, לא על חמש שנים, יותר מחמש שנים

נתן אלנתן: אם נחבר את זה למה שאמרת קודם, אז יכול להיות שלא היה צריך להבדיל בין ועדה רגילה לוועדה עצמאית

יעקב אשר: אני לא אוהב את זה בקטע של ועדה עצמאית או לא עצמאית

יעקב אשר:  אני כן אוהב את זה יותר בוועדה מקומית יותר גדולה, זאת אומרת שהיקף התוכניות הוא אחר, כי במקומות שבהם היקפי התוכניות הם נמוכים מאוד, ושוב, מדובר פה על דברים נקודתיים, פתאום 3,500 מטר, 4,000 מטר זה איזשהו משהו גרנדיוזי

יעקב אשר:  אני לא רוצה להתחיל לקפוץ עם זה

יעקב אשר:  במקום כמו תל אביב, ירושלים, מקומות כאלה, בלי קשר אם הן עצמאיות או לא עצמאיות, כי ירושלים לא נקראת עצמאית - - -      

נתן אלנתן: גם תל אביב היא לא עצמאית רגילה

נתן אלנתן:  יש לה תוכנית מתאר, אז זה לא חל עליה

נתן אלנתן:  כל התיקון הזה לא חל עליה

יעקב אשר: אוקיי, אבל אני אומר, בסופו של דבר אני כן רוצה שיהיה אפשרות לקחת מקום ולקחת בניין לתב"ע נקודתית ולעשות אותו הכי נכון שבעולם, ולא תגביל אותו ב-1,200 מטר

יעקב אשר:  זה מתאים אולי לשכונה באיזושהי עיירה קטנה

מתן יגל: רק שוב לגבי האחוזים, החשש שלנו בדבר הזה, שיכול להיות מגרשים מאוד גדולים ואז אתה מגיע גם למצב שזה הרבה מעבר תב"ע נקודתית מה שהיה - - -      

נתן אלנתן: אפשר לקבוע "ועד", לא יעבור את ה-5,000 מטר

תומר רוזנר: כמו שקבעו היום 20% ועד 500 מטר

נתן אלנתן: אם תיתן 1,200 מטר על מגרש קטנטן, זה לא רציני

תומר רוזנר: על מגרש של וילה של 100 מטר אתה יכול לתת 1,200, זה פתאום בניין חדש

נתן אלנתן: אפילו קח את תל אביב

נתן אלנתן:  מגרש בשכונת התקווה שהמגרשים שם הם 100 מטר

נתן אלנתן:  היום מותר לבנות שם 140 מטר למגרש

נתן אלנתן:  פתאום אתה נותן שם 1,200

יעקב אשר: אחוזים

נתן אלנתן: 140% בנייה

יעקב אשר: צריך למצוא פה איזושהי נוסחה

יעקב אשר:  אני הולך דווקא בראש לשחרר את הדבר הזה, לתת את האפשרות

יעקב אשר:  הרי מה קורה? תמיד התב"עות הנקודתיות האלה נופלות בין הכיסאות כי ועדה מחוזית לא מתייחסת אליהן

יגאל גואטה: לפי הנתונים שאנחנו רואים, ועדה מחוזית כן עוסקת בהן ומאשרת אותן בסוף

יעקב אשר: בסוף

יעקב אשר:  אתה יודע מה? פה גם אף אחד לא ילך איתם לכנוס על ה-18 חודש בגלל שזה לא שווה

יעקב אשר:  זה כלי שאני אומר עוד פעם, אם מהנדסי עיר או ראשי רשויות ינצלו את זה, בשביל זה יש פיקוח, בשביל זה יש משטרה

יעקב אשר:  חבר'ה, תעשו מה שצריך אבל אני אומר, זה כלי נכון שפותר בעיות במגרשים סבירים, נורמליים

יעקב אשר:  אני חושב שבאמת באחוזים זה יכול לפתור את הבעיה הזאת, ועד מספר מסוים

תומר רוזנר: כן, כמו שיש היום

יעקב אשר: אם יש עוד הערות - - -      

קריאה: כן, יש עוד הרבה

תומר רוזנר: נעבור להערה הבאה שהיא נושא שינוי הייעוד

תומר רוזנר:  שינוי יעוד זה מהפכה שלא הייתה כמוה בנושא של ועדות מקומיות

תומר רוזנר:  היום ועדות מקומיות מכל הסוגים אינן מוסמכות לשנות יעוד ואנחנו פה מאפשרים שינוי יעוד למעט של שטח חקלאי ושטח ציבורי

תומר רוזנר:  מתעורר פה חשש לא קטן שרשויות מקומיות או ועדות מקומיות ישתמשו בהסדר הזה כדי להתחמק משימושי נמב"י, מה שנקרא

תומר רוזנר:  קבעו להם שימוש למטמנה

תומר רוזנר:  זה מאוד לא מוצא חן בעיניהם והם ישנו את הייעוד

תומר רוזנר:  תשתיות לצורך העניין

אסף אשרוב: לפי מה שאני חושב ומבין בחוק, אי אפשר לשנות מציבורי, אבל הוא מתכוון לציבורי

תומר רוזנר: ממש לא

מתן יגל: הוא אומר, יש לו תעשייה כבדה, הוא לא ירצה אותה אז הוא ישים שם איזה בניינון

תומר רוזנר: כאשר יש צורך לאומי אפילו בדבר הזה

תומר רוזנר:  יכול להיות שתשתיות, יכול להיות לכל מיני מטרות כאלה

יעקב אשר: ברור שצריך לתקן את זה

יעקב אשר:  הלאה

תומר רוזנר: זה חשש אחד

תומר רוזנר:  חשש נוסף הוא של שימוש בנושא הזה של שינוי יעוד באופן שלא ברור - - -      

יעקב אשר: מה עם מגורים לעסקים או מגורים למסחר?     

נתן אלנתן: מדובר רק למגורים

תומר רוזנר: רק למגורים ולשימושים הנלווים שאנחנו לא יודעים מה הם כרגע

תומר רוזנר:  אני רוצה להדגיש, כשדנו בחלופת שקד בכינוייה העממי, חלופה לחיזוק, היה ויכוח גדול בוועדה ואדוני זוכר אותו, האם שימושים נלווים בבנייה חדשה, כמוהם כשימושים נלווים בתוספת לבנייה קיימת

תומר רוזנר:  למשל שם בתוספת לבנייה קיימת הוגבלו השימושים הנלווים רק לתוספת של מעון או גן ילדים

תומר רוזנר:  לעומת זאת בבניינים חדשים התאפשרו שימושים נלווים רחבים יותר ולא מסחריים, אגב, אם אני זוכר נכון

יעקב אשר: אתה מדבר על ציבוריים

רעות בינג: כן, כן, לצורכי ציבור

תומר רוזנר: כאן מדובר על שימושים נלווים, שיכול להיות שזה גם מדובר במסחרי

יעקב אשר: אם זה לציבורי אין לי שום בעיה בזה

תומר רוזנר: השאלה למה? ציבורי יכול להיות גם תחנה למשתמשים בסמים, יכול להיות גם כל מיני דברים כאלה או אחרים

נתן אלנתן: אף עירייה לא תיתן לעשות דבר כזה

תומר רוזנר: היא צריכה למצוא לזה מקום

נתן אלנתן: לא בתוך בניין מגורים

יעקב אשר: תתחם את זה עם תיחומים מסוימים כמו שתיחמנו כבר - - -      

נתן אלנתן: לא, זו לא הבעיה

נתן אלנתן:  בדרך כלל הבעיה של הרשויות, יש להן מגרש חום והיא רוצה לעשות שימושים בעייתיים שהדיירים לא רוצים, אבל בתוך בניין מגורים עצמו - - -     

תומר רוזנר: היא אומרת לקבלן, אתה רוצה תוספת בנייה, בבקשה, תשים לי שם את מה שאני רוצה

רעות בינג: יכול להיות שנכון להתחבר כאן לאבחנה שנעשתה, בין בנייה קיימת לבנייה - - -      

תומר רוזנר: לכן אני אומר, זה נושא שגם לא בא לידי ביטוי בהצעה

תומר רוזנר:       עצם היחס לחלופת שקד הוא פה מעורר שאלה

תומר רוזנר:  התפיסה הייתה כשנחקקה חלופת שקד וזה לא היה מזמן כפי שכולם יודעים, פחות מחמש שנים, כשיש עדיפות לתכנון מרחבי מתחמי ורק במקרים שאין ברירה, עושים תכנון נקודתי

תומר רוזנר:  כאן בעצם מאפשרים עקיפה של התפיסה הזאת, שעדיף תכנון מתחמי איפה שאפשר לעשות תכנון מתחמי

תומר רוזנר:  קודם כל עושים תכנון מתחמי ורק אחר כך אם אין ברירה עושים תכנון נקודתי

יעקב אשר: אז עוד פעם אתה רוצה עכשיו תהליך שמי יודיע שאי אפשר לעשות מתחמי?     

תומר רוזנר: זה הוועדה המקומית צריכה להחליט

יעקב אשר: אז אנחנו צריכים להנחות את הוועדה המחוזית

תומר רוזנר: נכון, כמו שעשו בחלופת שקד

יגאל גואטה: כמו הסעיף המנחה שקיים בחלופת שקד

תומר רוזנר: נכון

יעקב אשר: כמנחה אבל לא כמו הסעיף הקודם של ללכת לעשות פרה רולינג, לחזור, לנסוע עם האוטובוס ועוד שלושת רבעי שנה להיפגש עם התוכנית החדשה

תומר רוזנר: כפי שאתם זוכרים בוודאי, אחד האינטרסים של חלופת שקד הוא קידום ההתחדשות העירונית בראיה מרחבית ושימוש במדרג הבא, תכנון מתחמי כעדיפות עליונה

תומר רוזנר:  שוב, זה הנחיה לוועדה המקומית

תומר רוזנר:  הריסה ובנייה מחדש כעדיפה על פני הוספת תוספת בנייה, ורק במקרה שאין ממש ברירה אז מאפשרים את תוספת הבנייה

תומר רוזנר:  המדרג הזה בעצם לא קיים כאן

יעקב אשר: זה יהיה נכון לעשות את זה גם לתוספת הבנייה הקיימת? האינסטיב בסוף, זה מה קרה במקומות שבתמ"א 38 לא הלכו רק על - - -      

יגאל גואטה: אני אתייחס לזה

יגאל גואטה:  נראה לי חשוב לשמוע גם את הקול של היזמים פה, כי בסוף הם נמצאים שם בקצה

יגאל גואטה:  ברור שגם מבחינה כלכלית וגם מבחינה תכנונית עדיף ללכת לתכנון יותר נרחב

יגאל גואטה:  לצורך העניין אם עושים עכשיו התחדשות עירונית, התחדשות במסלול של חלופת שקד היא מעצימה את הזכויות, היא רואה את הדברים בצורה יותר רחבה

יגאל גואטה:  יש מקרים, ואנחנו רואים את זה בפועל, יש הרבה תוכניות שהן קטנות והן תוספות קטנות כי כנראה אין את היכולת להגיע לאותו מנגנון של חלופת שקד

יגאל גואטה:  במקרה כזה אנחנו כן רוצים לאפשר את זה לוועדה המקומית

יגאל גואטה:  בסוף הכסף משחק פה

יגאל גואטה:  כשיש תמריץ כלכלי ויכולת - - -     

יעקב אשר: כן, אבל אתה מלביש מספרים גדולים על תוספות קטנות, ותוספת קטנות על מספרים גדולים

תומר רוזנר: בדיוק

יעקב אשר: ולכן זאת הבעיה

יעקב אשר:  אני הייתי עושה פה שני מדרגים

תומר רוזנר: זה עדיין לא פותר את הבעיה של היחס לחלופת שקד

רעות בינג: בעצם יש כאן שני מסלולים מקבלים שאחד מהם, לכאורה יש לו איזושהי עדיפות, שזה המסלול הזה כי הוא הרבה יותר פשוט ופחות הגבלות, פחות גם מהודק בינתיים

רעות בינג:  זה בעצם הקושי

רעות בינג:  יש כאן חקיקה שעברה לפני שנה - - -     

יגאל גואטה: אנחנו מסכימים שדרך המלך זה חלופת שקד, אבל יש מקרים שבהם זה לא מתאפשר מסיבות כאלה ואחרות

יגאל גואטה:  אנחנו לא רוצים שהתוכנית שאנחנו מדברים עליה בסוף תגיע למחוזית והמחוזית תאשר אותה - - -      

תומר רוזנר: אנחנו מסכימים

תומר רוזנר:  כל הדברים האלה זה תורה שבעל פה

תומר רוזנר:  אין לה שום ביטוי - - -      

אסף אשרוב: אני רוצה להוסיף עוד משהו

אסף אשרוב:  כל הנושא של השינוי יעוד הוא באמת חדש מאוד

אסף אשרוב:  שינוי יעוד כללי שכולל בתוכו את השימושים כמובן

אסף אשרוב:  אני חושב שכבר כמה עשורים יש הליך מאוד ברור של תוכניות, ומינהל תכנון יודע לספר את המספרים הרבה יותר טוב ממני, בכמה עודף של משרדים ומסחר אנחנו נמצאים במדינת ישראל באופן כללי

אסף אשרוב:  אנחנו בעודף גדול מאוד

אסף אשרוב:  אני חושב שמשרד האוצר, אם אני מקשר את זה טיפה בפן היותר רחב, מקשר את זה להקל על הוועדות המקומיות טיפה לרדת מעודף המסחרי והמשרדים

תומר רוזנר: זה כבר הוא עשה בחוק ההסדרים הקודם

אסף אשרוב: ניסה

תומר רוזנר: ניסה לא בהצלחה מרובה, אני חייב לומר

אסף אשרוב: הם קונסיסטנטים

תומר רוזנר: והם מנסים עכשיו משהו אחר שגם לא בטוח - - - 

תומר רוזנר:       בכל מקרה אני אוסיף מספר הערות נוספות בקצרה

תומר רוזנר:  הנושא של באיזה רשויות בכלל זה יחול? אנחנו סבורים שבהחלט צריך להגביל את זה למגזר העירוני ולא למגזר הכפרי

תומר רוזנר:  תוספות כאלה במגזר הכפרי זה שינוי משמעותי ביותר באופי של המתחמים

מתן יגל: תומר, רק שאלה

מתן יגל:  כשאתה מתכוון למרחב כפרי זה מושבים, קיבוצים או גם ישובים קהילתיים?      

תומר רוזנר: לא, מה שאנחנו מגדירים רשות עירונית, זאת אומרת אם זה ישוב קהילתי שהוא מועצה מקומית

תומר רוזנר:  לפי ההגדרות שקיימות היום בחוק ומבחינות בין רשות עירונית לרשות שאינה רשות עירונית, שזה לא בהכרח קשור

יעקב אשר: זה צריך להיות יותר במקום שהוא בנוי לבנייה רוויה ולא לבנייה צמודת קרקע

יעקב אשר:  לצמודת קרקע יש את התרופות שלה אלה ואחרות

תומר רוזנר: נקודה נוספת זה החשש לפגיעה בשטחים פתוחים

תומר רוזנר:  יש פה אפשרות לשנות יעוד של שטחים פתוחים

תומר רוזנר:  דיברנו קודם על נמב"י אבל פה אנחנו מדברים על שטחים פתוחים שזה מאוד קל לרשות המקומית לוותר עליהם לצורך בנייה למגורים וזה מעורר חשש

יגאל גואטה: אני חושב שצורכי ציבור תופס את רוב - - -

יגאל גואטה:  יכול להיות שפספסנו דברים - - -     

תומר רוזנר: אני מדבר על שטח פתוח

יגאל גואטה: שטח פתוח בפני עצמו

תומר רוזנר: שטח פתוח, כן

יגאל גואטה: מקבלים

יעקב אשר: שצ"פ?     

תומר רוזנר: שטחים פתוחים

תומר רוזנר:  יכול להיות יער לצורך העניין

יגאל גואטה: יער נכנס בצורכי ציבור

תומר רוזנר: מה פתאום

יגאל גואטה: בסדר, נבדוק את זה

תומר רוזנר: אני חושב שאלה ההערות העיקריות

תומר רוזנר:  יש לנו עוד הערות אבל אני חושב בלי שאנחנו נותנים תשובה לשאלות העקרוניות שהעלינו עד עכשיו - - -      

יעקב אשר: אני מציע כבר להתחיל להתכנס לפתרונות ונוסחה שתבוא לדיון כמובן בנוסח של ועדה, כי אני לא מקריא עכשיו את הנוסח

יעקב אשר:  זה פשוט לא בר הקראה, נקראה לזה ככה

יגאל גואטה: זה קצת מעליב

יגאל גואטה:  לא, לא, הכול בסדר

יעקב אשר: אתה יודע מה? מי שנעלב, כנראה שהוא צריך להיעלב בעניין

יעקב אשר:  זה לא 1,200

יעקב אשר:  צריך ללכת פה על מדרג כמו שדיברנו, או באחוזים אבל להגדיל את הדבר הזה, משום שכל רשות בעוצמות שלה תדע לתת את הפתרונות לזה שלה

יעקב אשר:  הסמכות הזאת תהיה גם למוסדות ציבור, לשטחים חומים?      

תומר רוזנר: לשנות שטחים חומים למגורים, אתה מתכוון?     

יעקב אשר: לא

יגאל גואטה: יש תוספת של שימושים נלווים, אבל שינוי מצורך ציבור, לא

חיים ילין: מה זה שימושים נלווים? זה ציבורי או לא?     

תומר רוזנר: לא נתנו מענה עדיין

יעקב אשר: חברים, אני מתכוון למשהו אחר

יעקב אשר:  אני מתכוון לתוספת זכויות לציבורי

תומר רוזנר: הם לא מציעים את זה

יגאל גואטה: רק שימושים נלווים

נתן אלנתן: אתה מדבר על מגרש חום שרוצים - - - ? זה כבר יש היום הסמכות

נתן אלנתן:  אם אני רוצה להגדיל מגרש חום - - -      

תומר רוזנר: לא על חשבון שימוש ציבורי אחר

נתן אלנתן: הגדלת זכויות בנייה באחוזים

תומר רוזנר: כרגע אני חושב שאין את זה

קריאה: ועדות מוסמכות

יעקב אשר: רק ועדה מוסמכת יש

תומר רוזנר: אני חושב שזה נכון לתת את זה לכל ועדה מקומית

יעקב אשר: זה מה שאני אומר

נתן אלנתן: אפילו לתל אביב לא נתנו את זה בזמנו

נתן אלנתן:  הוועדה המקומית משכה את זה אליה ואמרה, זה לא בסמכותכם

תומר רוזנר: בסדר, כי זה החוק היה

יעקב אשר: אתה יודע למה

יעקב אשר:  תיקח למשל איזשהו מקום שבו היה לך שתיים, שלוש נקודות, תב"עות נקודתיות כאלה

קריאה: צריך להוסיף קומה לבית ספר

יעקב אשר: אז צריך להוסיף קומה לבית ספר או קומה לזה

יעקב אשר:  זה ניהול מוגבל

יעקב אשר:  לא נתת לרשות להשתגע ולהשתולל

יעקב אשר:  הפוך

יעקב אשר:  במוסדות ציבור, שהם יתנו, שיעשו

יעקב אשר:  למה לא?      

נתן אלנתן: אני רק אספר לך כקוריוז שהבריטים לדוגמה קבעו מגרשים ציבוריים - - - שהייתה בבעלות המדינה

נתן אלנתן:  הם לא הגבילו אותם בכלל בזכויות בנייה

נתן אלנתן:  הם קבעו שהריבון יכול להחליט מה שהוא רוצה וכמה שהוא רוצה

שלום זינגר: נתן, זה לא רק האנגלים, זה גם בתוכניות ישנות

שלום זינגר:  נמל אילת הוקם כולו מכוח הוראת תוכנית, נמל כהגדרתו

נתן אלנתן: אפילו בתל אביב עוד יש תוכניות מנדטוריות מעולות שאפשר רק לקנא בהן

תומר רוזנר: הכפיפות של המדינה לחוק התכנון והבנייה זה אחד ההישגים הגדולים של חוק התכנון והבנייה מ-1965

תומר רוזנר:  אני מקווה שאנחנו לא רוצים לחזור למצב שבו המדינה - - -          

יעקב אשר: אני גם הייתי מציע לכם, לשיקול דעתם, כך אני חושב שצריך להיות, כחלק מחוק ההסדרים שעוד לא הגענו לחלק ממנו, להכניס פה גם קבלת אישור או משהו משר הפנים או משרד הפנים או לא יודע איך ומה

יעקב אשר:  אני אגיד לך למה אני מתכוון

יעקב אשר:  בסוף אנחנו רוצים להאיץ בנייה, נכון? אנחנו נותנים לראש רשות פה אפשרות באמת לרוץ קדימה

יעקב אשר:  בינתיים יש לו תוכניות של המדינה או תוכניות שהוא אמור היה לקדם ולא מקדם אותן, ואת זה הוא רק מקדם כי זה יותר קל ונוח לו

יעקב אשר:  הייתי חושב על איזה משהו פה

יגאל גואטה: אני לא בטוח שהבנתי - - -      

יעקב אשר: אתה לא הבנת את הסיטואציה שאני נמצא

קריאה: הוא מעדיף לא להבין

יעקב אשר: מירה הבינה

משה סולומון: לגמרי

משה סולומון:  אנחנו מתנגדים

יעקב אשר: אני אומר את זה דוגרי על השולחן

יעקב אשר:  אני בעד עצמאות של השלטון המקומי בהמון דברים

יעקב אשר:  מצד שני אני גם בעד שלא ינצלו את זה לרעה

יעקב אשר:  יש הרבה פעמים רשויות, לא כולן, אפילו לא רובן, אבל חלקן שמכל מיני סיבות כאלה ואחרות

יעקב אשר:  לא באתי ואמרתי לא לתת, אבל חביבי, אתה מקדם, נותנים לך להיות עצמאי

יעקב אשר:  אתה יודע מה? אם זה היה תלוי בי גם הייתי יושב על האישורים האלה של העצמאות, כן או לא, כי אם אתה לא מקדם, אמור להיות אצלך 30,000 יחידות דיור ויש לך זמן ואתה לא רוצה לרוץ איתן כי ככה או ככה או ככה, אז ככה

שלום זינגר: אגב, בהסמכות השיקול לגיטימי

יעקב אשר: ברור

שלום זינגר: לא, בחוק

שלום זינגר:  כמות היתרי הבנייה זה שיקול לגיטימי

שלום זינגר:  השאלה מה עושים זה

יעקב אשר: זה בא לידי שימוש, אדוני היועץ המשפטי?     

תומר רוזנר: זה נשקל בחוות הדעת של יו"ר - - -      

נתן אלנתן: לגבי הנושא הזה של השימוש הציבורי, אתה רוצה כמה לתת? בלי להגביל אותם, כמה שהם רוצים?     

יעקב אשר: זרקתי - - -      

נתן אלנתן: זה רעיון נכון אבל צריך גם לחשוב - - -      

תומר רוזנר: צריך לתת אחוזים

תומר רוזנר:  אתם צריכים להגיד מקצועית מה נכון לעשות

נתן אלנתן: ברמת העיקרון הדבר הנכון היה שהיום כל ועדה מקומית תקדם תוכנית על כל העיר שלה, כי התוכניות הן ישנות

תומר רוזנר: עזוב, שכונה התפתחה וצריך להוסיף קומה לבית ספר

נתן אלנתן: אני אומר, בתפיסה

יעקב אשר: תפיסה, אתה צודק, אז צריך לגנוז את כל זה

נתן אלנתן: לגבי שטחי ציבור

יעקב אשר: אני אומר, גם לא לגבי שטחי ציבור כדאי שיהיה לכל עיר תוכנית כוללנית

יעקב אשר:  רוב הרשויות לא יכולות לעשות את זה, לא בנויות לזה בהיקפים האלה

יעקב אשר:  תל אביב הצליחה בחלקים

יעקב אשר:  זה לא פשוט

יעקב אשר:  אתה יודע כמה כסף זה עולה? בסוף אתה גם עלול להתחרט, אתה יודע למה? כי בסוף משך הזמן מאז שהתחלת לתכנן והתחלת את המחשבה והגיע אחרי עשר שנים, פתאום מתברר לך שיש שינויים כאלה ואחרים

תומר רוזנר: זה בדיוק מה שקרה בתל אביב, אגב

יעקב אשר: אני רואה דווקא את הדבר הזה משהו של סתימת חורים, חורים תב"עים נקרא לזה ככה, וזה כן צריך להיות בסמכות ראש עיר

יעקב אשר:  הלאה

תומר רוזנר: יש לנו עוד הערות פרטניות ממש לנוסחים, אבל אני חושב שצריכים לתת מענה לשאלות העקרוניות האלה שהן שאלות כבדות משקל, ולכן אנחנו לא נעיר את ההערות הפרטניות הנקודתיות

יעקב אשר: לא כרגע

תומר רוזנר: אין טעם כרגע להעיר אותן כי אני מניח שהסעיף ישתנה באופן מהותי

יעקב אשר: אני רוצה לשאוף שתגיעו לאיזשהו נוסח לדיון מתקדם יותר, מה שנקרא

יעקב אשר:  עכשיו בוא נשמע רגע הערות אם יש

עמית שטאובר: אני סגן היועץ המשפטי במשרד האוצר

עמית שטאובר:  לגבי ההצעה של תומר להחרגה של שטח שאינו עירוני, התכלית של התיקון חקיקה היה להפחית את העומס על המחוזיות, רק צריך לוודא שמה שאנחנו מחריגים לא מחזיר את העומס בהיקפים

עמית שטאובר:  זה משהו שצריך לבדוק

עמית שטאובר:  יכול להיות שמתאים או לא מתאים זה באמת שאלה מקצועית, רק שלא ייווצר מצב שבו היקפים נרחבים מהפעילות של הוועדה המחוזית מתעסקים באותם מגזרים לא עירוניים

עמית שטאובר:  יכול להיות ששם צריך איזה דיוק אחר, אבל צריך לקבל את הנתונים לפני שמחליטים להחזיר את זה או להחריג

תומר רוזנר: הערה אחרונה לגבי החריג שפה נקבע, שההסדר הזה לא יחול על הסדרה של בנייה שנעשתה שלא כדין

תומר רוזנר:  הסמכות של הוועדה המקומית נגזרת ממצב עובדתי שלא ברור איך בכלל הוא ייבדק

תומר רוזנר:  לא בכל המקרים מן הסתם מוגשים כתבי אישום ויש פסקי דין

תומר רוזנר:  לפעמים אנחנו בשלב של כתב אישום, אז הבנייה נעשתה שלא כדין או שלא נעשתה שלא כדין

תומר רוזנר:  הנושא עדיין לא הוכרע בבית משפט למשל

תומר רוזנר:  איך הוועדה המקומית בכלל תבדוק אם התוכנית שמוגשת לה היא נועדה להסדרת בנייה שנעשתה שלא כדין או שלא נעשתה - - - 

יעקב אשר: כל חלקיק קטן שנעשה, נגיד נעשה איזה מרפסת אחת שלא כדין והיא כלולה בתוך התוכנית - - - , היא בקושי 3% מהתוכנית, אז היא כבר מכשירה?      

שלום זינגר: אין שום איסור להכשיר בנייה בלתי חוקית

שלום זינגר:  צריך לקחת את זה בחשבון

שלום זינגר:  ועדה מחוזית תוכל להכשיר את זה

שלום זינגר:  הוועדה המקומית לא

שלום זינגר:  מה ההיגיון בעניין?      

עמית שטאובר: אפשר לחשוב על כמה סיבות למה ועדה מחוזית יכולה לעשות דברים שוועדה מקומית לא יכולה לעשות, אבל אנחנו נגדיר את זה

עמית שטאובר:  נתייעץ עם הרשות לאכיפת - - -      

תומר רוזנר: מכל מקום אני רוצה לציין שבאותם מחוזות שבהם אנחנו ראינו את היחס שבו מדובר, ב-70% תוכניות של הוועדה המחוזית שעוסקות ב"תוכניות קטנות", אנחנו לא יודעים את המספר המדויק אבל אין מחלוקת שחלק גדול מאוד מאותן תוכניות הן התוכניות האלה של הסדרת בנייה שנעשתה שלא כדין בעבר

שלום זינגר: אני רוצה גם לומר לכם

שלום זינגר:  אם הסעיף הזה יהיה בחוק, של הסדרת בנייה בלתי חוקית, בממשלה העכשווית אני מתאר לעצמי שירצו להחיל את זה גם ביהודה ושומרון, אי אפשר יהיה לבנות בית אחד, אז קחו את זה בחשבון

שלום זינגר:  עברייני הבנייה בישראל מתחלקים לשניים

שלום זינגר:  חלק לא קטן מהם נמצאים בהתנחלויות ולכן הסיפור של אי אפשר להכשיר עבירות בנייה זה מכשלה

קריאה: בלי שום קשר ליהודה ושומרון אתה צודק

קריאה:  להסדיר עבירה בלתי חוקית בתב"ע זה לדעתי חטא על פשע, הדבר הכי גרוע שיכול להיות

שלום זינגר: אדוני, אני רוצה לומר לכם משהו

שלום זינגר:  מה שקורה ביהודה ושומרון זה לא רק שניבנה בלי היתר

שלום זינגר:  ניבנה על קרקע שלא שלך בלי תוכנית, בלי היתר

שלום זינגר:  אם היינו מחילים את זה הדין הישראלי על מה שקורה שם, לא היה לא חוק הסדרה ולא כלום, אז בואו תירגעו

רוסלאן עותמאן: אנחנו לא רצינו שהוועדות ינצלו את הסמכויות האלו ויתחילו להכשיר על ימין ועל שמאל עבירות בנייה, בטח ובטח עבירות בנייה חדשות

רוסלאן עותמאן:  זה לא משנה אם זה ביהודה ושומרון או בכל מקום אחר

יעקב אשר: אני מסכים, וכל הדברים האלה בחוקי תכנון ובנייה חלים גם, לכן צריך לדעת איך אתה כותב את זה

יעקב אשר:  מה שהעיר היועץ המשפטי ובצדק, בסוף אתה פוסל את האפשרות מלכתחילה שיהיה - - - 

יעקב אשר:  אחת הנקודות כדי לשמור על ההיגיון הזה גם כן, לכן דיברנו גם על אחוזי בנייה

יעקב אשר:  יכול להיות שגם צריך להיות אחוזי בנייה לפי מגרשים

יעקב אשר:  כמובן אחוזים הרי זה תמיד נגזר מהמגרש, אבל צריך לראות בבנייה רוויה או לא בבנייה רוויה, זאת אומרת עד כמה קומות כן ועד כמה קומות לא

יעקב אשר:  אני לא מוכן שיהיה תוספת של 1,000 מטר על וילה של 100 מטר

יעקב אשר:  כל הדברים הללו, צריכים לראות איך ליישר אותם

יעקב אשר:  בני, יהיה לכם פה הרבה עבודה אבל תעשו את זה ותתקדמו

יעקב אשר:  אני חושב שההערה של היועץ המשפטי הייתה בהחלט במקום בעניין הזה

משה כרמל: אני ממרכז השלטון האזורי

משה כרמל:  בעניין ההחרגה של המועצות האזוריות מהתוספת סמכות לוועדה המקומית, אני חושבת שאנחנו צריכים להבין שאנחנו בדיוק דנים בהאצלת סמכויות לוועדות המקומיות, ומה לעשות, גם מועצות אזוריות זה מועצות מוניציפאליות וגם בהן יש יישובים עם בנייה רוויה, וגם כאלה שהם לא בנייה רוויה

משה כרמל:  אם אנחנו מגדרים את התוספת לפי מה שהצעתם, אחוזים או כל דבר אחר, אז אין שום סיבה להחריג את הוועדות המקומיות במועצות האזוריות מהסמכות לתת תוספת של זכויות למגורים או לשימושים ציבוריים

משה כרמל:       יש לי עוד איזושהי הערה

משה כרמל:  אמר היועץ המשפטי שצריך לחשוב על שטחים פתוחים או שטחים חקלאיים

משה כרמל:  בזה אני דווקא מסכימה איתו

משה כרמל:  כמו שאמרת היושב-ראש, לתת פלסטר לתב"עות, צריך לראות שזה יהיה בתוך תוכנית בניין עיר בשטח בנוי

משה כרמל:  זה נכון

משה כרמל:  לא כדאי לצאת החוצה לשטחים שהם לא מבונים

משה כרמל:      שוב אני חוזרת על הבקשה שלי שלא תחריגו את המועצות האזוריות מתוך מתן סמכות

יעקב אשר: קודם כל תלוי איך ההסדר יהיה כולו

יעקב אשר:  דבר שני, אם אנחנו נוכל לבנות אותו בצורה כזאת שבו באמת יחול רק על מקומות עם בנייה רוויה, אז אם יש מקומות עם בנייה רוויה במועצות אזוריות, אין לי בעיה עם זה

יעקב אשר:  הפוך

יעקב אשר:  הרי מועצות אזוריות זה הפריסה הזאת של בנייה כפרית כזו או אחרת, שאני לא חושב שזה המדיניות היום שאנחנו רוצים להשתגע איתה

יעקב אשר:       שמעתי היום את ראש אגף תקציבים באוצר בוועדת כספים

יעקב אשר:  הוא אומר, אנחנו מכפילים את עצמנו, עם כזה קריצה לחרדים, זה אתם הסיבה, וכל מיני דברים כאלה, זאת אומרת שצריך לשמור על קרקע וצריך לנצל קרקע עד כמה שאפשר בצורה מושכלת, אז זה לא כל כך מתאים ביחד

משה כרמל: אני בכוונה משתמשת במקרה קונקרטי

משה כרמל:  מגרש בתוך יישוב קהילתי שהוא היום מגרש פתוח ועכשיו בשביל להוסיף בו כדי באמת לייעל את השימוש בקרקע ולהוסיף עוד יחידות דיור, להחליט שאפשר בסמכות מקומית להוסיף שם עוד ארבע יחידות דיור

משה כרמל:  למה לא?     

תומר רוזנר: זה בדיוק משנה את אופי היישוב

תומר רוזנר:  מיישוב של 500 משפחות הוא יהפוך ל-2,000

יעקב אשר: לא, לא, לא

יעקב אשר:  אני אגיד לך מה זה עושה

יעקב אשר:  זה לא בשרי ולא חלבי

יעקב אשר:  אם אנחנו רוצים ללכת על באמת בינוי מסיבי, פה זה גם משנה את האופי, אז לא 2,000

יעקב אשר:  גם 1,500 וגם לא נותן כלום בסוף למצוקת הדיור באופן כללי

יעקב אשר:  לא נותן הרבה, רק הורס את האופי

יעקב אשר:  שוב, יש מקומות שהאופי שלהם כרגע נשמר

יעקב אשר:  יחליטו לשנות אותו, יקבלו החלטה מדינית של בנייה רוויה

יעקב אשר:  אין אמצע

משה כרמל: אבל אמרתם שזה יהיה מידתי ומגודר

משה כרמל:  איך זה משנה אופי אם אתה מוסיף עוד ארבע יחידות דיור ליישוב שיש בו 1,000 יחידות דיור?     

יעקב אשר: אני לא אכנס איתך כרגע למספרים

משה כרמל: אבל לא להיות דווקני

משה כרמל:  זה נשמע לי דווקני

יעקב אשר: הרי מה ההבדל שאנחנו אומרים, ניתן לרשות או ניתן לרשות שתרוץ לוועדה המחוזית? דווקא פה כן יצטרכו על תוכנית כזאת לבוא לוועדה המחוזית ולהסביר למה צריך לשנות את זה

יעקב אשר:  כשאני מדבר על מקומות כאלה בתוך ערים, בתוך יישובים בנויים שיש לך בניינים של חמש, שש קומות מפוזרים ובניין אחד ריק וקרקע אחת לא מנוצלת או וילה שיושבת שם או דבר כזה, זאת אפשרות לעשות תיקון כדי להביא את זה למצב הקיים

יעקב אשר:  פה אני משתמש במשהו שהוא תיקון פלסטי כדי לעשות ניתוח לא פלסטי אלא ניתוח רב איברים, מה שנקרא

יעקב אשר:  אם הסברתי את עצמי טוב

משה סולומון: אם אפשר אדוני מבלי להתייחס לבקשה של מרכז השלטון האזורי, אני חלילה לא אכנס לבקשתה ולהחלטת הוועדה

משה סולומון:  אני כן הייתי מבקשת להבין למה בדיון הזה סבורים שהסמכת הוועדה המקומית לדון בתוכניות בהיקפים כאלה ואחרים היא משנה מהמגבלות של תמ"א 35 תיקון 4 למשל? או ממגבלות שקיימות בלאו הכי בתוכנית הכוללנית, או בתוכניות מחוזיות שיש בנושאים האלה

משה סולומון:  אנחנו עכשיו מדברים על סמכות עניינית

משה סולומון:  במקום ועדה מחוזית תדון ועדה מקומית

משה סולומון:  למה בכלל עולה השאלה הזו של פריצה של זכויות בנייה מעבר למה שהתמ"א מאפשרת או כל תוכנית רלוונטית אחרת, כל תוכנית שנמצאת במדרג ההיררכי הגבוה יותר? את זה לא כל כך הבנתי

תומר רוזנר: אנחנו לא חושבים שיש חשש כזה

משה סולומון: אני מעלה את זה בעקבות השאלה של נציגת מרכז השלטון האזורי

משה סולומון:  זה מה שאני מנסה להבין מלכתחילה כדי להבין את הדיון כאן

משה סולומון:  אם תמ"א 35 מלכתחילה לא מאפשר הרחבה במגזר הכפרי מעבר למגבלות שקבועות בו, אז למה יש חשש בנושא הזה להסמיך את הוועדות המקומיות במקום ועדות מחוזיות?     

תומר רוזנר: אני אתייחס

תומר רוזנר:  אני התייחסתי לדוגמה שהגברת כרמל נתנה לגבי הגדלת מספר יחידות הדיור, שזה באמת נושא שבאמת מוסדר ויוסדר כנראה באופן אפילו יותר מרחיב בתמ"א 35 מבחינת מכסת יחידות הדיור

תומר רוזנר:  זאת הדוגמה שניתנה, של הוספת יחידות דיור

תומר רוזנר:  אנחנו מדברים על מגוון רחב של אפשרויות שתמ"א 35 או תוכניות גבוהות במתחם לא נותנות להם מענה, אלא התוכנית המפורטת שחלה על היישוב היא נותנת את המענה וקובעת את אופי היישוב ואת אופי הבנייה וכו'

תומר רוזנר:  מתן הזכויות האלה עלול בהחלט במגזר הכפרי לגרום לשינוי מהותי במצב

משה כרמל: כן, אבל אנחנו מדברים על תוכניות נקודתיות שבמקום שיגיעו לוועדה המחוזית תהיינה בסמכות המקומית

תומר רוזנר: נקודתיות בכל אחד ממגרשי היישוב

יעקב אשר: יש אחד שיש לו נקודה אחת

יעקב אשר:  יש אחד שיש לו 1,000 נקודות חן כאלה

משה כרמל: אבל בדיוק על זה אמרתם שצריך לגדר את האירוע

משה כרמל:  ברור שלא תשימו שלושה מגדלי מגורים באמצע בני ברק בגובה של 20 מ"ר בסמכות מקומית, נכון? אז אותו דבר באופן מידתי באותו יישוב בלי לשנות את אופיו

תומר רוזנר: אני רק אבהיר שוב

תומר רוזנר:  ההערה שאני התייחסתי אליה היא הערה שהתייחסה לסעיף במתכונתו הנוכחית

תומר רוזנר:  יתכן מאוד שלא יהיה מקום להערה הזאת אם יבוא נוסח אחר שמגדר ונותן - - -      

יעקב אשר: שהוא מצליח לגדר את זה בפנים ושומר עדיין - - -      

תומר רוזנר: אין התנגדות עקרונית לזה

יעקב אשר: אמרתי לך, אין לי שום דבר נגד מועצות אזוריות אבל יש דברים שהם באו לצורך מסוים

משה כרמל: כשאומרים אין לי שום דבר נגד, זה לא נשמע טוב

יעקב אשר: את יודעת מה, יש לי דבר נגד ועכשיו בואי - - -

יעקב אשר:  אני מגיע כל כך ענייני לדברים הללו

משה כרמל: לא, לא, זה השעה, סליחה

תומר רוזנר: יש עוד הערות לסעיף הזה או שאפשר לעבור?      

יעקב אשר: יש עוד הערות לסעיף הזה, לפסקה הראשונה?     

משה סולומון: רק הערה אחת קטנה

משה סולומון:  את אותו הדבר בשכפול אני מניחה לסיפור של ה-5,000

משה סולומון:  מה לנו 1,200 מ"ר, נכון?     

תומר רוזנר: ברור

רעות בינג: יהיו התאמות

משה סולומון: יפה, אז אנחנו תלמידים שקדנים, נאזין

אורנה אנג'ל: אני מבקשת להגיד משהו

יעקב אשר: כן, בבקשה

אורנה אנג'ל: תיראו, זה לא הוראת שעה, זה חוק עכשיו, נכון? אתם מחוקקים פה חוק שאנחנו אחר כך צריכים לתכנן לפיו

אורנה אנג'ל:  אם אתם לא מאמינים לוועדות המקומיות, אל תחוקקו את החוק

אורנה אנג'ל:  אי אפשר שלפי הדאגה שלכם יחוקקו חוק

אורנה אנג'ל:  תחוקקו חוק שאם מישהו מנצל את זה לרעה, העונש שלו יהיה איום ונורא, אבל אי אפשר את חוסר האמון הזה

אורנה אנג'ל:  בכל תחום בחיים שלנו אתם פה בבית הזה יושבים ומסבכים סיבוכים בגלל חוסר אמון

יעקב אשר: זה לא יפה שאת לוקחת לי את הנאום שאני תמיד מתריס כלפי אנשי המקצוע שתמיד חושבים את כולם כגנבים

אורנה אנג'ל: אני שמחה שכיוונתי לדעת גדולים, אבל תמיד תגיד לי אם אתה בהמראה או בנחיתה

יעקב אשר: אבל לקחת צפונה כי אני כן חושב שצריך לגדור דברים, לא לסבך אותם

יעקב אשר:  לגדור ובצורה פשוטה, אז אם באנו ואמרנו במקום מטרים זה יהיה אחוזים, זה נקרא גידור חכם ולא מסרבל, אוקיי? לא מסרבל

אורנה אנג'ל: אנחנו נצטרך להגיד לך את זה בסוף

אורנה אנג'ל:  אנחנו צריכים לתכנן לפי זה

יעקב אשר: נו, מה הבעיה? את רוצה להחליט ושאני רק אצביע, אז תביאי לי הצעה

אורנה אנג'ל: לא

יעקב אשר: אני אבקש ממך, תני לי הצעה שלך לעניין הזה, בסדר?      

אורנה אנג'ל: כן

יעקב אשר: סתם בשביל הספורט

אורנה אנג'ל: תקבל בשביל הספורט

יעקב אשר: אבל חינם

אורנה אנג'ל: זה בחינם

אורנה אנג'ל:  אני יוצאת מגדרי, תקבלו את זה בחינם

שלום זינגר: עכשיו זה שוחד

יעקב אשר: הכול בסדר

אורנה אנג'ל: עכשיו אני מבקשת להגיד עוד משהו

אורנה אנג'ל:  אתם דיברתם בשולחן הנכבדים ואמרתם, תל אביב היא ועדה מיוחדת

אורנה אנג'ל:  האם פעם יצא לכם להבין למה בתל אביב הדברים עובדים ככה? בתל אביב הדברים עובדים ככה כי זאת העיר שבאגף תכנון עיר שלה יש 60 אדריכלים, אם לא יותר, פי לא יודעת כמה מאשר כל ועדה אחרת, והם גם מקבלים - - -      

יעקב אשר: לכן אמרתי מקודם, כל נושא העצמאיות ולא העצמאיות, לדעתי יש פה את אחד העוולות הגדולות כי זה לא מגיע רק מעצמאות ומיושרה ולא מיושרה, אלא מגיע מעצמאות כלכלית שמה לעשות, בדימונה אין לו ים, מה שיש לתל אביב

אורנה אנג'ל: מה זה דימונה? דימונה זה מקום שברכבת אפשר להגיע אליו בשעה

אורנה אנג'ל:  אנשים בארצות הברית נוסעים שעה וחצי לעבודה

אורנה אנג'ל:  תתכנן טוב, אנשים ירצו לגור בדימונה ולנסוע ברכבת אחר כך שעה לתל אביב

נתן אלנתן: אדוני היושב-ראש, אם כבר מדברים על תל אביב, יש לי רגישות מאוד גדולה לתל אביב כמו שאתה יודע

יעקב אשר: תצא מזה

נתן אלנתן: אני רק רוצה לומר לך שגם ים וגם כל הדברים האלו לא יעזרו לך אם אין לך ניהול כמו שצריך

אורנה אנג'ל: נכון

שלום זינגר: תסתכל על בת ים, אדוני היושב-ראש

יעקב אשר: תסתכל דווקא על בת ים

יעקב אשר:  הם גם עשו שני דברים

יעקב אשר:  הם גם שינו ניהול וגם קיבלו עזרה מהמדינה בקטע של להכין את התוכניות, לקדם אותן

שלום זינגר: נכון לגמרי

יעקב אשר:  אתה יודע מה? זה שעשה את תוכנית המתאר בבני ברק, אלקיים, הוא משם, והרבה דברים עשינו ביחד והרבה דברים הייתי בשיתוף פעולה וחשיבה ואני נתתי להם הרצאות לחבר'ה - - - כשהייתי ראש עיר

שלום זינגר: זה רק מוכיח שההבדל הוא בניהול

יעקב אשר: זה בדיוק ההוכחה

יעקב אשר:  קח ראש עיר כמו בדימונה, ראש עיר שחי את העיר שלו מבוקר עד ערב, עובד באמת בצורה יוצאת מן הכלל

יעקב אשר:  אם יהיה לו אפשרות להביא עוד ארבעה, חמישה, שישה אדריכלים הוא מעיף לך יופי של תוכניות, פי אלף יותר טוב מאשר ועדה מחוזית דרום, בלי לפגוע בהם

אורנה אנג'ל: תדאגו שיהיה להם אפשרות

יעקב אשר: אבל זה מה שאני אומר

יעקב אשר:  אני מתחילת הדיון מבהיר לכם את הנקודה הזאת

יעקב אשר:  נופלים פה רשויות סתם

יעקב אשר:  רשות, אתה יודע איך הופכת להיות עצמאית? לא רק הסכם הבראה

יעקב אשר:  אני הצבעתי בזמנו, בני ברק הייתה הראשונה שבאתי ואמרתי להם, הבראה, הבנתי, הבראה זה כמו ניתוח

יעקב אשר:  ניתחת, החולה יצא

יעקב אשר:  עכשיו צריך שיקום

יעקב אשר:  צריך לתת לו להתחיל ללכת לבד, וגם בתכנון, לכן אני אומר, חסר לי פה את תומר או מישהו ממשרד הפנים או אפילו המנכ"ל כי זה צריך להיות ה-א'-ב' שלהם, לא רק של מינהל התכנון

יעקב אשר:  מינהל התכנון מסתכל על זה בעיניים התכנוניות

יעקב אשר:  אני מסתכל על זה גם מבחינת החוזק הכספי של העיר, החוזק הרשותי שלה

יעקב אשר:  יאללה, עצבנתם אותי עכשיו

נתן אלנתן: אז בוא אני ארגיע אותך ואני אספר לך איזה סיפור קטן

נתן אלנתן:  בשנת 1998 כשנכנסתי כחבר מועצה יחד עם ראש העיר חולדאי, גם אז הוא נכנס, הישיבה הראשונה שישבו איתו, אמרו לו, אדוני ראש העיר, הגיע הזמן של המשכורת ואין כסף לשלם משכורות

נתן אלנתן:  זה היה המצב של תל אביב ב-1998

נתן אלנתן:  התחיל ניהול כמו שצריך, תל אביב מעיר - - -      

יעקב אשר: אתה בא לפתוח לי פצעים? ברוך השם

נתן אלנתן: אז בסופו של דבר זה ניהול

מתן יגל: זה לא רק ניהול

מתן יגל:  כמה שינהלו את דימונה הכי טוב בעולם, לא יגיעו לשם עסקים כמו שמגיעים לתל אביב, ובדיוק בגלל זה אנחנו מביאים את הרפורמה בארנונה לעשות סדר בדבר הזה, ואז לדימונה יהיה כסף להביא מהנדסים מעולים שיעשו תכנון מעולה

יעקב אשר: אז תביאו את הכסף

אורנה אנג'ל: בענק אתם טועים

קריאה: ממש

קריאה:  או לחילופין תקריסו את כל השלטון המקומי ובזאת תבוא עליכם הברכה

אורנה אנג'ל: אם יתכננו - - - ואנשים ירצו לגור בדימונה, אז עסקים יבואו לדימונה

אורנה אנג'ל:  אתם מתכננים בענק כי אתם תקועים באקסלים שלכם

מתן יגל: ממש לא קשור

מתן יגל:  יש אין-סוף שטחי תעסוקה בפריפריה והעסקים לא רוצים לבוא לשם כי הם רוצים לבוא למרכז כמו שקורה בכל העולם

אסף אשרוב: אז אם תיקח את הארנונה מתל אביב ובת ים וחולון, זה מה שיעשה את זה?      

מתן יגל: טוב, טוב, את זה נשמור לוועדת כספים

יעקב אשר: עשר דקות הפסקה

תומר רוזנר: אנחנו עוברים לפסקה 26 המוצעת לסמכויות ועדה מקומית, ופה אנחנו נוכיח שאנחנו לא נגד המועצות האזוריות

משה כרמל: סליחה, זה השעה המאוחרת

משה כרמל:  מתנצלת

משה כרמל:  מחילה שאמרתי - - -

משה כרמל:  אמרתם כל כך הרבה נגד שרציתי לשמוע בעד

תומר רוזנר: הסעיף הזה מתייחס למקרה נקודתי שבאמת מעסיק את הוועדות המחוזיות לא מעט וכדאי לטפל בו בהחלט ולהסדיר את הסמכות

תומר רוזנר:  מדובר בהעברת הסמכות לפצל נחלות חקלאיות או את חלקת המגורים של הנחלה כך שאפשר יהיה לפצל מתוכה מגרש אחד למגורים ל-500 מטר

תומר רוזנר:  הסיבה שלצורך העניין הזה נדרשת הוועדה המחוזית היום לתוכנית היא שמבחינה היסטורית הנחלה או חלקת המגורים בנחלה, חלקה א' מה שקוראים, הייתה יחידה אחת בלתי ניתנת להפרדה

יעקב אשר: חמש דקות הפסקה

תומר רוזנר: אנחנו מדברים עכשיו על סעיף שמתייחס לנחלות במושבים

תומר רוזנר:  מבחינה היסטורית מינהל מקרקעי ישראל היה מקצה את הנחלה באופן indivisible

תומר רוזנר:  אי אפשר היה להפריד אותה, מוקצה אזור שבו אפשר להקים את בית המגורים ולצידו את מבני המשק השונים ולכן זה הוגדר מבחינת התכנון כאזור מגורים בנחלה

תומר רוזנר:  זה נקרא בעגה חלקה א' שבה אפשר לבנות את מבנה המגורים הראשי, מבנה מגורים נוסף לבן ממשיך ומבנה מגורים נוסף וכן את מבני המשק השונים של החקלאי, כלומר למשל רפת, לול וכו', לכן זה הוגדר כאזור מגורים בנחלה שבו אפשר לעשות גם מגורים וגם שימושי משק חקלאי כאלה או אחרים

תומר רוזנר:      ברבות השנים הגיע מינהל מקרקע ישראל לשינוי מדיניות כזה שאומר שאפשר לפצל את הנחלה באופן כזה שלצד בית הנחלה הראשי אפשר לבנות שני מבנים נוספים

תומר רוזנר:  היסטורית זה נקרא לבן הממשיך ועוד יחידה נוספת

תומר רוזנר:  יש גם אפשרות לבנות עוד חצי יחידה אבל אנחנו לא נתייחס אליה כרגע כי היא צמודה לבית הנחלה הראשי, פחות חשובה לעניינו

תומר רוזנר:       המדיניות היום מאפשרת לבעל הנחלה שנכנס להסדר, זה נקרא, לפצל את הנחלה כך שבית הנחלה הראשי ימשיך להיות אזור מגורים בנחלה כך שהוא יהיה יחד עם מבנה המשק, ובנוסף אפשר לפצל את שני הבתים הנוספים למגרשים שמיוחדים למגורים בלבד ובהם ניבנים שני הבתים הנוספים וגם אפשר למכור אותם

תומר רוזנר:  יכול שלא יהיו חלק מהנחלה

יעקב אשר: אם זה לצורך ציבורי?     

תומר רוזנר: לא, רק לשני בתי מגורים נוספים

יעקב אשר: אם בן אדם רוצה לבנות לו - - -      

תומר רוזנר: הוא לא יכול

יעקב אשר: אני שואל שאלה בשביל לדבר עליה

יעקב אשר:  אם בן אדם שיש לו נחלה ומפשירים לו את החלוקה, אם זה משהו שהוא צורך ציבורי, רוצה לעשות ספרייה על שם הבן שלו שנהרג בתאונת דרכים או איזה משהו ציבורי בתוך הזה שלו, למה צריכה להיות בעיה?     

תומר רוזנר: אני לא חושב שמינהל מקרקעי ישראל או רשות מקרקעי ישראל מאפשרת את זה מבחינת מדיניות הקרקע, מה שנקרא

תומר רוזנר:  זה צריך לשאול את רשות מקרקעי ישראל

יעקב אשר: אין פה נציג של רמ"י?     

תומר רוזנר: יש

תומר רוזנר:  מכל מקום, אני רק אשלים את משפט המחץ הסופי

תומר רוזנר:  בעצם מדובר בפיצול טכני מבחינה תכנונית, פיצול טכני שאין בו משמעות רבה אלא איחוד שני המגרשים למגורים

תומר רוזנר:  מכיוון שמדובר בשינוי יעוד מאזור נחלה במגורים למגרש למגורים, זה היום צריך לעבור בוועדה המחוזית, לכן ההצעה היא להעביר את זה לוועדה המקומית, שהיא תוכל לעשות את החלוקה של הנחלה

תומר רוזנר:  כרגע ההצעה מדברת על שאפשר לפצל מגרש אחד

תומר רוזנר:  אנחנו חושבים שכדי לשקף את המצב הקיים שבו בעצם מתאפשרת בנייה של שני בתים נוספים על שני מגרשים נפרדים, צריך לאפשר פיצול של שני מגרשים, כמובן בכפוף לשיקולים תכנונים

יעקב אשר: מה הם יכניסו בחוק ההסדרים הבא?     

תומר רוזנר: זאת שאלה טובה

יגאל גואטה: מקבלים את ההערה ומעריך שנמצא דברים אחרים - - -     

יעקב אשר: אוקיי

יעקב אשר:  אני רוצה לשמוע רגע את נציגת רמ"י

רונית ליברסאט: אני מאגף תכנון ברמ"י

רונית ליברסאט:  אני שמחה על מה שאמרת בסוף

רונית ליברסאט:  זה מדויק יותר

רונית ליברסאט:  יש לנו יעוד קרקע של נחלה

רונית ליברסאט:  זה לא מגורים ואנחנו מפצלים מגרש, זאת אומרת משנים את הייעוד שלו למגורים

רונית ליברסאט:  הוא הופך להיות מגרש מגורים לכל דבר ועניין והוא כבר לא בכללים של מגורים בנחלה

רונית ליברסאט:  אפשר לפצל יותר ממגרש אחד מבחינתנו

יעקב אשר: המדיניות שלכם הייתה כל הזמן לשמור על זה כנחלה?     

רונית ליברסאט: אני לא אתחיל מהזמן העתיק אבל בוא נגיד ב-20 שנה האחרונות או משהו כזה אפשר היה לפצל מגרש מנחלה

רונית ליברסאט:  זה היה קיים בשנים האחרונות כי היה צורך בזה, אבל הפואנטה היא שאתה פה מפצל מגרש, אתה מוציא אותו מייעוד קרקע של מגורים כפרי, זאת אומרת הוא כבר לא נחלה

רונית ליברסאט:  אין לו את כל הכללים של נחלה במושב, אלא הוא הופך להיות מגרש מגורים עצמאי לכל דבר

תומר רוזנר: אתה לא יכול להוריש את זה

תומר רוזנר:  זה רק לבן ממשיך

יעקב אשר: פה אתה בעצם כן מאפשר את זה

תומר רוזנר: אתה יכול למכור את זה

תומר רוזנר:  זה סחיר

תומר רוזנר:  זה הופך להיות מגרש רגיל

רונית ליברסאט: נכון, בדיוק

יעקב אשר: השתנתה המדיניות

תומר רוזנר: לגמרי

רונית ליברסאט: אבל זה מזמן

תומר רוזנר: ממש לא

רונית ליברסאט: זה לא חדש

רונית ליברסאט:  מה שקרה עכשיו עם הנושא של ההסדר זה שהיות והנחלה היא כבר לא ברשות אלא בחכירה, אז כמובן שהדברים האלה הם אפילו יותר זולים

רונית ליברסאט:  יש הנחה משמעותית מאוד

יעקב אשר: ואז אומרים בעצם, אין טעם ואין צורך שזה יגיע לוועדה המחוזית

רונית ליברסאט: אין מניעה שזה יהיה בסמכות מקומית

יעקב אשר: לא רק שאין מניעה

יעקב אשר:  אין סיבה

יעקב אשר:       עכשיו אני שואל רגע שאלה שקשורה ולא קשורה

יעקב אשר:  האם הנושא הזה של שימוש ציבורי, אחד שרוצה להקים בית כנסת בפיצול, לא בכל הנחלה, הוא רוצה לעשות גן ילדים או משהו כזה

יעקב אשר:  יש מקומות שבהם יש נחלות שהן קיימות הרבה מאוד שנים

יעקב אשר:  אני לא יודע כמה שטחי ציבור יש במקומות הללו בכלל, אם קיימים

יעקב אשר:  אני זוכר איזה סיפור מהעבר שאני בזמנו ניסיתי מול מינהל מקרקעי ישראל להגיע לזה

יעקב אשר:  סתם אני שואל שאלה כרגע

יעקב אשר:  היא לא מחייבת כלום

רונית ליברסאט: תראה, כל הדברים האלה נקבעים במוסדות התכנון

רונית ליברסאט:  זה דבר ראשון

יעקב אשר: לא, אני שואל כרגע מבחינתכם

רונית ליברסאט: אם אתה מדבר על המגרש המפוצל וזה בהסדר, אז הכול יתנהל לפי הכללים, בהחלטת מועצה

תומר רוזנר: מה זה אומר? שאל היושב-ראש האם אפשר לפצל מגרש לצורך בית כנסת?     

יעקב אשר: מבחינת מועצת הרשות

יעקב אשר:  עזבי אחר כך את התכנון ובנייה

רונית ליברסאט: בית כנסת פרטי? בית כנסת ציבורי? מופקע?     

יעקב אשר: יש מושג - - -      

תומר רוזנר: הקדש

יעקב אשר: לאו דווקא הקדש

יעקב אשר:  יש לך גם גני ילדים, מעון

רונית ליברסאט: גן ילדים פרטי או מופקע?      

יעקב אשר: גם מופקע אבל פרטי

תומר רוזנר: מופקע תמיד אפשר

רונית ליברסאט: האמת היא שאני ממש לא יודעת להגיד בצורה מדויקת

רונית ליברסאט:  אין לנו התייחסות לזה בהחלטות מועצה

רונית ליברסאט:  זה אני יכולה להגיד לך

תומר רוזנר: זאת אומרת שאי אפשר

יעקב אשר: את יכולה לבדוק את המדיניות?      

רונית ליברסאט: אני יכולה לבדוק ולחזור אליכם עם זה, אין בעיה

יעקב אשר: זה מה שאני מבקש

אורנה אנג'ל: אם את בודקת בית כנסת, תבדקי גם מקווה, בסדר?     

רונית ליברסאט: אני אבדוק כל מה שצריך

נתן אלנתן: רציתי להגיד נקודה אחת שהיא קשורה לנושא הזה אבל גם היא קשורה לנושאים הקודמים שדיברנו עליהם

נתן אלנתן:  בדרך כלל שאנחנו מורידים סמכות מהוועדה המחוזית לוועדה המקומית, המשמעות שאי אפשר ללכת לוועדה המחוזית על אותה תוכנית

נתן אלנתן:  צריך לעשות את זה בוועדה המקומית

נתן אלנתן:  אני חושב שבמקרים האלה שאנחנו מדברים עליהם צריך להשאיר את זה כסמכות מקבילה, כי יש לנו ועדות מקומיות שאין להן את היכולת באמת לקדם תוכניות ואז אנחנו למעשה פשוט נתקע את אותם יזמים או אותם אנשים שירצו לקדם תוכנית

נתן אלנתן:  יגידו להם, סליחה, זה כבר לא בוועדה המחוזית, זה רק בוועדה המקומית

יעקב אשר: זה סמכות מקבילה שהמחוזית יכולה להטיל על זה וטו או לא? אם יש לך רשות שכן רוצה לקדם את זה - - -      

נתן אלנתן: אם היא רוצה זה בסמכותה

נתן אלנתן:  היום לדוגמה עיר שיש לה תוכנית מתאר כוללנית והיא ועדה עצמאית, לא יכולים ללכת לוועדה המחוזית כדי לאשר שם תוכנית שהיא בתוך - - -     

יעקב אשר: את זה אני הבנתי

נתן אלנתן: כיוון שאנחנו מדברים גם על ועדות שלא תמיד יש להן את היכולת באמת לקדם תוכניות - - -      

יעקב אשר: במקומות האלה של הנחלות וכו'

נתן אלנתן: כל מיני מועצות כאלה או יישובים שאין להם את היכולות, לכן צריך להשאיר את הסמכות כסמכות מקבילה שאפשר לעשות את זה גם במקומית וגם במחוזית

תומר רוזנר: זה סבוך כי זה מעורר שאלות של תחרות ומעורר שאלות של מי גובר על מי

תומר רוזנר:  זה לא פשוט

נתן אלנתן: אבל אם לא תעש את זה, אתה למעשה תגרום למקומות מסוימים שפשוט לא תוכל לקדם תוכניות שם

נתן אלנתן:  אתה עושה להם יותר נזק מאשר תועלת

יגאל גואטה: אני שנייה אתייחס

יגאל גואטה:  בהצעה שאנחנו הגשנו הכוונה היא לא לסמכות מקבילה אלא לסמכות חלופית

יגאל גואטה:  ברגע שאנחנו נותנים את זה לוועדה המקומית, זה על חשבון הוועדה המקומית

יעקב אשר: גם הוא בעד זה

יגאל גואטה: סעיף 28(ב) מאפשר לוועדה מחוזית למשוך אליה את הסמכויות בחזרה ברגע שהיא רואה שהוועדה המקומית לא מתפקדת

יגאל גואטה:  במידת הצורך ייעשה שימוש בסעיף הזה, אבל נקודת המוצא זה שהסמכויות עוברות

יגאל גואטה:  זה לא סמכות מקבילה

יעקב אשר: אוקיי

נתן אלנתן: הוועדה המחוזית צריכים לבוא ולהתלונן ולהגיד שלא עושים שם?     

מתן יגל: אם יש בעיה

מתן יגל:  אם הוועדה המקומית מתפקדת - - -      

נתן אלנתן: אנחנו יודעים שיש ועדות מקומיות שבקושי היתרי בנייה הם יודעים להוציא, אז תיתן להם לעשות עוד תוכניות? הם לא קידמו עד היום בכלל תוכניות

מתן יגל: אז אם הם יידעו נשתמש בסעיף

מתן יגל:  אני חושב שזה בדיוק המקום להשתמש בסעיף הזה, אבל להתחיל עכשיו לפתוח סמכות מקבילה עוד פעם? הרעיון שהמחוזיות לא יתעסקו בזה

מתן יגל:  שהמקומיות יתעסקו בזה

תומר רוזנר: שמשרד הפנים יבוא עם התקינה של הוועדות המקומיות, כי זה עולה כל הזמן

תומר רוזנר:  שיבוא עם נתונים גם

תומר רוזנר:  לא שרק יבוא אדון ביטון

יעקב אשר: לכן ביקשתי שאדון ביטון יבוא עם נתונים כמובן, בגלל שאני כל הזמן צובט את עצמי על זה שאנחנו יושבים כאן נציגי ממשלה ונציגי כנסת ויש מושג שנקרא ועדות מקומיות

יעקב אשר:  יש משמעות למילה ועדה מקומית לתכנון ובנייה

יעקב אשר:  ההערה שלו היא מעולה כי הוא בא לפרקטיקה, הוא בא לאמת, לצורך האמיתי

יעקב אשר:  אם אנחנו במדינת ישראל במצב כזה שוועדה מקומית לא יודעת לעשות דברים כאלה פשוטים, אנחנו בבעיה קשה

נתן אלנתן: ויש כאלה

יעקב אשר: ויש כאלה ולכן צריך לפתור את זה מהשורש

יעקב אשר:  זה היה צריך להיות בחוק ההסדרים מנצנץ

מתן יגל: זה כבר קיים בחוק המנגנון הזה ולכן לא נגענו בו

תומר רוזנר: אתה לא איתו

יעקב אשר: אני מדבר על למנוע את המצב הזה שיש לך ועדות מקומיות כאלה

מתן יגל: הבנתי

יעקב אשר: אוקיי, 19:15 בדיוק

יעקב אשר:  כדי שלא יגידו שאני פוגע בדתות אחרות, אני נועל את הישיבה

יעקב אשר:  תודה רבה

יעקב אשר:  סדר-יום פורסם

יעקב אשר:  תעקבו אחרי זה

יעקב אשר:  הישיבה נעולה